10 രാജ്യങ്ങള് മാന്ദ്യത്തില് നിന്നും കരകയറി | Recession 2009, World, Germany, France, Job, America, GDP, India, Japan, സാമ്പത്തക മാന്ദ്യം, അമേരിക്ക, ഇന്ത്യ, ഫ്രാന്‍സ്, ജര്‍മ്മനി, ബ്രിട്ടന്, ജപ്പാന്, ജിഡിപി, - Malayalam Oneindia\n10 രാജ്യങ്ങള് മാന്ദ്യത്തില് നിന്നും കരകയറി\nPublished: August 14 2009, 9:21 [IST]\nപാരീസ്: ലോകസമ്പദ് വ്യവസ്ഥയുടെ നടുവൊടിച്ച സാമ്പത്തിക മാന്ദ്യത്തില് നിന്നും കൂടുതല് രാജ്യങ്ങള് കരകയറി. യൂറോപ്പിന് ആശ്വാസമായി ഫ്രാന്‍സും ജര്‍മ്മനിയും മാന്ദ്യത്തെ അതിജീവിച്ചതിന് പിന്നാലെ എട്ടോളം ലോകരാജ്യങ്ങള്‍കൂടി മാന്ദ്യത്തില് നിന്നും കരകയറി.\nമാന്ദ്യകാലത്തും അധികം ഉലയാതെ നിന്ന ഇന്ത്യ, ചൈന എന്നിവയ്‌ക്കൊപ്പം മാന്ദ്യംമൂലം തളര്‍ന്ന ജപ്പാനും തിരിച്ചെത്തി. ലാറ്റിനമേരിക്കയില് ബ്രസീലാണ് മാന്ദ്യത്തില്‍നിന്നും കരകയറിയിരിക്കുന്നത്. യൂറോപ്പിലെ മറ്റൊരു പ്രമുഖ രാജ്യമായ ഇറ്റിലും കരകയറലിന്റെ പാതയിലാണെന്നാണ് കണക്കുകള് വെളിപ്പെടുത്തുന്നത്.\nലോകശക്തിയായ അമേരിക്ക, ബ്രിട്ടന് എന്നിവയും പതിയെ തിരിച്ചുവരുകയാണെന്ന് റിപ്പോര്‍ട്ടുകള് സൂചിപ്പിക്കുന്നു. എന്നാല് ഇവ മാന്ദ്യത്തില് നിന്നു കരകയറാന് മറ്റുരാജ്യങ്ങളെ അപേക്ഷിച്ച് കൂടുതല് സമയമെടുക്കുമെന്നാണ് സാമ്പത്തിക വിദഗ്‌ധര് പറയുന്നത്.\nസാമ്പത്തിക വളര്‍ച്ചാകാര്യത്തില് ഫ്രാന്‍സ്, ജര്‍മ്മനി എന്നിവയുടെ മുന്നേറ്റത്തിനാണ് തിളക്കം കൂടുതല്. 2009ന്റെ രണ്ടാംപാദത്തില് ഇരുരാജ്യങ്ങളുടെയും മൊത്തം ആഭ്യന്തര ഉല്‍പാദനം 0.3 ശതമാനം വളര്‍ച്ച രേഖപ്പെടുത്തിയിരുന്നു. ഒരു വര്‍ഷമായി തുടരുന്ന മാന്ദ്യത്തില് നിന്നുള്ള മോചനം എന്ന നിലയില് ഏറെ പ്രതീക്ഷയോടെയാണ് യൂറോപ്യന് സമ്പദ് വ്യവസ്ഥ ഇതിനെ കാണുന്നത്.\nമാന്ദ്യകാലത്തും കയറ്റുമതി, ഉപഭോഗം എന്നിവയില് മികവു പുലര്‍ത്താന് കഴിഞ്ഞതാണ് ഇതിന് കാരണമായി വിലയിരുത്തപ്പെടുന്നത്. ഇതോടൊപ്പം സര്‍ക്കാറിന്റെ ഉത്തേജകപാക്കേജുകളും വേഗത്തിലുള്ള അതിജീവനത്തിന് സഹായകമായി.\nമാന്ദ്യകാലത്ത് യൂറോപ്യന് സമ്പദ് വ്യവസ്ഥയുടെ പ്രകടനം ജിഡിപി 0.1 ശതമാനത്തിലേയ്‌ക്ക് താഴുന്ന നിലയിലായിരുന്നു. ഇന്ത്യയുള്‍പ്പെടെയുള്ള അഞ്ചുരാജ്യങ്ങളുടെ ആഭ്യന്തരോല്‍പാദനം പിപിപി അടിസ്ഥാനമാക്കുമ്പോള് ലോകത്തിന്റെ ജിഡിപിയുടെ 47 ശതമാനമെത്തിയതായാണ് റിപ്പോര്‍ട്ട്.\n16 രാജ്യങ്ങള് ഉള്‍പ്പെടുന്ന യൂറോപ്യന് മേഖല മൊത്തമായെടുത്താല് സാമ്പത്തിക മാന്ദ്യം തുടരുകതന്നെയാണ്. മാന്ദ്യത്തിന്റെ ഫലമായി രണ്ടുവര്‍ഷമായി തുടരുന്ന തൊഴിലില്ലായ്‌മ ജൂലൈയോടെ അല്‍പമൊന്നു കുറഞ്ഞതായി കാണുന്നുണ്ട്. അമേരിക്കന് ആഭ്യന്തര ഉല്‍പാദനത്തില് ഇത് വളരെ പ്രകടമായിട്ടുണ്ട്.\nഇന്ത്യ japan ജപ്പാന് india germany ജര്‍മ്മനി america അമേരിക്ക job ബ്രിട്ടന് france ഫ്രാന്‍സ് gdp recession 2009 world ജിഡിപി\nStory first published: Friday, August 14, 2009, 9:21 [IST]


ചോറിനു കൂട്ടാൻ അഞ്ചു മിനുട്ട് കൊണ്ട് ഒരു കിടിലൻ കറി. നല്ല സ്വാദ് ആണ് 😋😋 - Oman Job Vacancy\nചോറിനു കഴിക്കാന് അഞ്ചു മിനുട്ട് കൊണ്ട് ഒരു അടിപൊളി കറി ഉണ്ടാക്കേണ്ട റെസിപി ആണ് ഈ വിഡിയോയിൽ പറയുന്നത്. വീട്ടിൽ ഉള്ള വളരെ കുറച്ചു സാധനങ്ങൾ മാത്രം മതി ഇത് ഉണ്ടാക്കാൻ. വീട്ടിൽ എല്ലാവര്ക്കും ഇത് ഇഷ്ടമാവും .\nആദ്യം തക്കാളിയും ചെറിയ ഉള്ളിയും മുളകും അരച്ച് എടുക്കുക. തുടർന്ന് ഇതെല്ലം താളിച്ചു എടുക്കണം. അത് എങ്ങനെ എന്ന് വീഡിയോയിൽ പറയുന്നുണ്ട്. കൂടുതൽ വിവരങ്ങൾക്ക് വീഡിയോ കാണു. വളരെ ഈസി ആണ് ഈ ടേസ്റ്റ് ഉള്ള കറി ഉണ്ടാക്കാൻ.\nഈ വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതൽ വീഡിയോകൾക്കായി Dians kannur kitchenചാനൽ Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.\nActress: Ameya Mathew Photos


കോവിഡ് വാക്‌സിൻ; ബ്രിട്ടണിൽ നവംബറിൽ വിതരണം ചെയ്യുമെന്ന് റിപ്പോർട്ട് – Times Kerala\nലണ്ടൻ: ഓക്‌സ്ഫഡ് യൂണിവേഴ്‌സിറ്റി വികസിപ്പിച്ച കൊറോണ വാക്‌സിൻ ബ്രിട്ടണിൽ അടുത്ത മാസത്തോടെ വിതരണത്തിനെത്തുമെന്ന് റിപ്പോർട്ട്. വാക്‌സിൻ നവംബർ ആദ്യം ലഭ്യമാക്കുമെന്നാണ് ലണ്ടനിലെ ഒരു മുൻനിര ആശുപത്രിയെ ഉദ്ധരിച്ചുള്ള മാധ്യമ റിപ്പോർട്ട്‌സ്. നവംബർ ആദ്യ ആഴ്ച്ചയോടെ വാക്‌സിന്റെ ആദ്യ ബാച്ചിന്റെ വിതരണത്തിന് തയ്യാറെടുക്കാൻ ആശുപത്രിയ്ക്ക് നിർദ്ദേശം ലഭിച്ചതായും റിപ്പോർട്ടിൽ വ്യക്തമാക്കുന്നു.\nകൊറോണ വൈറസ് കൂടുതൽ മാരകമാകുന്ന പ്രായമായവരിൽ ആന്റിബോഡി ഉത്പാദനം ത്വരിതപ്പെടുത്തുവാൻ ഉതകുന്നതാണ് ഓക്‌സ്ഫഡ് സർവ്വകലാശാല വികസിപ്പിച്ച വാക്‌സിനെന്നും റിപ്പോർട്ടിൽ പറയുന്നു. 18 മുതൽ 55 വരെ പ്രായത്തിനിടയിലുള്ളവരിൽ നടത്തിയ പരീക്ഷണത്തിൽ ശരീരത്തിന്റെ പ്രതിരോധ ശേഷി വർധിപ്പിക്കാൻ വാക്സിന് കഴിയുന്നതായി തെളിയിക്കപ്പെട്ടിട്ടുണ്ട്.\nസ്വീഡീഷ് ബ്രിട്ടീഷ് മരുന്ന് കമ്പനിയായ ആസ്ട്രാസെനേക എന്ന കമ്പനിയുമായി സഹകരിച്ചാണ് ഓക്‌സ്ഫഡ് സർവ്വകലാശാലയിലെ ഗവേഷകർ വാക്‌സിൻ വികസിപ്പിച്ചിട്ടുള്ളത്. യുകെയിലണ് വാക്‌സിന്റെ രണ്ടും മൂന്നും ഘട്ടങ്ങൾ പരീക്ഷണം നടത്തുന്നത്.\nവീണ്ടും കുരുന്നു നൊമ്പരം :ഒമ്പത് വയസ്സുകാരിക്ക് പിതാവിന്റെ ക്രൂരമര്‍ദനം


UUKMA News യുക്മ റീജിയണൽ കലാമേളകൾക്ക് തുടക്കമായി; സൗത്ത് ഈസ്റ്റ് കലാമേളക്ക് റോജി എം ജോൺ എം എൽ എ തിരി തെളിച്ചു യുക്മ റീജിയണൽ കലാമേളകൾക്ക് തുടക്കമായി; സൗത്ത് ഈസ്റ്റ് കലാമേളക്ക് റോജി എം ജോൺ എം എൽ എ തിരി തെളിച്ചു\n1 GBP = 93.04\nയുക്മ റീജിയണൽ കലാമേളകൾക്ക് തുടക്കമായി; സൗത്ത് ഈസ്റ്റ് കലാമേളക്ക് റോജി എം ജോൺ എം എൽ എ തിരി തെളിച്ചു\nറെഡ്‌ഡിംഗ്: യുക്മ സൗത്ത് ഈസ്റ്റ് റീജിയണൽ കലാമേളയ്ക്ക് റെഡ്‌ഡിംഗിൽ തുടക്കമായി. റെഡ്‌ഡിംഗിലെ അബ്ബി സ്‌കൂളിൽ രാവിലെ ഒൻപത് മണിയോടെ രജിസ്‌ട്രേഷൻ നടപടികൾ ആരംഭിച്ചിരുന്നു. തുടർന്ന് റീജിയണൽ പ്രസിഡന്റ് ആന്റണി അബ്രഹാമിന്റെ അദ്ധ്യക്ഷതയിൽ ആരംഭിച്ച പൊതുയോഗത്തിന് കലാമേള ജനറൽ കൺവീനറും റെഡ്‌ഡിംഗ് മാർക്ക് സാരഥിയുമായ ടോമി തോമസ് സ്വാഗതം ആശംസിച്ചു. യുവ നേതാവും അങ്കമാലി എം എൽ എ യുമായ റോജി എം ജോൺ ഭദ്രദീപം കൊളുത്തി പത്താമത് യുക്മ സൗത്ത് ഈസ്റ്റ് റീജിയണൽ കലാമേള ഔദ്യോഗികമായി ഉത്‌ഘാടനം ചെയ്തു. ഉത്‌ഘാടന സമ്മേളനത്തിൽ യുക്മ ദേശീയ പ്രസിഡന്റ് മനോജ്‌കുമാർ പിള്ള, യുക്മ സ്ഥാപക പ്രസിഡന്റ് വർഗ്ഗീസ് ജോൺ, വൈസ് പ്രസിഡന്റ് എബി സെബാസ്റ്റിയൻ, ജോയിന്റ് ട്രഷറർ ടിറ്റോ തോമസ്, യുക്മ ന്യൂസ് ചീഫ് എഡിറ്റർ സുജു ജോസഫ്, യുക്മ സാംസ്കാരികവേദി രക്ഷാധികാരി സി എ ജോസഫ്, അലൈഡ് ഫിനാൻഷ്യൽ സർവീസസ് മാനേജിംഗ് പാർട്ണർ ബിജോ ടോം, യുഎൻഎഫ് മുൻ പ്രസിഡന്റ് എബ്രഹാം പൊന്നുംപുരയിടം തുടങ്ങിയവർ പങ്കെടുത്തു. യുക്മ മുൻ ദേശീയ ട്രഷറർ ഷാജി തോമസ് സമ്മേളനത്തിന് നന്ദി പ്രകാശിപ്പിച്ചു.\nമത്സരാത്ഥികൾക്ക് വിജയാശംസകൾ നേർന്ന റോജി എം ജോൺ എം എൽ എ, സദസ്സിന്റെ അഭ്യർത്ഥന പ്രകാരം ദേശീയ വൈസ് പ്രസിഡന്റ് എബി സെബാസ്റ്റിയൻ മുന്നോട്ട് വച്ച യുകെ മലയാളികളുടെ ദീർഘകാല ആവശ്യമായ ബ്രിട്ടനിൽ നിന്ന് നെടുമ്പാശ്ശേരിയിലേക്ക് നേരിട്ട് വിമാന സർവീസ്, എന്ന ആശയത്തിന് പരമാവധി ശ്രമം നടത്തുമെന്ന് അറിയിച്ചു. യുക്മയുടെ സ്നേഹോപഹാരം റോജി എം ജോണിന് ദേശീയ പ്രസിഡന്റ് മനോജ്‌കുമാർ പിള്ളയും ബിജോ ടോമും സമർപ്പിച്ചു.\nഒമ്പത് മണിയോടെ യുക്മ സാംസ്കാരിക വേദിയുടെ ആഭിമുഖ്യത്തിൽ ആരംഭിച്ച ചിത്രരചന മത്സരങ്ങളോട് കൂടിയാണ് പരിപാടികൾക്ക് തുടക്കമായത്. തുടർന്ന് വിവിധ വേദികളിലായി മത്സരങ്ങൾക്ക് ആരംഭം കുറിച്ചു. പതിനെട്ടോളം അംഗ അസോയിയേഷനുകളിൽ നിന്നായി 174 മത്സരാർത്ഥികളാണ് കലാമേള വേദികളിൽ മാറ്റുരയ്ക്കുന്നത്.


ഇന്ത്യന് ഫുട്‌ബോള് ലോകത്തെ ഇതിഹാസതാരം പി കെ ബാനര്‍ജി അന്തരിച്ചു – The News Wallet I Breaking News, Indian News, World News and Video\nഇന്ത്യന് ഫുട്‌ബോള് ലോകത്തെ ഇതിഹാസതാരം പി കെ ബാനര്‍ജി അന്തരിച്ചു\nin Editors Choice, Featured, Headline, Latest, News, Sports\nഇന്ത്യന് ഫുട്‌ബോള് ഇതിഹാസം പി കെ ബാനര്‍ജി ഓര്‍മയായി. 83 വയസായിരുന്നു. ശ്വാസകോശത്തിലെ അണുബാധയെ തുടര്‍ന്ന് ഒന്നര മാസമായി ആശുപത്രിയില് കഴിയുകയായിരുന്നു. വെന്റിലേറ്ററിന്റെ സഹായത്തോടെയാണ് ജീവന് നിലനിര്‍ത്തിയിരുന്നത്. 1960ലെ റോം ഒളിമ്പിക്‌സില് ഇന്ത്യന് നായകനായിരുന്നു പി കെ ബാനര്‍ജി. ഫ്രഞ്ച് ടീമിനെതിരേ ഇന്ത്യയുടെ സമനില ഗോള് നേടിയതും അദ്ദേഹമായിരുന്നു. 1962ലെ ഏഷ്യന് ഗെയിംസ് ഫുട്‌ബോള് ഫൈനലില് ദക്ഷിണ കൊറിയക്കെതിരേ ഇന്ത്യ 2-1 ന് ജയിച്ച മത്സരത്തില് ടീമിനായി 17ാം മിനിറ്റില് ഗോള് നേടി.\nബാനര്‍ജി പാര്‍ക്കിന്‍സന്‍സ്, ഡിമെന്‍ഷ്യ, ഹൃദ്രോഗം എന്നിവക്ക് ചികിത്സയിലായിരുന്നു. 1936 ഒക്ടോബര് 15ന് ജനിച്ച ബാനര്‍ജി പത്തൊമ്പതാം വയസില് ഇന്ത്യക്കായി അരങ്ങേറി. 1956 മെല്‍ബണ് ഒളിമ്പിക്‌സില് ഇന്ത്യക്കായി പന്ത് തട്ടിയതോടെ ഒളിമ്പ്യനായി. നാല് വര്‍ഷങ്ങള്‍ക്ക് ശേഷം റോമില് ഒളിമ്പിക്‌സിന് പോയപ്പോള് ഇന്ത്യന് ടീമിന്റെ ക്യാപ്റ്റനായിരുന്നു. ഫ്രാന്‍സിനെതിരെ 1-1ന് ഇന്ത്യ സമനില പിടിച്ചപ്പോള് പ്രശസ്തമായ സമനില ഗോളടിച്ചത് ബാനര്‍ജിയായിരുന്നു. മൂന്ന് ഏഷ്യന് ഗെയിംസുകളില് ഇന്ത്യക്കായികളിച്ചു. ടോക്യോ 1958, ജക്കാര്‍ത്ത 1962, ബാങ്കോക്ക് 1966. 1962 ല് ഇന്ത്യ ജേതാക്കളായി.\nമെര്‍ദേക്ക കപ്പില് രണ്ട് വെങ്കലവും ഒരു വെള്ളിയും നേടി. രാജ്യത്തിനായി 84 മത്സരങ്ങളില് 65 ഗോളുകള് നേടിയിട്ടുണ്ട്. പരിശീലകന് എന്ന നിലയിലും ബാനര്‍ജി വ്യക്തിമുദ്ര പതിപ്പിച്ചു. ഈസ്റ്റ്ബംഗാളിലായിരുന്നു തുടക്കം. മോഹന് ബഗാനില് ഒരു സീസണില് ഐ എഫ് എ ഷീല്‍ഡ്, റോവേഴ്‌സ് കപ്പ്, ഡ്യുറന്‍ഡ് കപ്പ് എന്നിവ നേടി ചരിത്രം സൃഷ്ടിച്ചു. 1990 ല് പത്മശ്രീയും 2004 ല് ഫിഫ സെന്റെനിയര് ഓര്‍ഡര് ഓഫ് മെറിറ്റ് പുരസ്‌കാരവും ബാനര്‍ജിയെ തേടിയെടുത്തി.1972ല് ദേശീയ ടീമിന്റെ പരിശീലകനായ ബാനര്‍ജി 1986 വരെ സ്ഥാനത്ത് തുടര്‍ന്നു. 1961 ല് രാജ്യം ആദ്യമായി അര്‍ജുന അവാര്‍ഡ് ഏര്‍പ്പെടുത്തിയപ്പോള് അത് സ്വീകരിച്ച താരമാണ് ബാനര്‍ജി.\nTags: banerjibanerji passedawayindian football celebrietysports news\nകോട്ടയം: കൊറോണ വിലക്ക് ലംഘിച്ച പള്ളിക്കെതിരെ പോലീസ് നോട്ടീസ് അയച്ചു


ഈ സുന്ദരിക്കൊച്ചായിരുന്നോ റോക്കി ഭായ് യുടെ അമ്മ ! KGF ൽ അമ്മ വേഷത്തിൽ തകർത്തഭിനയിച്ച അർച്ചന യുടെ ഫോട്ടോകൾ കാണാം. – Tasty Adukkala\nഈ സുന്ദരിക്കൊച്ചായിരുന്നോ റോക്കി ഭായ് യുടെ അമ്മ ! KGF ൽ അമ്മ വേഷത്തിൽ തകർത്തഭിനയിച്ച അർച്ചന യുടെ ഫോട്ടോകൾ കാണാം.\nDecember 22, 2020 admin Entertainments 0\nആളെ മനസ്സിലായോ? നമ്മുടെ റോക്കി ഭായ് യുടെ അമ്മ… KGF ൽ അമ്മ വേഷത്തിൽ തകർത്തഭിനയിച്ച അർച്ചന യുടെ ഫോട്ടോകൾ കാണാം.\nഒരുപക്ഷേ ഇന്ത്യയിലെ എല്ലാ സിനിമ പ്രേമികളും ഒരുപോലെ കാത്തിരിക്കുന്ന സിനിമയായിരിക്കും കെജിഎഫ് ചാപ്റ്റർ 2. ഇറങ്ങിയത് കണ്ണടയിൽ ആണെങ്കിലും ഇന്ത്യയിലെ ഒട്ടുമിക്ക എല്ലാ ഭാഷകളിലേക്കും ഡബ്ബ് ചെയ്ത ബ്രഹ്മാണ്ഡ ചിത്രമാണ് കെജിഎഫ്.\nസിനിമ എടുത്തു നോക്കിയാൽ ഒരു മേഖലയിലും നെഗറ്റീവ് മാർക്ക് കാണിക്കാൻ സിനിമാപ്രേമികൾക്ക് കഴിയില്ല. ഡയറക്ഷൻ കൊണ്ടും സിനിമ മേക്കിങ് കൊണ്ടും കെജിഎഫ് വിസ്മയിപ്പിച്ചിരുന്നു. ഒരുപക്ഷേ ഇന്ത്യയിൽ തന്നെ ഏറ്റവും കൂടുതൽ ഫാൻസ് ഉള്ള ബിജിഎം കെജിഎഫ് ആയിരിക്കാം.\nസിനിമയിലെ ഏറ്റവും വലിയ ഹൈലൈറ്റ് ആയിരുന്നു അതിലെ അഭിനേതാക്കൾ. വന്നവരും പോകുന്നവരും പിച്ചക്കാരും കുട്ടികളടക്കം മനസ്സിൽ നിലയുറപ്പിക്കുന്ന കഥാപാത്രങ്ങളായി മാറുകയായിരുന്നു. ഒരുപക്ഷേ സിനിമയിലെ എല്ലാ ഡയലോഗുകളും ഹിറ്റ് ആകുന്നത് ആദ്യമായിരിക്കും.\nസിനിമയിൽ അഭിനയിച്ച കഥാപാത്രമായ റോക്കി ഭായിയുടെ അമ്മയെ ഒരു സിനിമ പ്രേമിയും മറക്കാൻ സാധിക്കില്ല. കുറച്ചുനേരം മാത്രം സ്ക്രീനിൽ ഉണ്ടായിരുന്നെങ്കിലും, തന്റെ കഥാപാത്രം അനശ്വരമാക്കുക്കുകയായിരുന്നു അമ്മ.\nറോക്കി ഭായ് യുടെ അമ്മയായി അഭിനയിച്ചത് അർച്ചന ജോയ്സ് ആണ്. പുതുമുഖ നടിയായി തന്നെയാണ് താരം കെജിഎഫ് ൽ അരങ്ങേറിയത്. പക്ഷേ ഒട്ടും പ്രതീക്ഷിക്കാത്ത പ്രകടനമാണ് താരത്തിൽ നിന്ന് ലഭിച്ചത്. റോക്കിയുടെ അമ്മയോടുള്ള ഇമോഷണൽ അറ്റാച്ച്മെന്റ് രംഗങ്ങളിലൊക്കെ അമ്മ നിറഞ്ഞുനിന്നിരുന്നു.\nഅർച്ചന ജോയ്സ് സോഷ്യൽ മീഡിയയിൽ സജീവമായ താരമാണ്. ഇൻസ്റ്റാഗ്രാമിൽ പല മോഡൽ ഷൂട്ട്കളിലും താരം പ്രത്യക്ഷപ്പെടാറുണ്ട്. താരത്തിന്റെ പുതിയ ഫോട്ടോ കണ്ടു ഞെട്ടിയിരിക്കുകയാണ് ആരാധകർ. ഇത് റോക്കിയുടെ അമ്മ തന്നെയല്ലേ എന്ന ചോദ്യമാണ് എല്ലാവരും ചോദിക്കുന്നത്.\nഞാനും ചാണകം നിങ്ങളും ചാണകം നമ്മളെല്ലാവരും ചാണകം..ചാണക സങ്കി എന്ന് കേൾക്കുമ്പോൾ സന്തോഷം : കൃഷ്ണ കുമാർ\nക്രിസ്മസ് ഫോട്ടോഷൂട്ടിൽ അതിസുന്ദരിയായി ജൂഹി.. ഏറ്റെടുത്ത് ആരാധകർ.


പരിശോധനയില് അപാകതകള്; ശ്രീചിത്ര ഇന്‍സ്റ്റിറ്റ്യൂട്ട് വികസിപ്പിച്ച കൊറോണ പരിശോധനാ കിറ്റിന് ഐസിഎംആര് അനുമതി ലഭിച്ചില്ല\nMay 29, 2020, 05:33 am IST\nതിരുവനന്തപുരം: കൊറോണ പരിശോധനക്കായി ശ്രീചിത്ര ഇന്‍സ്റ്റിറ്റ്യൂട്ട് വികസിപ്പിച്ച ആര് ടി ലാബിന് ഐസിഎംആറിന്റെ അനുമതി ലഭിച്ചില്ല. ആലപ്പുഴ വൈറോളജി ഇന്‍സ്റ്റിറ്റ്യൂട്ടില് നടത്തിയ പരിശോധനയില് അപാകതകള് കണ്ടെത്തിയതിനെ തുടര്‍ന്നാണ് അനുമതി നല്‍കാത്തത്. സാങ്കേതിക വിദ്യ പുതുക്കി അനുമതിക്കായി വീണ്ടും ഐസിഎംആറിനെ സമീപിക്കുമെന്നാണ് ശ്രീചിത്ര അധികൃതര് അറിയിച്ചിരിക്കുന്നത്.\nനിലവിലെ ആര്‍ടി പിസിആര് കിറ്റും ശ്രീചിത്രയുടെ കിറ്റും ഉപയോഗിച്ച് ഒരേ സാമ്പിളുകള് പരിശോധിച്ചു. ശ്രീചിത്രയുടെ പരിശോധനാ സംവിധാനം പകുതിയില് താഴെ സാമ്പിളുകളില് മാത്രമാണ് കൃത്യമായ ഫലം കാണിച്ചത്. 95 ശതമാനം കൃത്യമായ സാമ്പിളുകള് കാണിച്ചാല് മാത്രമെ അനുമതി ലഭിക്കൂ.\nകുറഞ്ഞ ചെലവിലും സമയത്തിലും കൃത്യമായ ഫലം ലഭിക്കുമെന്നായിരുന്നു ശ്രീചിത്രയുടെ അവകാശ വാദം. സാമ്പിള് എടുക്കുന്നത് മുതല് ഫലം വരുന്നത് വരെ രണ്ടു മണിക്കൂറില് താഴെ മതിയെന്നും ഒരു മെഷീനില് ഒരേ സമയം 30 സാമ്പിളുകള് വരെ പരിശോധിക്കാന് കഴിയുമെന്നും ശ്രീചിത്ര അവകാശപ്പെട്ടിരുന്നു. എന്നാല് വൈറോളജി ഇന്‍സ്റ്റിറ്റ്യൂട്ടിലെ പരിശോധനയ്ക്ക് മൂന്ന് മണിക്കൂര് സമയമാണ് എടുത്തത്. ആര്‍ടി ലാമ്പ് പരിശോധനാ സംവിധാനം പൂര്‍ണമായും തള്ളിയിട്ടില്ലെന്നും അനുമതിക്കായി വീണ്ടും സമീപിക്കാന് അവസരം ഉണ്ടെന്നുമാണ് ശ്രീചിത്ര ഇന്‍സ്റ്റിറ്റ്യൂട്ട് വിശദീകരിക്കുന്നത്.


സല്‍മാന് ടാക്കീസുമായി സല്‍മാന് ഖാന്\n08 May, 2018 at 06:55 PM\nമെട്രോ നഗരങ്ങളില് റിലീസ് സിനിമകള്‍ക്ക് തീയേറ്ററുകള് നാനൂറും അഞ്ഞൂറുമൊക്കെ ഈടാക്കുമ്പോള് 'സല്‍മാന് ടാക്കീസി'ല് 150 രൂപയ്ക്ക് സിനിമ കാണാനാവും\nപ്രേക്ഷകര്‍ക്ക് കുറഞ്ഞ നിരക്കില് സിനിമ കാണാന് ബോളിവുഡ് താരം സല്‍മാന് ഖാന് അവസരം ഒരുക്കുന്നു. സല്‍മാന് ടാക്കീസ് എന്ന പേരില് ഒരുങ്ങുന്ന തിയറ്ററില് 150 രൂപക്ക് ചിത്രം കാണം. കുട്ടികള്‍ക്ക് സൌജന്യമായും ചിത്രം കാണാം. പദ്ധതിയുടെ ആദ്യഘട്ടം ദീപാവലിക്ക് നടപ്പാക്കും\nപദ്ധതിയുടെ ആദ്യഘട്ടമായി ആറ് സിംഗിള് സ്ക്രീനുകളില് സിനിമ പ്രദര്‍സിപ്പിക്കാനാണ് തീരുമാനം. ഇതിനായി മഹാരാഷ്ട്രയുടെ വിവിധ ഭാഗങ്ങളില് നിന്നായി ആറ് സ്‌ക്രീനുകള് തെരഞ്ഞെടുത്തിട്ടുണ്ട്.\nഇന്ത്യയിലെ മെട്രോ നഗരങ്ങളില് റിലീസ് സിനിമകള്‍ക്ക് തീയേറ്ററുകള് നാനൂറും അഞ്ഞൂറുമൊക്കെ ഈടാക്കുമ്പോള് 'സല്‍മാന് ടാക്കീസി'ല് 150 രൂപയ്ക്ക് സിനിമ കാണാനാവും. ഒപ്പം കുട്ടികള്‍ക്ക് സൗജന്യ ടിക്കറ്റും ലഭിക്കും. പുതുതായി നിര്‍മ്മിക്കുന്ന ആദ്യ തിയറ്ററുകളില് സല്‍മാന് നേരിട്ടെത്തി ഉദ്ഘാടനം നിര്‍വഹിക്കും. അജയ് ദേവ്ഗണിന്റെ 'ശിവായ്', കരണ് ജോഹറിന്റെ 'ഏ ദില് ഹേ മുഷ്‌കില്' എന്നിവയാവും ഉദ്ഘാടന ചിത്രങ്ങള്.\nസംരംഭം വിജയകരമാണെങ്കില് അടുത്ത വര്‍ഷാദ്യത്തില് തീയേറ്റര് ശൃംഖല ബോളിവുഡിന് ഏറെ വരുമാനം നല്‍കുന്ന ഉത്തര്‍പ്രദേശിലേക്ക് കൂടി നീട്ടാനും സല്‍മാന് പദ്ധതിയുണ്ട്. ഇത്തരം പദ്ധതികളുടെ ലാഭ സാധ്യതകളും സല്‍മാന് കാണുന്നുണ്ട്. ലാഭമാണെങ്കില് വലിയ ലാഭവും കൂടുതല് പേര്‍ക്ക് സിനിമ കാണാനുള്ള അവസരമുണ്ടാക്കുന്നതാണ് പരാജയമാണെങ്കില് അതിന്റെ ആഘാതം കുറയ്ക്കാനുമുള്ള മാര്‍ഗം എന്നും സല്‍മാന് പറയുന്നു.


ബുക്കർ സമ്മാനം ഇന്ത്യൻ എഴുത്തുകാരി ഗീതാഞ്ജലിശ്രീക്ക് » Newsthen\nബുക്കർ സമ്മാനം ഇന്ത്യൻ എഴുത്തുകാരി ഗീതാഞ്ജലിശ്രീക്ക്\nലോകത്തിൽ നോബൽ സമ്മാനം കഴിഞ്ഞാൽ ഒരു സാഹിത്യ കൃതിക്ക് ലഭിക്കുന്ന ഏറ്റവും പ്രസിദ്ധവും അഭിമാനകരമായ പുരസ്കാരം, ബുക്കര് സമ്മാനം ഇന്ത്യന് എഴുത്തുകാരി ഗീതാഞ്ജലിശ്രീക്ക്. ഹിന്ദി സാഹിത്യകാരി ഗീതാഞ്ജലിശ്രീയുടെ ‘രേത് സമാധി’ എന്ന ഹിന്ദി നോവലിന്റെ ഇംഗ്‌ളീഷ് പരിഭാഷ ‘ടോംബ് ഓഫ് സാന്‍ഡ്’ ആണ് 2022 ലെ ബുക്കർ സമ്മാനത്തിന് അര്‍ഹമായത്. ലണ്ടനില് നടന്ന ചടങ്ങിലാണ് പുരസ്‌കാരം പ്രഖ്യാപിച്ചത്.\nഹിന്ദിയിലുള്ള ഒരു കൃതിയുടെ പരിഭാഷയ്ക്ക് ഇതാദ്യമായാണ് ബുക്കര് പുരസ്‌കാരം ലഭിക്കുന്നത്. അമേരിക്കന് വംശജയായ ഡെയ്സി റോക്ക്വെല് ആണ് പുസ്തകം ഇംഗ്ലീഷിലേക്ക് വിവര്‍ത്തനം ചെയ്തത്. സമ്മാനത്തുകയായ 50,000 യൂറോ(41.6 ലക്ഷം രൂപ) ഗീതാഞ്ജലിശ്രീയും ഡെയ്സി റോക്ക് വെല്ലും പങ്കിടും.\nഉത്തര്‍പ്രദേശിലെ മെയിന്‍പുരി സ്വദേശിനിയായ 64കാരിയായ ഗീതാഞ്ജലി ശ്രീ ഹിന്ദിയിലെ ശ്രദ്ധേയയായ നോവലിസ്റ്റും കഥാകൃത്തുമാണ്.\n“ലോക സാഹിത്യത്തിൽ ഹിന്ദിക്ക് വലിയ സ്ഥാനമുണ്ടായിരുന്നില്ല. എന്നാൽ ഈ പുരസ്ക്കാരം നമുക്ക് വലിയ പ്രതീക്ഷ നൽകുന്നു. ഇനിയെങ്കിലും കൂടുതൽ ഹിന്ദി കൃതികൾക്ക് ഇംഗ്ലീഷ് പതിപ്പുകൾ ഉണ്ടാകുമെന്നു പ്രത്യാശിക്കാം. സത്യത്തിൽ ഹിന്ദിക്കു മാത്രമല്ല, ദക്ഷിണേഷ്യൻ ഭാഷകൾക്കെല്ലാം ഇതൊരു ശുഭവാർത്തയാണ്. എല്ലാം നല്ലതിനാണെന്നു ഞാൻ വിശ്വസിക്കുന്നു.” ഗീതാഞ്ജലിശ്രീ പറയുന്നു.\nഏഴ് വർഷത്തെ പരിശ്രമങ്ങൾക്കൊടുവിലാണത്രേ ഗീതാഞ്ജലിശ്രീ ഈ നോവൽ പൂർത്തിയാക്കിയത്.\nഭര്‍ത്താവു മരിച്ചതിനെത്തുടര്‍ന്ന് കടുത്ത വിഷാദരോഗത്തിനടിമയായ വൃദ്ധ, പിന്നീട് നിശ്ചയദാര്‍ഢ്യത്തിലൂടെ ജീവിതത്തിലേക്കു തിരിച്ചെത്തുന്നതിന്റെ കഥയാണ് ‘രേത് സമാധി’ പറയുന്നത്.\nപട്ടാമ്പി-ഒറ്റപ്പാലം വള്ളുവനാടിന്റെ ഭാഗമായിരുന്നോ..? സിനിമകൾ സൃഷ്ടിച്ചെടുക്കുന്ന പൊതുബോധം,മിഥ്യാധാരണകൾ\nനിങ്ങളുടെ സ്ഥാപനത്തിന്റെ പേരിലും ഒരു റയിൽവെ സ്റ്റേഷനായാലോ; റയിൽവെ സ്റ്റേഷനും ബ്രാന്‍ഡ് ചെയ്യപ്പെടുന്നു


നീതികരിക്കാനോ അംഗീകരിക്കാനോ കഴിയില്ല; സിപിഎം പ്രവര്‍ത്തകര്‍ക്കെതിരെ യുഎപിഎ ചുമത്തിയതിനെതിരെ എംഎം ലോറന്‍സ് • ഇ വാർത്ത | evartha\nനീതികരിക്കാനോ അംഗീകരിക്കാനോ കഴിയില്ല; സിപിഎം പ്രവര്‍ത്തകര്‍ക്കെതിരെ യുഎപിഎ ചുമത്തിയതിനെതിരെ എംഎം ലോറന്‍സ്\nമാവോയിസ്റ്റ് അനുകൂല ലഘുലേഖ വിതരണം ചെയ്‌തെന്നാരോപിച്ച് സി പി എം പ്രവര്‍ത്തകര്‍ക്കെതിരെ പോലീസ് യുഎപിഎ ചുമത്തിയതിനെതിരെ മുതിർന്ന സിപിഎം നേതാവ് എംഎം ലോറൻസ് രംഗത്തെത്തി. ഒരേ സമയം മാവോയിസ്റ്റ് ആശയങ്ങളും കരിനിയമങ്ങളും എതിർക്കപ്പെടേണ്ടതാണ്. ജനങ്ങളുടെ ഇടയിൽ ഇവ തുറന്നു കാണിച്ചുകൊണ്ട് എതിർക്കാൻ നാം തയ്യാറാവണമെന്ന് അദ്ദേഹം തന്റെ ഫേസ്ബുക്ക് പോസ്റ്റിൽ ആവശ്യപ്പെട്ടു.\nയു എ പി എ എന്ന കരിനിയമത്തെ പാർലിമെന്റ്ന് അകത്തും പുറത്തും എതിർത്തു പോന്ന പാർട്ടിയാണ് സിപിഐഎം. ആ നിലപാടിൽ നിന്ന് എന്തെങ്കിലും മാറ്റം പാർട്ടി ഇതുവരെ വരുത്തിയിട്ടും ഇല്ല. രണ്ട് ചെറുപ്പക്കാരായ വിദ്യാർത്ഥികളെ യു എ പി എ ചുമത്തി പോലീസ് അറസ്റ്റ് ചെയ്തത് നീതികരിക്കാനോ അംഗീകരിക്കാനോ കഴിയില്ല. – അദ്ദേഹം പറയുന്നു.\nഅതേസമയം യുവാക്കള്‍ക്കെതിരെ യുഎപിഎ ചുമത്തിയത് വ്യക്തമായ തെളിവുകളുടെ അടിസ്ഥാനത്തിലാണെന്ന് ഉത്തരമേഖല ഐജി അശോക് യാദവ് പറയുകയുണ്ടായി. നിലവില് കേസ് അന്വേഷണം പ്രാഥമിക ഘട്ടത്തിലാണ്. മാവോയിസ്റ്റുകളുമായി പിടിയിലായവര്‍ക്ക് എത്രമാത്രം അടുപ്പമുണ്ടെന്ന് വ്യക്തമാകാന് കൂടുതല് അന്വേഷണം വേണമെന്നും ഐജി പറഞ്ഞു.\nഒരേ സമയം മാവോയിസ്റ്റ് ആശയങ്ങളും കരിനിയമങ്ങളും എതിർക്കപ്പെടേണ്ടതാണ്. ജനങ്ങളുടെ ഇടയിൽ ഇവ തുറന്നു കാണിച്ചുകൊണ്ട് എതിർക്കാൻ…\nPosted by M M Lawrence on Saturday, November 2, 2019\nTopics: cpim kerala Mm lawrence Uapa


മലപ്പുറത്ത് ബോംബു പൊട്ടിക്കുന്നത് അഹിന്ദുക്കളും അമുസ്ലിങ്ങളുമാണ്\nSun Nov 18 2018 10:08:24 GMT+0530 (IST)\nE Rajesh| Updated On: 2016-11-02 12:11:17.0 | Location :\nഎന്തായാലും, കൊള്ളാം, ആന്റി ടെററിസ്റ്റ് സ്ക്വാഡും പിണറായി സഖാവിന്റെ സ്റ്റേറ്റ് പൊലീസും അൽ-ഉമ്മയും ഹിന്ദുത്വ ഭീകരരും ചേർന്നൊരുക്കാൻ പോകുന്ന വൻ ഓപ്പറേഷന്റെ തിര നാടകം! ഇനി 'കൊന്ന ഭീമന്മാരെ' തേടിയുള്ള വേട്ടയുടെ നാളുകളാവുമല്ലോ. അതിൽ അർമാദിക്കാൻ കേരള ഗ്യാലറി റെഡിയാണെന്നറിയാം.\nശത്രുക്കളുമായി അങ്കംവെട്ടുന്നതിനിടെ കയ്യിൽക്കിട്ടിയ മാരകായുധം തിരിച്ചുംമറിച്ചും നോക്കി റാംജിറാവു സ്പീക്കിങ്ങിൽ ഇന്നസെന്റ് പറയുന്ന പ്രസിദ്ധമായ ഡയലോഗില്ലേ - 'ഒരു തോക്കു കിട്ടിയിട്ടുണ്ട്.. '\nമലപ്പുറത്തെ ബോംബുസ്‌ഫോടനവാർത്ത വായിക്കുന്നവർ ആ തമാശ ഓർമ്മവന്നാലും ചിരിച്ചുപോവരുത്. കാരണം, ബോംബു പൊട്ടിയതന്വേഷിക്കാൻ എൻഐഎ വരുന്നുണ്ട്! സ്ഫോടന വാർത്ത കേട്ടാൽ ചിരിക്കുന്നവർക്ക് ഭീകരബന്ധമുണ്ടാവുമെന്ന് അവർക്ക് ഉറപ്പാണ്!\nബോംബുവെക്കാൻ മെനക്കെടുന്നവർക്ക് ഒരു കെട്ടിട സമുച്ചയമാകെ തകർത്ത് മിനിമം ഒരു പത്തമ്പതു കുടുംബങ്ങളെയെങ്കിലും വഴിയാധാരമാക്കാനും, ഒരു കാറിന്റെ പിൻചില്ലും ടയറും പൊട്ടിക്കാനും ഒരേ അധ്വാനമാണെന്ന് ആർക്കുമറിയാം. എന്നിട്ടും തീരുമാനിച്ചത് രണ്ടാമത്തേതാണ്! എൻഐഎക്കാർക്ക് കൊണ്ടുപോയി പരിശോധിക്കാൻ സ്ഫോടനസ്ഥലത്ത് ബാക്കിവച്ചിരിക്കുന്നത് അതിലും ഉഗ്രൻ തെളിവുകളാണ്!\nഒന്ന്, യുപിയിൽ പോത്തിറച്ചി കഴിച്ചതിന് കൊല്ലപ്പെട്ട മുഹമ്മദ് അഖ് ലാക്കിനു വേണ്ടിയുള്ള ഒരു വിലാപക്കുറിപ്പ്. അതും ഇംഗ്ലീഷിൽ! ഹിന്ദുത്വക്കാരോട് പ്രതികാരം ചെയ്യുമത്രേ! (ഇംഗ്ലീഷിലാക്കിയത് എൻഐഎക്കാരുടെ സൗകര്യത്തിനാവും. മലയാളത്തിൽ പോത്തിറച്ചി എന്നെഴുതിയാൽ 'ഗോ മാതാവിന്റെ ഇറച്ചി' എന്ന രാജ്യദ്രോഹപരമായ അർത്ഥം കിട്ടില്ലല്ലോ!)\nരണ്ട്, ഒരു പെട്ടിയിൽ ലഘുലേഖ. പേരും വിലാസവുമടക്കം. ബേസ് മൂവ്മെന്റാണത്രേ. അൽ-ഉമ്മയുടെ പുതിയ പേരാണത്രെ. അൽ-ഉമ്മ ഇങ്ങനൊരു പുതിയ പേരിലാണിപ്പോഴെന്ന് അറിയാത്തവർക്കായി 'ബേസ് മൂവ്മെന്റ് എലിയാസ് അൽ-ഉമ്മ' എന്നായിരിക്കും എഴുതിയിട്ടുണ്ടാവുക!\nബിൻ ലാദന്റെ ചിത്രവുമുണ്ട് പെട്ടിയിൽ. ബോംബു പൊട്ടി ചുറ്റുഭാഗവും താറുമാറായാലും ബിൻലാദന്റെ ചിത്രവും അൽ-ഉമ്മയുടെ പേരും കാണാതെ പോവരുതല്ലോ. അതുകൊണ്ടവ കാർഡ് ബോർഡ് പെട്ടിയിലാക്കി ഭദ്രമാക്കിയാണ് സ്ഫോടനസ്ഥലത്ത് വച്ചിരിക്കുന്നത്!\nമൂന്നാമത്തെ തെളിവാണ് അതിനിഗൂഢം! ഒരു പെൻഡ്രൈവ്! അതിൽ ഹിറ്റ് ലിസ്റ്റാവും മിക്കവാറും. കെ.സുരേന്ദ്രന്റെ വീടിന്റെയും പരിസരത്തിന്റെയും റൂട്ട് മാപ്പും അദ്ദേഹത്തിന്റെ നീക്കങ്ങൾ ട്രെയ്സ് ചെയ്യാൻ ഇറക്കുമതിചെയ്ത ഡിജിറ്റൽ ഡി വൈസുകളുടെ പാസ് വേഡും മറ്റുമായിരിക്കും അതിൽ ഉണ്ടാവുക!\nഎന്തൊരു പ്ലാനിങ്ങ്! എന്തൊരു രഹസ്യാത്മകത! അൽ-ഉമ്മയെ റബ്ബിൽ ആലമീൻ കാക്കട്ടെ!\nമലയാളിക്കു വേണ്ടതെന്തോ, അത് അക്രമികളിൽ നിന്ന് / സംഭവസ്ഥലത്തുനിന്ന് കണ്ടെടുക്കുന്നതിൽ നമ്മുടെ അന്വേഷകർക്ക് എപ്പോഴും ഭാഗ്യമുണ്ടാവാറുണ്ട്. പണ്ട് മഅദനിയുടെ വീട് റെയിഡ് നടത്തിയപ്പോൾ അങ്ങനെ ഗർഭനിരോധന ഉറ കണ്ടെത്തിയെന്ന് മാധ്യമങ്ങൾ ഒന്നൊഴിയാതെ റിപ്പോർട്ടു ചെയ്തിരുന്നു. നിരോധ് കൊണ്ടു ബോംബുണ്ടാക്കുമോ എന്നതുകൊണ്ടല്ല, ഗർഭനിരോധന ഉറയിൽ നമുക്കെപ്പോഴും പല ഭീകരവിരുദ്ധ രതിഭാവനകളും ഉണരുമല്ലോ. ബിൻ ലാദന്റെ ചിത്രം കാണുമ്പോഴെന്നപോലെ!\nഅതിനിടയിൽ ആരു വിചാരിച്ചാലും മണ്ണിലാഴാതെ കിടക്കും മലപ്പുറത്തിന്റെ ചില ഓർമ്മകൾ. അമുസ്ലിങ്ങളും അഹിന്ദുക്കളും മാറിമാറി വരുന്ന ഭരണ സംവിധാനങ്ങളും ചേർന്ന് കുട്ടിച്ചോറാക്കുന്ന മലപ്പുറത്തിന്റെ ശാന്തജീവിത ചരിത്രം.\nആരാണ് അഹിന്ദു? ആരാണ് അമുസ്ലിം?\nഅമുസ്ലിമെന്നാൽ, ഇസ്ലാമെന്തെന്ന് തിരിയാത്തവർ. ഹൃദയങ്ങൾക്കും ചെവികൾക്കും അള്ളാഹു മുദ്രവച്ചവർ. 'ഞങ്ങൾ അള്ളാഹുവിലും അന്ത്യദിനത്തിലും വിശ്വസിക്കുന്നുവെന്ന് പറയുന്ന ചിലരുണ്ട്. യഥാർത്ഥത്തിൽ അവർ വിശ്വാസികളേയല്ല... അവർ അള്ളാഹുവിനെയും വിശ്വാസികളെയും വഞ്ചിക്കാൻ ശ്രമിക്കുന്നു..' (വി.ഖുർആൻ/ അൽ ബഖ്റാ). ഇവരെ കാത്തിരിക്കുന്നത് കഠിനശിക്ഷയാണെന്ന് അള്ളാഹുവിന്റെ പ്രവാചകൻ സ്പഷ്ടമായി പറയുന്ന കൂട്ടർ. ഖുർആൻ സുവ്യക്തമായും കള്ളന്മാരെന്ന് വിശേഷിപ്പിക്കുന്ന കപടവിശ്വാസികൾ.\nഅഹിന്ദുക്കളെന്നാൽ, ഹിന്ദുമതം എൽ.കെ.അദ്വാനി രഥയാത്ര നടത്തി സ്ഥാപിച്ചതാണെന്ന് വിശ്വസിക്കുന്ന പുത്തൻകൂറ്റ് ഹിന്ദുക്കൾ. ശ്രീരാമകൃഷ്ണ പരമഹംസരെന്നു പറയുമ്പോൾ സ്പീക്കർ ശ്രീരാമകൃഷ്ണനെന്നതിനപ്പുറം അറിയാൻ തല തെളിഞ്ഞിട്ടില്ലാത്ത ദുരാത്മാക്കൾ. വിവേകാനന്ദസാഹിത്യ സർവ്വസ്വം ആറ്റിക്കുറുക്കിയതാണ് കുമ്മനം രാജശേഖരൻ നായർ പറയുന്നതെന്ന് വിശ്വസിക്കുന്നവർ. കഠിനയാതനകൾ നിറഞ്ഞ കൃമി -കീട ജന്മങ്ങൾ പലതു താണ്ടിയാലും മനുഷ്യജന്മമെന്ന അനുഗ്രഹത്തിലേക്ക് നടന്നെത്തുമെന്ന് ഒരുറപ്പുമില്ലാത്തവർ.\nഎൺപതുകൾ മുതൽ ഈ രണ്ടു കൂട്ടരും സ്റ്റേറ്റും ചേർന്നൊരുക്കുന്ന രക്തക്കളത്തെയാണ് മലപ്പുറം ജനത അതിജീവിച്ചുകൊണ്ടിരിക്കുന്നത്. മലപ്പുറം ജനതയെന്നാൽ പക്ഷെ, ഈ കപട ദീനികളായ അമുസ്ലിംകളുടെതോ ഹൈന്ദവതയെന്തെന്നറിയാത്ത ഹിന്ദുത്വക്കാരുടേതോ അല്ല.\nഏത് 'അൽ-ഉമ്മാ'ന്റെ മക്കൾക്കാണിപ്പോൾ ഭീകരരായിക്കളയാൻ വാസന?\nഏറനാടും പൊന്നാനിയുമാണ് മലപ്പുറം മാപ്പിളമാരുടെ ഹൃദയഭൂമികൾ. സൂഫികളായ തങ്ങമ്മാരുടെതാണ് ഇന്നാടിന്റെ മാപ്പിള പാരമ്പര്യം. അവരുടെ സാത്വികരായ പിന്മുറക്കാർ പോർട്ടുഗീസുകാർ തൊട്ട് ബ്രിട്ടീഷുകാർ വരെയുള്ള അധിനിവേശികളെ ചെറുത്തത് ഇസ്ലാമിന്റെ പതാക ഉയർത്തിപ്പിടിച്ചാണ്.\nതൊള്ളായിരത്തെൺപതുകൾ വരേക്കും ഇസ്ലാമിന്റെ ഈ സൂഫീ സ്വത്വത്തെ പിച്ചാത്തി പിടിപ്പിക്കാൻ നടന്ന ശ്രമങ്ങളൊന്നും പച്ച തൊട്ടിട്ടില്ല. ഇന്ത്യയുടെ മോചനം ഇസ്ലാമിലൂടെയെന്ന് സിമി മുദ്രാവാക്യം വിളിച്ചപ്പോൾ ഇന്ത്യയൊന്നാകെ അതിന് പ്രതിദ്ധ്വനിയുണ്ടായെങ്കിലും മലപ്പുറത്തെ ചുമരുകളൊന്നും ആ മുദ്രാവാക്യമെഴുതാൻ ഒഴിഞ്ഞുകിട്ടിയിട്ടില്ല.\nബാബരി പളളി പൊളിച്ചപ്പോഴും മലപ്പുറം തീക്കൊള്ളിയെടുത്തിട്ടില്ല. 'ഞമ്മളെക്കൊണ്ടാണ് മലപ്പുറം അന്ന് ശാന്തരായതെ'ന്ന് മേനി പറയുന്ന മുസ്ലിം ലീഗുകാർ പലയിടത്തും തീക്കൊള്ളിയെടുപ്പിക്കാൻ നോക്കിയിട്ടും നടന്നിട്ടില്ലെന്നതിന് അനുഭവസാക്ഷ്യങ്ങളുമുണ്ട്.\nഅക്കാലംവരെ യത്നിച്ചിട്ടും കാൽക്കാശിനു പിന്തുണ കിട്ടാതെ പോയ 'മത പരിഷ്കരണവാദ' പ്രസ്ഥാനക്കാർക്ക് പിൽക്കാലത്തുണ്ടായ പരിവേഷങ്ങളും വളർച്ചയും ചേർത്തു വേണം മലപ്പുറം അസ്വസ്ഥമായിത്തുടങ്ങിയതിന്റെ കഥകൾ അന്വേഷിക്കാൻ. മദ്രസ്സയും മൊല്ലാക്കയും നോമ്പുകാലത്ത് ചായപ്പീട്യ തുറക്കാതിരിക്കലും വെള്ളിയാഴ്ചത്തെ സ്കൂളവധിയും മദ്രസ്സയിലെ കിത്താബ് ഹിന്ദുക്കുട്ടികൾ തൊടാതെ പാത്തുവെക്കലും അതിനുമുമ്പുമുണ്ട്. മാപ്പിളക്കുട്ട്യോളെക്കൊണ്ടൊന് നും ബോംബുപോയിട്ട് അടക്കാക്കത്തിപോലും വാപ്പാര് പിടിപ്പിച്ചിട്ടില്ല. പകരം, പത്താം ക്ലാസ് തികയും മുമ്പ് മീശ വടിപ്പിച്ച് വയസ്സ് പതിനെട്ടാക്കിച്ച്, വീടരെ കണ്ണീരിലാഴ്ത്തി, ഗൾഫ് നാട്ടിലേക്ക് വിട്ടിട്ടേയുള്ളൂ മലപ്പുറത്തെ മാപ്പിളമാർ. അതിന്റെ ഊക്കിലാണിപ്പോഴും നന്ദികെട്ട കേരളം പുലരുന്നതെന്നും ഓർക്കാം.\nഅക്കഥ മാറിയത് രണ്ട് മറികളിലായാണ്. ഒന്ന്, ബാബരിപ്പള്ളി പൊളിക്കുന്നതിനും മുമ്പേ ഹിന്ദുത്വക്കാർ കെട്ടഴിച്ചുവിട്ട കെട്ടുകഥകളുടെ കുത്തൊഴുക്കും പിന്നെ നടന്ന പള്ളി പൊളിക്കലും. അതിനെ നെഞ്ചമർത്തിപ്പിടിച്ചാണെങ്കിലും മലപ്പുറത്തെ മാപ്ളാര് മറികടന്നു. പക്ഷെ, ആ നെഞ്ച് കലക്കിയതും അവരുടെ മക്കളുടെ തലയിൽ 'മുസ്ലിം ഐഡന്റിറ്റി'യുടെ തീ കോരിയിട്ടതും വിഖ്യാതരായ സലഫി പ്രസ്ഥാനങ്ങളാണ്. അവർ സ്വയവും, ഇടത്- ലിബറൽ ടീമുകളെക്കൊണ്ടും 'പുരോഗമനവാദികളെ'ന്നു പേരുണ്ടാക്കുകയും ചെയ്തു.\nഫ്രഞ്ച് മുസ്ലിം സ്റ്റൈലിൽ മഫ്തയും, ബ്രിട്ടീഷ് സ്റ്റൈലിൽ ടൈയും ഷൂസും, വള്ളുവനാടൻ നായമ്മാരുടെ കൃത്രിമ മലയാളവും ശീലിപ്പിച്ച് പുത്ത നിസ്ലാംകുട്ടികളെ പ്രൊഡ്യൂസ് ചെയ്ത ഇംഗ്ലീഷ് സ്കൂൾ ഫാക്ടറികൾ തുടങ്ങിയത് ജമായത്തുകാരാണെന്നതാണ് അൽഭുതം! കഠിന ജമായത്ത് വിരോധികളായ ഇരുവിഭാഗം സുന്നികളും ഇവരെ പിന്തുടർന്നുവെന്നത് അതിലും ആശ്ചര്യം! ദീനിലെ വ്യത്യാസം ഉറപ്പിക്കാൻ ഒരു വട്ടത്തൊപ്പികൂടി ഫിറ്റ് ചെയ്യിച്ചു 'സുന്നി-ഇംഗ്ലീഷ്' സ്കൂളുകാർ.\nരാവിലെ ഇടിവണ്ടിയിൽക്കയറ്റി തിരിച്ചെത്തിച്ച്, ഭൂമിമലയാളം തൊടാതെ വളരുന്ന കുഞ്ഞുങ്ങൾക്ക് തലയിൽ ഐടിയും ബിസിനസ് മാനേജ്മെന്റും പോലുള്ള ഗ്ലാമറസ് തൊഴിൽ ലക്ഷ്യങ്ങൾ. പഠിച്ചു തീരുമ്പോഴറിയുന്നു അവർ രാജ്യം ഹിന്ദുത്വക്കാരുടെതാണെന്നും തങ്ങളിവിടെ വിവേചന ഭീകരതകളുടെ ഇരകളാണെന്നും.\nസാമൂഹ്യ യാഥാർത്ഥ്വങ്ങളെ മനസ്സ് അള്ളാന്റടുത്തുറപ്പിച്ച് നേരിടാനുള്ള സൂഫി വിദ്യകളൊന്നും അവരുടെ ഇംഗ്ലീഷ് മദ്രസ്സകളിൽ പഠിപ്പിച്ചിട്ടില്ല! തമ്മിൽ ശത്രുക്കളായ ബ്രിട്ടീഷുകാരെയും ടിപ്പുവിനെയും സ്വന്തം ജനതക്ക് ഒരുപോലെ ഉപയുക്തരാക്കാൻ കഴിഞ്ഞ കൊണ്ടോട്ടിത്തങ്ങളെ അവർക്കറിയില്ല. പൊന്നാനി മഖ്ദൂമുമാരുടെ ആത്മവിദ്യാ പാരമ്പര്യമോ, ചെറുമക്കളും മനമുരുകി വിളിക്കുന്ന മമ്പുറത്തെ തങ്ങമ്മാരെയോ, വെളിയങ്കോട് ഖാസിയെയോ അവർ 'ഇസ്ലാമിക് സിലബസി'ൽ പഠിച്ചിട്ടില്ല. വാരിയംകുന്നത്ത് നായകനായ ഐ.വി.ശശിപ്പടം പോലും കണ്ടിട്ടില്ല. പൂക്കോട്ടൂർ മണ്ണിന്റെ ചോരച്ചുവപ്പ് 'മാപ്പിള കലാപ'മെന്ന ദുഷ്ടമായ വിളിയായല്ലാതെ ജനങ്ങളുടെ ഒരുമയുടെ ചരിത്രമായി അവർ അറിഞ്ഞിട്ടില്ല.\nപകരം 'മതപരിഷ്കരണ'ക്കാർ അവർക്കെത്തിച്ച പാഠപുസ്തകങ്ങളാണല്ലോ പീസ് സ്കൂളിൽ കണ്ടത്. അവയ്ക്ക് മാതൃക മോദിജിയുടെ ഗുജറാത്തിലെ സ്കൂൾ ബുക്കുകളാണെന്നു പോലും പരിഷ്കരണക്കാർ ഈ കുട്ടികളെ അറിയിച്ചിട്ടില്ല.\nഅപ്പോഴവർക്ക് ബിൻ ലാദനെ പ്രിയപ്പെടാതെ വഴിയില്ല. അവർ ഇസ്ലാമിസ്റ്റുകളാൽ കുരുക്കപ്പെട്ട തലമുറയാണ്. ഇന്റലിജൻസുകാർ കൊണ്ടുവച്ച പെട്ടിയിൽനിന്നായാൽപ്പോലും ബിൻ ലാദന്റെ ചിത്രം കണ്ടാൽ അവർക്ക് 'ഇസ്ലാമിക സ്വത്വബോധം' തിളച്ചെന്നു വരും. മാപ്പിളസ്വത്വം അപഹരിക്കപ്പെട്ട കുഞ്ഞുകിടാങ്ങൾ എൻഐഎക്കാരാൽ വേട്ടയാടപ്പെടപ്പെടുന്നത് ഈ ഇസ്ലാമിസ്റ്റ് രാഷ്ട്രീയക്കെണിയിൽ പെട്ടതുകൊണ്ടുകൂടിയാണ്. വേറെ എത്ര കാരണങ്ങൾകൂടി നിരത്തപ്പെട്ടാലും.\nമലപ്പുറത്തെ വളയുന്ന അമുസ്ലിം-അഹിന്ദു-സ്റ്റേറ്റ് സഖ്യം\nപൈപ്പുബോംബും സിഗററ്റുബോംബും ആയി എന്തൊക്കെ കൊച്ചഭ്യാസങ്ങൾ നടത്തിയിട്ടും പുകയാത്ത മലപ്പുറം മണ്ണിൽ ഉലയൂതിയൂതിക്കൊണ്ടിരിക്കുകയായി രുന്നു നാനാഭാഗത്തു നിന്നും ഇക്കാലമത്രയും ഹിന്ദുത്വക്കാർ. മലപ്പുറം ജില്ലയുടെ പിറവി മുതൽ തുടങ്ങിയ അക്കളികളെ മാപ്പിളമക്കൾ ക്ഷമയോടെ പ്രതിരോധിച്ചു. 'മുസ്ലിം അപരത്വം' അവരിൽ ജനിപ്പിക്കാനുള്ള പൊടിക്കൈകളെയൊക്കെ, ജമാഅത്തെ ഇസ്ലാമിയെ തീണ്ടാപ്പാടകലെ നിർത്തിയതുപോലെ സൗമ്യമായി, അവർ കൈകാര്യം ചെയ്തു.\nബാബരിപ്പള്ളി തകർത്ത കാലത്ത് മതമൈത്രിക്ക് തുണ്ടുപോറലേൽക്കാതെ പിടിച്ചു നിന്ന അവരെ വളഞ്ഞിട്ടാക്രമിക്കുകയായിരുന്നു പിന്നീട് മേൽപ്പറഞ്ഞ അമുസ്ലിം-അഹിന്ദു-സ്റ്റേറ്റ് സഖ്യം.\nആദ്യം അവരുടെ സിയാറത്തുകളും നേർച്ചകളും സാമൂഹ്യാവിഷ്കാരങ്ങളുമൊക്കെ മതപരിഷ്കരണക്കാർ പരിഷ്കരിച്ചില്ലാതാക്കി. പിന്നെ, കാൽക്കീഴിലെ ഭൂമി മുഴുവൻ കുഞ്ഞാപ്പമാരുടെയും ഉസ്താക്കന്മാരുടെയും പിന്നിൽ മറഞ്ഞു നിന്നവർ അടിച്ചെടുക്കുകയോ ആപത്തിലാക്കുകയോ ചെയ്തു. അങ്ങനെ അനാഥമാക്കപ്പെട്ട സൂഫിമാപ്പിള സ്വത്വത്തെ പരിഷ്കരണക്കാർ ഹിന്ദുത്വക്കാർക്കും സിൽബന്തികൾക്കും വേട്ടയ്ക്കിട്ടു കൊടുത്തു. എല്ലാവരുമൊരുമിച്ച് അവരെയിപ്പോൾ സ്റ്റേറ്റിനും വേട്ടയ്ക്കെറിഞ്ഞു കൊടുക്കുന്നു.\nആപത്ത് കയ്യിലൊതുങ്ങാത്ത നിലയിലെത്തിയപ്പോൾ 'ഇരവാദ'വുമായി പരിഷ്കരണക്കാർ പതുങ്ങുകയാണിപ്പോൾ. ആത്മവിമർശനത്തിന്റെ ലാഞ്ഛന പോലുമില്ലാതെ. പ്രിയരേ, ഫാസിസത്തിന്റെ ക്യാമ്പുകൾ ഒഴിഞ്ഞു പോയാലും അള്ള കല്പിച്ച നരകശിക്ഷ നിങ്ങളെ ഒഴിഞ്ഞു പോവില്ല. കാരണം, വിശ്വസിച്ചേൽപ്പിച്ച 'ഇസ്ലാമിക വിദ്യാലയ'ങ്ങളിൽത്തൊട്ട് നിങ്ങൾ അറിഞ്ഞോ അറിയാതെയോ തുടങ്ങിയ വിശ്വാസവഞ്ചനകളാണ് മലപ്പുറം മാപ്പിളമാർക്ക് സ്വന്തം മക്കളുടെ നെഞ്ചിനുനേർക്ക് അമരാൻ നിൽക്കുന്ന കാഞ്ചിയിലെത്തി നിൽക്കുന്നത്. നിങ്ങൾക്കുള്ള കഠിന നരകങ്ങളിൽ അള്ള നിങ്ങൾക്ക് ഇളവു തരുമാറാകട്ടെ.\nമതേതര കൗശലങ്ങൾക്കും പങ്ക്\nകലക്ടറേറ്റ് വളപ്പിൽ പൊട്ടുന്ന പൊട്ടാസ് ബോംബ് കേരളത്തിന്റെയാകെ നെറ്റി ചുളിപ്പിക്കുന്നതിൽ ഹിന്ദുത്വക്കാരുടെ പങ്ക് നീട്ടിപ്പരത്തേണ്ട കാര്യമേയല്ല. അവർ അറുപതുകളിൽ തുടങ്ങി വച്ച 'മലപ്പുറം തന്ത്രം' വെടിപ്പോടെ ഇന്നും തുടരുന്നുവെന്നു കരുതിയാൽ മതി. അവർക്കുള്ള സഖ്യകക്ഷികൾ നാൾതോറും വളരുന്നെന്നു മാത്രം.\nചേകന്നൂർ സംഭവം മാത്രമൊന്നോർക്കാം. മലപ്പുറത്തെ മതഭീകരതയെപ്പറ്റി സംഘിയന്ത്രങ്ങൾ പടച്ചുകൊണ്ടേയിരിക്കുന്ന നൂറായിരം നുണക്കഥകളിൽ ഇന്നും മാർക്കറ്റുള്ള ഒന്നാണല്ലോ ചേകന്നൂർ സംഭവം. 'എന്നാലും നുമ്മടെ ഗാന്ധി' എന്നു ടി.വി.ചന്ദ്രന്റെ സിനിമയിൽ വാവിടുന്ന കള്ളുകുടിയനെപ്പോലെ, ചേകന്നൂരിനെ ഓർത്തുണരാത്ത ഒരു മൃദുഹിന്ദു സൗമ്യാത്മാവും കാണില്ല ഷഷ്ടിപൂർത്തിയായ കേരളത്തിൽ.\nഅന്നുമിന്നും (എന്നും!) സംഘപരിവാരമാണല്ലോ ചേകന്നൂർ സമര നായകർ. എല്ലാ മുഖ്യധാരാ രാഷ്ട്രീയക്കാരും ആ സമരത്തെ ഉള്ളിൽ പിന്തുണക്കുന്നു. പതിറ്റാണ്ടുകൾ പിന്നിടുന്നു 'ചേകന്നൂരിന് നീതി'ക്കുവേണ്ടിയുള്ള സമരം. എവിടെ എത്തി അത്? വിഖ്യാത പണ്ഡിതർ പങ്കാളികളായ 'ചേകന്നൂർ ആക്ഷൻ കൗൺസിലിന്' യുജിസി ഫണ്ടുകൂടി തരപ്പെടുത്തിക്കൊടുക്കപ്പെട്ടാ ലും അൽഭുതപ്പെടണ്ട. അവരാണല്ലോ മാധ്യമങ്ങളിൽക്കൂടി ചേകന്നൂരിന്റെ ഓർമ്മയെ സമയാസമയം ജീവിപ്പിച്ചുകൊണ്ടിരിക്കുന്നത്.\nഇവർക്ക് ലഭിച്ച നിരന്തരമാധ്യമ ശ്രദ്ധയല്ലാതെ ചേകന്നൂരിന്റെ കുടുംബത്തിന് എന്തു നീതി കിട്ടി തിരോധാനത്തിന്റെ പതിറ്റാണ്ടുകൾ പിന്നിടുമ്പോൾ? പ്രതികളെന്ന് ആരോപിക്കപ്പെടുന്നവർക്ക് ഇക്കാലയളവിൽ ബി.ജെ.പി. സർക്കാരുകൾതന്നെ ചെയ്തു കൊടുക്കുന്ന ആനുകൂല്യങ്ങൾ എത്ര കാലം രഹസ്യമാക്കി വക്കാനാവും? മലപ്പുറത്തെ അസ്വസ്ഥതകളുടെ ദീർഘവർഷങ്ങളിലേക്ക് നയിച്ചുകൊണ്ടിരിക്കുന്ന ഭൂമി ക്രയവിക്രയങ്ങളിലെല്ലാം പറ്റുള്ള 'സമുദായാചാര്യ'ന്മാരെ സൂഫികളാക്കി ജ്ഞാനസ്നാനം ചെയ്തെടുക്കുക വരെ ചെയ്തിട്ടുണ്ട് നരേന്ദ്ര മോഡി സർക്കാരെന്നത് രഹസ്യമല്ലല്ലോ, ദൗർഭാഗ്യത്തിന്.\nമയ്യത്തെടുക്കാൻ തീരുമാനമായി; മലപ്പുറത്തിനിയും ബോംബ് പൊട്ടും!\nമലപ്പുറം സിവിൽ സ്റ്റേഷനിൽ പൊട്ടിയ ബോംബ് സൂചനയാണെന്നാണ് മലയാള മനോരമ റിപ്പോർട്ട്. അതും കാർഡ് ബോർഡ് പെട്ടിയിൽ എഴുതി വച്ചതാണോ എന്ന് റിപ്പോർട്ടിൽ വ്യക്തമല്ല.\nഎന്തായാലും എൻഐഎ വരുന്നുണ്ടല്ലോ. വൈകാതെ മലപ്പുറത്തവർക്ക് ക്യാമ്പ് ഓഫീസും തുറക്കുമായിരിക്കും. അപ്പോൾപ്പിന്നെ ഭീകരപ്രവർത്തനങ്ങൾ തുടരാതെ വയ്യ. ബോംബുകൾ പൊട്ടാതെ വയ്യ.\nചുരുക്കം ഇത്രയേയുള്ളൂ. മലപ്പുറത്തിന്റെ മയ്യത്തെടുക്കാൻ തീരുമാനമായിരിക്കുന്നു. കേരളം രോമഹർഷങ്ങളോടെ പിന്തുണക്കുമെന്നുറപ്പുള്ള സ്ഥിതിക്ക് സംഘപരിവാർ അവരുടെ ചിരകാലമോഹം ഇനി അടക്കി വെക്കേണ്ടതില്ലല്ലോ.\nനടക്കട്ടെ, മലയാണ്മയുടെ ഷഷ്ടിപൂർത്തി വർഷത്തിൽത്തന്നെ 'ക്രൂര മുഹമ്മദീയരുടെ നാടിന്റെ' ജനാസ നമസ്കാരം! ഇ എം.എസ്. നമ്പൂതിരിപ്പാട് കാണുന്നുണ്ടാവട്ടെ, താൻ വരച്ച മലപ്പുറം ഭൂപടം ലാക്കാക്കി, തന്റെ മതത്തിന്റെയും തന്റെ പാർട്ടിയുടെയും അറിവില്ലായ്കകൾ തണലാക്കി വിരിഞ്ഞുയരുന്ന കാളിയഫണങ്ങൾ.


Main news പരീക്ഷാ ചോദ്യങ്ങള് ഇനി ചോദ്യ ബാങ്കില് നിന്ന്\n'സമഗ്ര' ചോദ്യജാലകം പോര്‍ട്ടല് ആരംഭിച്ചു\nതിരുവനന്തപുരം: എസ്.സി.ഇ.ആര്.ടിയുടെ സഹകരണത്തോടെ ഐ.ടി അറ്റ് സ്‌കൂള് തയാറാക്കിയ 'സമഗ്ര' ചോദ്യജാലകം പോര്‍ട്ടലിന്റെ പ്രകാശനം മുഖ്യമന്ത്രി പിണറായി വിജയന് നിര്‍വഹിച്ചു. അധ്യാപകരുടെ പങ്കാളിത്തത്തോടെ വികസിപ്പിക്കുന്ന ചോദ്യബാങ്കാണ് പോര്‍ട്ടലിന്റെ പ്രധാന നേട്ടം. മൂല്യനിര്‍ണയ പ്രക്രിയയില് എല്ലാ അധ്യാപകര്‍ക്കും പങ്കാളിയാകാനുള്ള സൗകര്യമാണ് പോര്‍ട്ടല് വഴി തയാറാക്കുന്നത്.\nപൊതുപരീക്ഷകള് ഇനി അധ്യാപകരുടെ പങ്കാളിത്തത്തോടെ വികസിപ്പിക്കുന്ന ചോദ്യബാങ്ക് അടിസ്ഥാനമാക്കി ചിട്ടപ്പെടുത്താനാണ് തീരുമാനിച്ചിട്ടുള്ളത്. എല്ലാ ക്ലാസിലേയും ടേം പരീക്ഷകള്, വാര്‍ഷിക പരീക്ഷകള് തുടങ്ങിയവയുടെ ചോദ്യങ്ങള് ഈ ബാങ്കില് നിന്ന് തയാറാക്കാന് സാധിക്കുന്ന രൂപത്തിലാണ് ചോദ്യജാലകത്തിന്റെ വിഭാവനം. വിവിധ ഭാഷകളില് ചോദ്യങ്ങള് നല്‍കാനുള്ള ക്രമീകരണം ചോദ്യജാലകത്തിലുണ്ട്.\nവ്യക്തിഗതമായി തയാറാക്കുന്ന ചോദ്യങ്ങള് സ്‌കൂള് വിഷയഗ്രൂപ്പില് ചര്‍ച്ച ചെയ്ത് മെച്ചപ്പെടുത്തിയ ശേഷമാണ് അപ്ലോഡ് ചെയ്യേണ്ടത്. ഇങ്ങനെ അപ്ലോഡ് ചെയ്യുന്ന ചോദ്യങ്ങള് വിദഗ്ധ സമിതിയുടെ അംഗീകാരത്തിനുവിധേയമായി എല്ലാവര്‍ക്കും ലഭ്യമാകുന്ന തരത്തില് പ്രസിദ്ധീകരിക്കും. ചോദ്യങ്ങള് അപ്ലോഡ് ചെയ്യുന്നവരുടെ പേരുവിവരം ചോദ്യത്തോടൊപ്പം പ്രദര്‍ശിപ്പിക്കും. ംംം.ൂയ.ശെേരവീീഹ.ഴീ്.ശി എന്നതാണ് പോര്‍ട്ടലിന്റെ വിലാസം.\nചോദ്യങ്ങള് സംബന്ധിച്ച പ്രതികരണം പോര്‍ട്ടലിലൂടെ അറിയിക്കാനുള്ള ക്രമീകരണവുമുണ്ട്. പൊതുനിര്‍ദേശങ്ങള് കൂടി പരിഗണിച്ച് വിദഗ്ധ സമിതി ചിട്ടപ്പെടുത്തുന്ന ചോദ്യങ്ങള് നിന്നായിരിക്കും പൊതുപരീക്ഷയ്ക്കുള്ള ചോദ്യപേപ്പറുകള് ഉരുത്തിരിച്ചെടുക്കുന്നത്. സ്‌കൂളുകള്‍ക്കും വകുപ്പിനും ആവശ്യാനുസരണം ചോദ്യപ്പേപ്പറുകള് ജനറേറ്റുചെയ്യാനുള്ള പ്രോഗ്രാം ഐ.ടി അറ്റ് സ്‌കൂള് ചോദ്യബാങ്കില് ഉള്‍പ്പെടുത്തിയിട്ടുണ്ട്.\nഇതുവരെ സമഗ്ര പോര്‍ട്ടലില് അംഗത്വം എടുക്കാത്ത അധ്യാപകര് ക്ലസ്റ്റര് പരിശീലനത്തില് ഇതിന് തുടക്കം കുറിക്കണം. പോര്‍ട്ടലിന്റെ പ്രകാശനചടങ്ങില് വിദ്യാഭ്യാസ മന്ത്രി പ്രൊഫ. സി. രവീന്ദ്രനാഥ്, പൊതുവിദ്യാഭ്യാസ സെക്രട്ടറി ഡോ. ഉഷാ ടൈറ്റസ്, പൊതു വിദ്യാഭ്യാസ ഡയറക്ടര് കെ.വി. മോഹന്‍കുമാര്, എസ്.സി.ഇ.ആര്.ടി ഡയറക്ടര് ഡോ. ജെ. പ്രസാദ്, ഐ.ടി. അറ്റ് സ്‌കൂള് എക്സിക്യൂട്ടീവ് ഡയറക്ടര് കെ. അന്‍വര് സാദത്ത് തുടങ്ങിയവര് സംബന്ധിച്ചു.


ആ സംന്യാസിയുടെ അവസ്ഥ വിവരിക്കുന്നു :: Janmabhumi Daily\nFriday 17 August 2018 1:01 am IST\nനൈഷ്‌കര്‍മ്യാവസ്ഥയില് വര്‍ത്തിക്കുന്ന സംന്യാസിയുടെ ബുദ്ധി ഭൗതികപ്രപഞ്ചത്തിലെ സകലവിധ സുഖങ്ങളിലും ആഗ്രഹമില്ലാതെ നില്‍ക്കുന്നു. കാരണം, ഭഗവദ് സേവനം കൊണ്ടു ലഭിക്കുന്ന, ഇന്ദ്രിയാതീതമായ പരമാനന്ദത്തില് നീന്തിക്കൊണ്ടിരിക്കുകയാണ്. ആ ആനന്ദസമുദ്രത്തില് നിന്ന് കരയിലേക്ക്, ഭൗതിക സുഖത്തിലേക്കു തിരിഞ്ഞു നോക്കുകയേ ഇല്ല.\nഭഗവാന്റെ അനുഗ്രഹത്താല് ലഭിച്ച ഭഗവത്തത്ത്വവിജ്ഞാനം, ആ ഭക്തയോഗിയുടെ അന്തഃകരണത്തെയും ഇന്ദ്രിയങ്ങളെയും ഭഗവദീയാനന്ദത്തില് നിന്ന് വ്യതിചലിക്കാന് സമ്മതിക്കുകയേ ഇല്ല. ആ സംന്യാസി ഇന്ദ്രിയങ്ങളെ ജയിക്കാനും മനസ്സിനെ നിയന്ത്രിക്കാനും വേണ്ടി ഒരു പ്രയത്‌നവും ചെയ്യേണ്ടതില്ല.\nആ സംന്യാസിയെ ഭൗതികസുഖങ്ങളോടുള്ള ആഗ്രഹം പണ്ടേ കൈവിട്ട്, ദൂരെ പോയിരിക്കുകയാണ്. അതിനാല് യദൃച്ഛയാ ലഭിക്കുന്ന, അങ്ങോട്ടാവശ്യപ്പെടാതെ കിട്ടുന്ന ഏതുതരം ഭക്ഷണവും കഴിച്ചെന്നുവരും. ഭരത യോഗിയെപ്പോലെ. വസ്ത്രം കിട്ടിയാല് ഉടുത്തെന്നും വരും.\nഅല്ലാതെ, വൈദിക ലൗകിക കര്‍മങ്ങള് ചെയ്യാനോ വേറെ രാജ്യങ്ങളില് ചെന്നു സുഖിക്കാനോ സ്വര്‍ഗാദി ദിവ്യലോകങ്ങളില് ചെല്ലാനോ ശ്രീകൃഷ്ണ ഭഗവാനെയല്ലാതെ മറ്റു ദേവന്മാരെ ഭജിക്കാനോ മറ്റു സുഖങ്ങള് അനുഭവിക്കാനോ, മറ്റു കര്‍മങ്ങള് അനുഷ്ഠിക്കാനോ ചിന്തിക്കുകപോലും ചെയ്യില്ല. കാരണം മനസ്സിലാണല്ലോ ചിന്തിക്കേണ്ടത്. ആ മനസ്സില് ഭഗവാന്റെ രൂപങ്ങളും ലീലകളും തിരുനാമങ്ങളും നിറഞ്ഞുകവിഞ്ഞു പുറത്തേക്ക് ഒഴുകുകയാണല്ലോ. മറ്റൊന്നും അതിലേക്കു പ്രവേശിക്കുകയേ ഇല്ല. കരണത്തെയും ഇന്ദ്രിയങ്ങളെയും ആനന്ദ സമുദ്രത്തില് താഴ്ത്തിവച്ചിരിക്കുകയാണ്.\nനൈഷ്‌കര്‍മ്യസിദ്ധിയും പ്രേമലക്ഷണാഭക്തിയുമാണ് ഭഗവത്പദ പ്രാപ്തിക്കുള്ള കാരണങ്ങള്\nസര്‍വസാധനാനുഷ്ഠാനങ്ങളുടെയും ലക്ഷ്യമായ നൈഷ്‌കര്‍മ്യാവസ്ഥ- ഒരു കര്‍മവും ചെയ്യേണ്ട എന്ന അവസ്ഥ- അതും, എപ്പോഴും ഇടവിടാതെ ഹൃദയത്തില് ഭഗവാനെ ധ്യാനിക്കാന് കഴിയുക എന്ന പരാഭക്തിയും ലഭിച്ച് ശ്രീകൃഷ്ണ ഭഗവാന്റെ ആദ്യത്തെ ആവിഷ്‌കാരമായ ബ്രഹ്മഭാവം പ്രാപിക്കുന്നത് എങ്ങനെ എന്ന്6ശ്ലോകങ്ങളിലൂടെ ചുരുക്കിപ്പറയാം എന്ന് ഭഗവാന് പറയുന്നു.\nആ പരാഭക്തിയെ വിശേഷിപ്പിക്കുന്നു-\nഭഗവത്തത്ത്വവിജ്ഞാനത്തിനുശേഷം ലഭിക്കുന്ന പ്രേമലക്ഷണമായ ഭക്തിയാണ് ജ്ഞാനത്തിന്റെ അതിശ്രേഷ്ഠമായ- സമാനതയില്ലാത്ത അവസ്ഥ എന്ന് താല്‍പര്യം. ഈ യോഗം തന്നെയാണ്, ഭഗവാന് ജ്ഞാനികളുടെ അഗ്രേസരന്മാരും പ്രേമലക്ഷണഭക്തിയുള്ളവരുമായ സനകാദികള്‍ക്ക് ഉപദേശിച്ചത്.\nശ്രീമദ് ഭാഗവതത്തില് പറയുന്നു-\nഏതാവാന് യോഗ ആദിഷ്‌ടോ\nസര്‍വ്വതോ മന ആകൃഷ്യ\n(ഭാഗ-11 ല് അധ്യായം 13- ശ്ലോകം 14)\n(=എന്നോട് എന്റെ ശിഷ്യന്മാരായ സനകാദി യോഗികള് ചോദിച്ചപ്പോള് ഈ യോഗം തന്നെയാണ് എല്ലാ ഭൗതിക ദിവ്യപദാര്‍ത്ഥങ്ങളില്‍നിന്ന് മനസ്സിനെ വേര്‍പെടുത്തി എന്നില് ഈ കൃഷ്ണനില് നേരിട്ട് പ്രവേശിപ്പിക്കേണ്ടതെങ്ങനെ എന്നുതന്നെയാണ് ഞാന് ഉപദേശിച്ചത്.)\nതാമസമായ യജ്ഞം വിവരിക്കുന്നു


യുപിഎസ്‌സി വിവിധ തസ്തികകളിലേക്ക് അപേക്ഷ ക്ഷണിച്ചു\nThu Feb 25 2021 02:22:20 GMT+0530 (India Standard Time)\nRSN14 Nov 2020 12:05 PM GMT\nന്യൂഡല്‍ഹി: യുപിഎസ്‌സി വിവിധ തസ്തികകളിലേക്ക് അപേക്ഷ ക്ഷണിച്ചുള്ള വിവരങ്ങള് ഔദ്യോഗിക വെബ്സൈറ്റില് പുറത്തുവിട്ടു. പബ്ലിക് ഹെല്‍ത്ത് സ്‌പെഷ്യലിസ്റ്റ് ഗ്രേഡ് -3, അസിസ്റ്റന്റ് പ്രൊഫസര്, ട്യൂട്ടര്, മെഡിക്കല് ഓഫീസര്, സ്റ്റാഫ് നഴ്‌സ്, അസിസ്റ്റന്റ് ഡയറക്ടര് എന്നീ തസ്തികകളിലേക്കായി ആകെ 35 ഒഴിവുകളാണുള്ളത്. ഉദ്യോഗാര്‍ത്ഥികള്‍ക്ക് യു പി എസ് സിയുടെ upsc.gov.in എന്ന വെബ്‌സൈറ്റ് സന്ദര്‍ശിച്ച് അപേക്ഷ സമര്‍പ്പിക്കാം. അപേക്ഷ സമര്‍പ്പിക്കാനുള്ള അവസാന തീയതി ഡിസംബര് മൂന്ന് ആണ്.\nപബ്ലിക് ഹെല്‍ത്ത് സ്‌പെഷ്യലിസ്റ്റ് ഗ്രേഡ് 3- ആരോഗ്യ കുടുംബക്ഷേമ മന്ത്രാലയം-17 ഒഴിവുകള്- എം ബി ബി എസ്, പോസ്റ്റ് ഗ്രാജ്വേറ്റ് ഡിഗ്രി അല്ലെങ്കില് ഡിപ്ലോമ. പോസ്റ്റ് ഗ്രാജ്വേറ്റ് ഡിഗ്രിയുണ്ടെങ്കില് മൂന്ന് വര്‍ഷത്തില് കുറയാത്ത പരിചയം, പോസ്റ്റ് ഗ്രാജ്വേറ്റ് ഡിപ്ലോമയാണെങ്കില്5വര്‍ഷത്തില് കുറയാത്ത പരിചയം.\nഅസിസ്റ്റന്റ് പ്രൊഫസര്/ സീനിയര് ട്യൂട്ടര്- ആരോഗ്യ കുടുംബക്ഷേമ മന്ത്രാലയം- 1 ഒഴിവ്- അംഗീകൃത സര്‍വകലാശാലയില് നഴ്‌സിങ്ങില് ബിരുദാനന്തര ബിരുദം, രജിസ്റ്റേര്‍ഡ് നഴ്‌സ്, മിഡ് വൈഫ് ആയിരിക്കണം.5വര്‍ഷത്തില് കുറയാത്ത പ്രവൃത്തി പരിചയവും ഉണ്ടായിരിക്കണം.\nമെഡിക്കല് ഓഫീസര്- ഫറാക്ക ബാറേജ് പ്രോജക്ട്, ജലവിഭവ വകുപ്പ്, നദി വികസനം, ഗംഗ പുനരുജ്ജീവിപ്പിക്കല്, ജല്‍ശക്തി മന്ത്രാലയം-2ഒഴിവുകള്. അംഗീകൃത മെഡിക്കല് യോഗ്യതയും രണ്ട് വര്‍ഷത്തെ പ്രൊഫഷണല് പരിചയവും.\nഅസിസ്റ്റന്റ് ഡയറക്ടര്- ടൂറിസം മന്ത്രാലയം- ഒഴിവുകളുടെ എണ്ണം: 13-പൊതുജനസമ്പര്‍ക്കം അല്ലെങ്കില് പബ്ലിസിറ്റി അല്ലെങ്കില് അഡ്മിനിസ്‌ട്രേറ്റീവ് ജോലികള് എന്നിവയില് മൂന്ന് വര്‍ഷത്തെ പരിചയം ഉണ്ടായിരിക്കണം.കേന്ദ്രസര്‍ക്കാര്, സംസ്ഥാന സര്‍ക്കാര്, കേന്ദ്രഭരണ പ്രദേശങ്ങള്, പൊതുമേഖലാ സ്ഥാപനങ്ങള്, സര്‍വ്വകലാശാലകള് അല്ലെങ്കില് അംഗീകൃത ഗവേഷണ സ്ഥാപനങ്ങള് അല്ലെങ്കില് അര്‍ദ്ധ സര്‍ക്കാര് അല്ലെങ്കില് നിയമാനുസൃത അല്ലെങ്കില് സ്വയംഭരണ സ്ഥാപനങ്ങള് അല്ലെങ്കില് അംഗീകൃത വിദ്യാഭ്യാസ സ്ഥാപനങ്ങള് അല്ലെങ്കില് ലിസ്റ്റുചെയ്ത സ്വകാര്യ ഓര്‍ഗനൈസേഷനുകള് എന്നിവിടങ്ങളിലുള്ള പ്രവൃത്തിപരിചയമുള്ളവര്‍ക്ക് അപേക്ഷിക്കാം.\nസ്റ്റാഫ് നഴ്‌സ്- ഫറക്ക ബാരേജ് പ്രോജക്റ്റ്, ജലവിഭവ വകുപ്പ്, നദി വികസന, ഗംഗ പുനരുജ്ജീവന, ജല് ശക്തി മന്ത്രാലയം-2ഒഴിവുകള്. ഒരു അംഗീകൃത ബോര്‍ഡില് നിന്നുള്ള പന്ത്രണ്ടാം ക്ലാസ് ജയം, ജനറല് നഴ്‌സിങ്ങ് / മിഡ് വൈഫറിയില് ഗ്രേഡ് എ മൂന്ന് വര്‍ഷ ഡിപ്ലോമ/ സര്‍ട്ടിഫിക്കറ്റ്, അല്ലെങ്കില് നഴ്‌സിങ്ങിലുള്ള ഡിഗ്രി. രജിസ്‌ട്രേഷന് ഉണ്ടായിരിക്കണം.


ഏഷ്യാനെറ്റ് ന്യൂസിന്റെ ഓഫീസിന് നേരെ ആക്രമണം\nFriday 22 September 2017 12:08 am IST\nആലപ്പുഴ: ഏഷ്യാനെറ്റ് ന്യൂസിന്റെ ആലപ്പുഴ ഓഫീസിന് നേരെ ആക്രമണം. കാറിന്റെ ചില്ലുകള് അടിച്ചു തകര്‍ത്തു. ഇന്നലെ പുലര്‍ച്ചെ രണ്ട് മണിക്കു ശേഷമാണ് സംഭവം. രാവിലെ 7.45 ഓടെയാണ് വിവരം അറിയുന്നത്. ഈ സമയം റിപ്പോര്‍ട്ടര് ടി.വി. പ്രസാദ് ഓഫീസില് ഉണ്ടായിരുന്നു. ആലപ്പുഴ മുല്ലയ്ക്കലിലാണ് ഓഫീസ്. മതില് ചാടിക്കടന്നെത്തിയ അക്രമികള് കല്ല് ഉപയാഗിച്ച് കാറിന്റെ മുന്‍വശത്തെയും പിന്നിലെയും ചില്ലുകള് തകര്‍ക്കുകയായിരുന്നു. മന്ത്രി തോമസ് ചാണ്ടിയുടെ കായല് കൈയേറ്റം, നിലംനികത്തല് തുടങ്ങിയ വിഷയങ്ങളില് ഏഷ്യാനെറ്റ് തുടര്‍ച്ചയായി വാര്‍ത്തകള് നല്‍കിയിരുന്നു. അതില് പ്രകോപിതരായവരാണോ അക്രമം നടത്തിയതെന്നാണ് സംശയം. ജില്ലാ പോലീസ് മേധാവി എസ്. സുരേന്ദ്രന്റെ നേതൃത്വത്തിലുള്ള പ്രത്യേക സംഘം അന്വേഷണം ആരംഭിച്ചു. ഡോഗ് സ്‌ക്വാഡും, വിരലടയാള വിദഗ്ദ്ധരും സ്ഥലത്തെത്തി തെളിവുകള് ശേഖരിച്ചു. സമീപത്തെ വീടുകളിലെയും സ്ഥാപനങ്ങളിലെയും സിസി ടിവി ദൃശ്യങ്ങള് പോലീസ് ശേഖരിച്ചു, ഇതിന്റെ അടിസ്ഥാനത്തിലാണ് അന്വേഷണം പുരോഗമിക്കുന്നത്.\nചാനല് ഓഫീസ് അക്രമം; അന്വേഷണം അവസാനിപ്പിച്ചു\nഗുരുമന്ദിരത്തിന് നേരെ ആക്രമണം\nനിയമസഭാ ചീഫ് മാര്‍ഷല് അന്‍വിന് ആന്റണിയുടെ വീടിനു നേരെ ആക്രമണം\nമൂന്നിടങ്ങളില് മാവോയിസ്റ്റ് ആക്രമണം\nചെങ്കോട്ടുകോണം മഠാധിപതി സഞ്ചരിച്ച വാഹനത്തിനു നേരെ ആക്രമണം\nതിരുവനന്തപുരത്തും അഭിഭാഷക അക്രമം


എക്സിറ്റ് പോളിൽ 2018 ഇഫക്ട്? കോൺഗ്രസിന് പ്രതീക്ഷ, ബിജെപിക്ക് നിരാശ, പാളിയ പ്രവചനം ഇങ്ങനെ | Exit poll predictions in 2018 assembly election was far away from actual figures - Malayalam Oneindia\nPublished: May 20 2019, 18:43 [IST]\nദില്ലി; ലോക്സഭാ തിരഞ്ഞെടുപ്പിലെ ഏഴാം ഘട്ടം പൂർത്തിയായതിന് പിന്നാലെ പുറത്ത് വന്ന എക്സിറ്റ് പോളുകളുടെ ആത്മ വിശ്വാസത്തിലാണ് ബിജെപി. മികച്ച ഭൂരിപക്ഷത്തിൽ എൻഡഎയ്ക്ക് ഭരണത്തുടർച്ചയുണ്ടാകുമെന്നാണ് എക്സിറ്റ് പോളുകൾ പ്രവചിക്കുന്നത്. എന്നാൽ എക്സിറ്റ് പോളുകളെ തള്ളി പ്രതിപക്ഷവും രംഗത്ത് എത്തിയിട്ടുണ്ട്. രണ്ട് ദിവസം കൂടി കാത്തിരിക്കു, നിങ്ങളെ ആശ്ചര്യപ്പെടുത്തുന്നതാകും തിരഞ്ഞെടുപ്പ് ഫലം എന്നാണ് കോൺഗ്രസ് വക്താവ് അവകാശപ്പെടുന്നത്.\nഎക്സിറ്റ് പോൾ ഫലങ്ങളും യാഥാർത്ഥവും തമ്മിൽ ചിലപ്പോൾ യാതൊരു ബന്ധവും ഉണ്ടായില്ല. എക്സിറ്റ് പോൾ ഫലങ്ങളെ അപ്രസക്തമാകുന്ന തിരഞ്ഞെടുപ്പ് ഫലങ്ങൾ നിരവധിയാണ്. അതുകൊണ്ട് തന്നെ എക്സിറ്റ് പോൾ ഫലങ്ങളിൽ ബിജെപിക്ക് അമിത് ആത്മവിശ്വാസമോ കോൺഗ്രസിന് നിരാശയോ ഇല്ല. ഇത് ശരിവയ്ക്കുന്നതായിരുന്നു ഒടുവിലായി 2018ൽ നടന്ന നിയമസഭാ തിരഞ്ഞെടുപ്പിലെ എക്സിറ്റ് പോൾ ഫലവും.\nമധ്യപ്രദേശിൽ കോൺഗ്രസിന് വൻ മുന്നേറ്റമുണ്ടാകുമെന്നാണ് എക്സിറ്റ് പോളുകൾ പ്രവചിച്ചത്. 15 വർഷമായി ബിജെപി ഭരിച്ച സംസ്ഥാനമായിരുന്നു മധ്യപ്രദേശ്. എന്നാൽ കോൺഗ്രസ് 126 സീറ്റുകൾ നേടുമെന്നാണ് എബിപി ന്യൂസ്- സിഎസ്ഡിഎസ് സർവേ പ്രവചിച്ചത്. ബിജെപി 94 സീറ്റുകൾ നേടുമെന്നും പ്രവചിച്ചു. എന്നാൽ റിപ്പബ്ലിക് ടിവി- സീ വോട്ടർ സർവേ ബിജെപി 106 സൂറ്റുകൾ വരെ നേടുമെന്നും കോൺഗ്രസ് 110 മുതൽ 126 സീറ്റുകൾ വരെ നേടുമെന്നും പ്രവചിച്ചു. അതേ സമയം ടൈംസ് നൗ- സിഎൻക്സ് സർവേ പ്രകാരം 89 സീറ്റുകൾ മാത്രമാണ് കോൺഗ്രസിന് ലഭിച്ചത്.\nയഥാർത്ഥ ഫലം ഇത്\nബിഎസ്പി ഒരു സീറ്റിൽ പോലും വിജയിക്കില്ലെന്നാണ് ഭൂരിപക്ഷം എക്സിറ്റ് പോളുകളും പ്രവചിച്ചത്. മറ്റ് ചെറുകക്ഷികൾ 15 സീറ്റിൽ വരെ വിജയിക്കുമെന്നുമായിരുന്നു പ്രവചനം. എന്നാൽ തിരഞ്ഞെടുപ്പ് ഫലം വന്നപ്പോൾ 109 സീറ്റുകളിൽ ബിജെപിയും 114 സീറ്റുകളിൽ കോൺഗ്രസുമാണ് വിജയിച്ചത്. ബിഎസ്പി രണ്ടും മറ്റുള്ളവർ അഞ്ചും സീറ്റ് നേടി. ബിഎസ്പിയുടെയും സ്വതന്ത്ര്യന്മാരുടെയും പിന്തുണയോടു കൂടിയാണ് കോൺഗ്രസ് അധികാരത്തിൽ എത്തിയത്.\nരാജസ്ഥാനിൽ വസുന്ധര രാജെ സിന്ധ്യ സർക്കാരിനെതിരായ ഭരണ വിരുദ്ധ വികാരം ശക്തമായ സാഹചര്യത്തിൽ കോൺഗ്രസ് വൻ ഭൂരിപക്ഷത്തിൽ അധികാരത്തിൽ എത്തുമെന്നാണ് എക്സിറ്റ് പോൾ ഫലങ്ങൾ പ്രവചിക്കുന്നത്. ഒറ്റയ്ക്ക് ഭൂരിപക്ഷം കടക്കാൻ പോലും കോൺഗ്രസിനായില്ല. റിപ്പബ്ലിക് ടിവി - സീ വോട്ടർ സർവേ പ്രകാരം കോൺഗ്രസ് 129 മുതൽ 145 സീറ്റുകളിൽ വരെ വിജയിക്കുമെന്നായിരുന്നു പ്രതീക്ഷ. ഭൂരിപക്ഷം സർവേകളും കോൺഗ്രസ് ഒറ്റയ്ക്ക് ഭൂരിപക്ഷം കടക്കുമെന്നാണ് അവകാശപ്പെട്ടത്. എന്നാൽ യതാർത്ഥ ഫലം വന്നപ്പോൾ 99 സീറ്റുകളിൽ മാത്രമാണ് കോൺഗ്രസ് വിജയിച്ചത്. 73 ഇടത്ത് ബിജെപിയും വിജയിച്ചു.\n15 വർഷമായി ബിജെപി ഭരിക്കുന്ന ഛത്തീസ്ഗഡിൽ കോൺഗ്രസും- ബിജെപിയും തമ്മിൽ ഇഞ്ചോടിഞ്ച് പോരാട്ടമാണ് നടക്കുകയെന്നാണ് സർവേ ഫലങ്ങൾ പറഞ്ഞത്. എബിപി ന്യൂസ്-സിഎസ്ഡിഎസ് സർവേ പ്രകാരം 90 അംഗ സഭയിൽ ബിജെപി 52 സീറ്റുകളും കോൺഗ്രസ് 35 സീറ്റുകളും നേടുമെന്നായിരുന്നു പ്രവചനം. ന്യൂസ് എക്സ്-നേതാ സർവേ പ്രകാരം കോൺഗ്രസ് 40ഉം ബിജെപി 43ഉം സീറ്റുകൾ നേടുമെന്നാണ് പ്രവചിച്ചത്. എന്നാൽ വോട്ടെടുപ്പ് നടന്ന5സംസ്ഥാനങ്ങളിൽ കോൺഗ്രസ് മിന്നും വിജയം കാഴ്ച വെച്ച സംസ്ഥാനമാണ് ഛത്തീസ്ഗഢ്. 68 സീറ്റുകളിൽ കോൺഗ്രസ് വിജയിച്ചപ്പോൾ 15 സീറ്റുകളിൽ മാത്രമാണ് ബിജെപി വിജയിച്ചത്.\nLok Sabha exit polls 2019 karnataka jds lok sabha elections 2019 election bjp congress upa nda narendra modi rahul gandhi ജെഡിഎസ് ലോക്സഭ തിരഞ്ഞെടുപ്പ് 2019 ബിജെപി കോണ്‍ഗ്രസ് നരേന്ദ്ര മോദി രാഹുല് ഗാന്ധി യുപിഎ എന്‍ഡിഎ\nExit poll predictions in 2018 assembly election was far away from actual figures


പരാതിയില് ഉറച്ച് വനിതാ പ്രവര്‍ത്തക; അന്വേഷണം മ്യൂസിയം പോലീസിന് കൈമാറി :: Janmabhumi Daily\nFriday7September 2018 1:10 am IST\nഇരിങ്ങാലക്കുട: ഡിവൈഎഫ്‌ഐ നേതാവ് പീഡിപ്പിച്ചെന്ന പ്രവര്‍ത്തകയുടെ പരാതി സംബന്ധിച്ച അന്വേഷണം തിരുവനന്തപുരം മ്യൂസിയം പോലീസിന് കാട്ടൂര് പോലീസ് കൈമാറി.\nതിരുവനന്തപുരത്ത് എംഎല്‍എ ഹോസ്റ്റലില് വച്ചാണ് സംഭവം നടന്നതെന്ന് പരാതിക്കാരി വ്യക്തമാക്കിയ സാഹചര്യത്തിലാണ് ഇത്.\nകഴിഞ്ഞ ദിവസം കാട്ടൂര് പോലീസ് പരാതിക്കാരിയുടെയും അമ്മയുടെയും മൊഴി രേഖപ്പെടുത്തിയിരുന്നു. പരാതിയില് ഉറച്ച് നില്‍ക്കുന്നതായി വനിതാ പ്രവര്‍ത്തക പോലീസിന് മൊഴി നല്‍കിയിട്ടുണ്ട്. കൂടുതല് അന്വേഷണങ്ങള്‍ക്ക് വേണ്ടിയാണ് മ്യൂസിയം പോലീസിന് കൈമാറുന്നത്.\nസപ്തംബര് നാലിന് വൈകീട്ടാണ് വനിതാ പ്രവര്‍ത്തക ഡിവൈഎഫ്‌ഐ നേതാവ് ജീവന്‍ലാലിന് എതിരെ ഡിവൈഎസ്പിക്ക് പരാതി നല്കിയത്.\nഅതേസമയം പ്രതിയെ രക്ഷിക്കാനുള്ള നീക്കം ഇപ്പോഴും ഊര്‍ജ്ജിതമാണ്. പരാതിക്കാരിക്കെതിരെ വ്യാപകപ്രചാരണവും ഒരുവിഭാഗം പാര്‍ട്ടിപ്രവര്‍ത്തകര് നടത്തുന്നുണ്ട്.\nബാലസംഘം പ്രവര്‍ത്തനത്തിലൂടെ പാര്‍ട്ടിയിലെത്തിയയാളാണ് പരാതിക്കാരി. പ്രതി ജീവന്‍ലാല് കേരളവര്‍മകോളേജിലെ എസ്എഫ്‌ഐ നേതാവും യൂണിയന് ചെയര്‍മാനുമായിരുന്നു.\nശശിക്കെതിരെ പരാതിയില് ഉറച്ച് യുവതി\nവനിതാ പഞ്ചായത്ത് പ്രസിഡന്റിന്റെ പരാതിയില് അന്വേഷണം ഊര്‍ജ്ജിതമാക്കി\nഇന്ത്യാവിരുദ്ധ മുദ്രാവാക്യം: ദൃശ്യങ്ങള് എബിവിപി പോലീസിന് കൈമാറി\nകുടുംബ സംഗമവും വനിതാ പ്രവര്‍ത്തക കണ്‍വെന്‍ഷനും 13 ന്\nസഭയിലെ അക്രമം: അന്വേഷണം ക്രൈംബ്രാഞ്ചിന് കൈമാറി


green tea – East Coast Daily Malayalam\nമുടിവേരുകള്‍ക്ക് ബലം നല്‍കുക, മുടി മൃദുവാക്കുക, മുടിയുടെ അറ്റം പിളരുന്നത് ഒഴിവാക്കുക തുടങ്ങിയ ധാരാളം ഗുണങ്ങള് ഗ്രീന് ടീ നല്‍കുന്നു.മുടിയുടെ ആരോഗ്യത്തിന് ഗ്രീന് ടീ മൂന്ന് വിധത്തില്…\nആരോഗ്യം മാത്രമല്ല സൗന്ദര്യം വര്‍ധിപ്പിക്കാനും ഗ്രീന്‍ടീ ഉത്തമമാണ്. ഇതില് അടങ്ങിയിരിക്കുന്ന ആന്റിഓക്സിഡന്റുകള് സൂര്യപ്രകാശത്തില്‍നിന്നു നിങ്ങളുടെ ചര്‍മത്തെ സംരക്ഷിക്കുക മാത്രമല്ല സൂര്യപ്രകാശമേറ്റതുമൂലമുള്ള കരുവാളിപ്പ് അകറ്റുകയും സ്‌കിന് കാന്‍സര്…\nപ്രമേഹസാധ്യത കുറയ്ക്കാൻ സഹായിക്കുന്ന ഒന്നാണ് ഗ്രീൻ ടീ. ചീത്ത കൊളസ്ട്രോളായ എൽഡിഎലിന്‍റെ തോതു കുറയ്ക്കാനും ഗ്രീൻ ടീക്ക് കഴിയും. കാൻസർ കോശങ്ങളുടെ വളർച്ച തടയാൻ ഗ്രീൻ ടീക്കു…\nആരോഗ്യ സംരക്ഷണത്തിനുള്ള ഉത്തമ പാനീയമാണ് ഗ്രീന് ടീ. ഇതിലടങ്ങിയിരിക്കുന്ന ആന്‌റിഓക്‌സിടന്‌റുകൾ കാന്‍സര് പോലുള്ള രോഗങ്ങള് തടയാനും, തടി കുറയാനും, ചര്‍മത്തിനും മുടിസംരക്ഷണത്തിനുമെല്ലാം നിങ്ങളെ സഹായിക്കുന്നു. എന്നാൽ കുടിക്കേണ്ട…\nഗ്രീന് ടീ നല്ലതാണെന്നോർത്ത് ദിവസത്തില് അഞ്ചാറ് തവണ കുടിച്ചാലോ? അറിഞ്ഞിരിക്കേണ്ട ചില കാര്യങ്ങൾ\nഗ്രീന് ടീ നല്ലതല്ലേ എന്നോര്‍ത്ത് ദിവസത്തില് അഞ്ചാറ് തവണ കഴിച്ചാലോ? അത് അത്ര ആരോഗ്യകരമല്ലെന്ന് അറിയുക. പരമാവധി മൂന്ന് കപ്പ് വരെയെല്ലാം കഴിക്കാം. അതിലധികമായാല് ഗുണങ്ങളുണ്ടാകില്ലെന്ന് മാത്രമല്ല,…\nമാങ്കോസ്റ്റിന് ചായ എന്ന് കേൾക്കുമ്പോൾ അത്ഭുതപ്പെടേണ്ട...തായ്‌ലൻഡ്, മലേഷ്യ തുടങ്ങിയ രാജ്യങ്ങളിൽ മാങ്കോസ്റ്റിന് ചായയ്ക്ക് പ്രചാരം കൂടുതലാണ്. ഡ്രയറിലാണ് മാങ്കോസ്റ്റിന് തോടുകള് ഉണക്കുന്നത്. അഞ്ചുകിലോ പഴത്തിന്റെ തോട് ഉണക്കിപ്പൊടിച്ചാല്…\nതേയിലയില്‍നിന്നു തന്നെയാണ് ഗ്രീന് ടീയും ഉത്പാദിപ്പിക്കുന്നത്. ഇന്ന് വ്യാപകമായി കാണപ്പെടുന്ന സ്തനാര്‍ബുദം പോലെയുള്ള മാരക അര്‍ബുദങ്ങളില്‍നിന്നുള്ള സംരക്ഷണം നല്‍കാന് ഗ്രീന് ടീയുടെ തുടര്‍ച്ചയായ ഉപയോഗംകൊണ്ട് സാധിക്കും.…\nഡയറ്റിങ്ങ് തുടങ്ങിക്കഴിഞ്ഞാല് പിന്നെ ശരീരഭാരം കുറയ്ക്കാന് മിക്കവരും ആദ്യം കുടിക്കുന്നത് ഗ്രീന് ടീ തന്നെയാകും. ഗ്രീന് ടിയില് അടങ്ങിയിരിക്കുന്ന ആന്റിഓക്സിഡന്റുകളാണ് ഈ് ഗുണം നല്‍കുന്നതും. ശരീരഭാരം കുറയ്ക്കാന്…\nഗ്രീൻ ടീയിൽ അൽപം തേൻ ചേർത്ത് കഴിക്കാം\nഗ്രീൻ ടീയിൽ അൽപം തേൻ ചേർത്ത് കഴിക്കുന്നത് ആരോഗ്യത്തിന് ഏറെ നല്ലത്. ശരീരത്തിലെ വിഷാംശം പുറന്തള്ളാൻ ഇത് സഹായിക്കും. രാവിലെ പതിവായി ഗ്രീൻ ടീ കുടിക്കുന്നത് ശരീരത്തിലെ…\nഗ്രീന് ടി ആരോഗ്യത്തിനു എന്തുകൊണ്ടും വളരെ നല്ലതാണു എന്ന് നാം ഒട്ടേറെ സ്ഥലങ്ങളില് നിന്നും കേട്ടറിഞ്ഞിട്ടുണ്ട്. ശരീരത്തിന്റെ മെറ്റബോളിസം വര്‍ദ്ധിപ്പിച്ചുകൊണ്ട് അമിത വണ്ണത്തെ ഇല്ലാതാക്കാനും ആരോഗ്യത്തെ നിലനിര്‍ത്താനും…\nചായ കുടിക്കാന് ഇഷ്ടമല്ലാത്തവരായി ആരുമുണ്ടാകില്ല. ഒരു ദിവസം ഉന്മേഷത്തോടെ തുടങ്ങാൻ ചായ കൂടിയേ തീരു എന്ന കരുതുന്നവരാണ് മിക്കവരും. മാത്രമല്ല ഇടയ്ക്കിടെ ചായ കുടിയ്ക്കുന്നത് മിക്ക ആളുകളുടെയും…\nവെറും വയറ്റിൽ ഗ്രീൻ ടീ കുടിക്കാമോ?\nആരോഗ്യ സംരക്ഷണത്തിന് ഉത്തമമായ ഒന്നാണ്. കാന്‍സര് പോലുള്ള രോഗങ്ങള് തടയാനും തടി കുറയാനുമെല്ലാം ഗ്രീന് ടീ നല്ലതാണ്. എന്നാൽ അതിരാവിലെ വെറുംവയറ്റില് ഗ്രീന് ടീ കുടിക്കരുത്. ഇതിലെ…\nഗ്രീന് ടീയില് പഞ്ചസാര ചേര്‍ത്ത് കുടിയ്ക്കുന്നത് നല്ലതാണോ? ഇത് എല്ലാവര്‍ക്കുമുള്ളൊരു സംശയമാണ്. പലരും രാവിലെ ഗ്രീന് ടീയില് പഞ്ചസാര ചേര്‍ത്ത് കുടിയ്ക്കാറുമുണ്ട്. എന്നാല് അത് അത്ര നല്ലതല്ലെന്നാണ്…\nഗ്രീന് ടീയും ബ്ലാക്ക് ടീയും എല്ലാവര്‍ക്കും അറിയാവുന്ന ഒന്നാണ്. എല്ലാവരും ഇതുരണ്ടും കുടിച്ചിട്ടുമുണ്ടാകും. എന്നാല് ആര്‍ക്കെങ്കിലും ബ്ലൂ ടീയെ കുറിച്ച് അറിയുമോ? പൊതുവേ ആര്‍ക്കും അത്ര പരിചയമില്ലാത്ത…\nആരോഗ്യത്തിന് ഗുണകരമായ പാനീയങ്ങളിലൊന്നാണ് ഗ്രീന് ടീ. ആന്റിഓക്സിഡന്റുകള് ധാരാളം അടങ്ങിയിട്ടുണ്ടെന്നതു തന്നെയാണ് ഇതിന്റെ ആരോഗ്യഗുണം കൂട്ടുന്നത്. ഏതിനും രണ്ടു വശമുണ്ടെന്നു പറയുന്നതു പോലെത്തന്നെ ഗ്രീന് ടീയ്ക്കും ഗുണങ്ങളും…\nഗ്രീന് ടി- അമിതവണ്ണം കുറക്കാനുളള ഏറ്റവും നല്ല മാര്‍ഗ്ഗമാണ് ഗ്രീന് ടി കുടിക്കുക എന്നത്. ഗ്രീന്-ടിയില് ധാരാളം ആന്റി ഓക്‌സിഡന്റുകള് അടങ്ങിയിട്ടുണ്ട്. അവയാണ് ഭാരം കുറയാന് സഹായിക്കുന്നത്.…\nഗ്രീന് ടീ ഉപയോഗിച്ച് മുടി വളര്‍ത്താം. അതും വെറും രണ്ടാഴ്ച കൊണ്ട്. എന്നാല് എങ്ങനെ ഗ്രീന് ടീ മുടി വളര്‍ച്ചയ്ക്കായി ഉപയോഗിക്കാം എന്നതാണ് പ്രശ്‌നം. മുടി വളര്‍ച്ചയും…\nഗ്രീന് ടീയ്ക്ക് ആരോഗ്യഗുണങ്ങളും ആരോഗ്യവശങ്ങളുമെല്ലാം ഏറെയുണ്ട്. ആന്റിഓക്‌സിഡന്റുകളടങ്ങിയ ഇവ ശരീരത്തിലെ ടോക്‌സിനുകള് നീക്കം ചെയ്ത് അസുഖങ്ങള് വരുന്നതു തടയാന് ഏറെ നല്ലതാണ്. എന്നാല് വേണ്ട രീതിയില് കുടിച്ചില്ലെങ്കില്…\nമുടി വളര്‍ച്ചയ്ക്ക് ഗ്രീന് ടീ\nമുടി വളര്‍ച്ചയും മുടി കൊഴിച്ചിലും താരനും എല്ലാം ഇല്ലാതാക്കാന് ഗ്രീന് ടീ സഹായിക്കും. ഗ്രീന് ടീ ആരോഗ്യസംരക്ഷണത്തിന് മാത്രമല്ല സൗന്ദര്യസംരക്ഷണത്തിനും മുന്നിലാണ്. ആരോഗ്യസംരക്ഷണത്തില് തടി കുറയ്ക്കാനും രോഗനിവാരണത്തിനും…\nമുഖത്തെ കറുത്ത പാടുകൾ അകറ്റാൻ ഗ്രീൻ ടീ\nആരോഗ്യപരമായി വളരെയധികം ഗുണങ്ങളുള്ള ഒന്നാണ് ഗ്രീന് ടീ. കുടിയ്ക്കാന് മാത്രമല്ല മറ്റ് പല ഉപയോഗങ്ങളും ഗ്രീന്‍ടീയില് ഉണ്ട്. ആന്റി ഓക്‌സിഡന്റിന്റെ കലവറയാണ് ഗ്രീന് ടീ എന്ന കാര്യത്തില്…\nവളരെ ഏറെ ആരോഗ്യഗുണങ്ങളുള്ള ഒന്നാണ് ഗ്രീന് ടീ. ഇവയിലെ ആന്റിഓക്സിഡന്റുകളാണ് ഏറെ പ്രധാനം. ക്യാന്‍സറടക്കമുള്ള പല രോഗങ്ങള്‍ക്കുള്ള പരിഹാരം ഗ്രീൻ ടീയിലുണ്ട്. ചര്‍മസൗന്ദര്യത്തിനും മുടിയ്ക്കുമെല്ലാം ഇത് ഏറെ…


പാകിസ്താന് പത്ത് വിക്കറ്റിന് ഇന്ത്യയെ പരാജയപ്പെടുത്തി – Chandrika Daily\nBy web desk3Sunday October 24, 2021 23:39 pm\nപാക്കിസ്താന് കാത്തിരിപ്പിന് വീരചരിതം. പത്ത് വിക്കറ്റിന്റെ തട്ടുതകര്‍പ്പന് വിജയം\nദുബൈ: പാക്കിസ്താന് കാത്തിരിപ്പിന് വീരചരിതം. പത്ത് വിക്കറ്റിന്റെ തട്ടുതകര്‍പ്പന് വിജയം. നായകന് ബബര് അസമോ, മെന്റര് മാത്യു ഹെയ്ഡനോ സ്വപ്‌നം കാണാത്ത വലിയ വിജയം. ജയിക്കാന് ഇന്ത്യ നല്‍കിയ 151 റണ്‍സ് ലക്ഷ്യം 17-ാം ഓവറില് പാക്കിസ്താന് സ്വന്തമാക്കുമ്പോള് ആരും പുറത്തായിരുന്നില്ല. മുഹമ്മദ് റിസ്‌വാന് 55 പന്തില് 78 റണ്‍സ് നേടിയപ്പോള് നായകന് ബബര് അസം 52 പന്തില് 68 റണ്‍സ് നേടി. രണ്ട് പേരും ചേര്‍ന്ന് ഇന്ത്യന് ബൗളിംഗിനെ കശക്കുകയായിരുന്നു. ഇന്ത്യയുടെ മൂന്ന് മുന്‍നിര വിക്കറ്റുകള് സ്വന്തമാക്കിയ ഷാഹിന് അഫ്രീദിയാണ് മല്‍സരം പാക്കിസ്താന് അനുകൂലമാക്കിയത്.\nടോസ് പാക്കിസ്താന് നായകന് ബബര് അസമിനായിരുന്നു. വളരെ വേഗത്തില് അദ്ദേഹം തിരുമാനവുമെടുത്തു-ഇന്ത്യന് ബാറ്റിംഗിനെ പരീക്ഷിക്കുക. ഇന്ത്യന് ഇലവനില് കാര്യമായ മാറ്റങ്ങളുണ്ടായില്ല. ഏക സ്‌പെഷ്യലിസ്റ്റ് സ്പിന്നര് എന്ന സ്ഥാനം വരുണ് ചക്രവര്‍ത്തിക്കായിരുന്നു. സീനിയര് സ്പിന്നര് അശ്വിന് വിശ്രമം നല്‍കിയപ്പോള് ഓള്‍റൗണ്ടര്‍മാരായി ഹാര്‍ദിക് പാണ്ഡ്യയും രവിന്ദു ജഡേജയും. പാക്കിസ്താന് സംഘത്തെ നേരത്തെ നിശ്ചയിച്ചിരുന്നു. ഇന്ത്യക്കെതിരെ മെച്ചപ്പെട്ട റെക്കോര്‍ഡുള്ള രണ്ട് സീനിയേഴ്‌സും -ഷുഹൈബ് മാലിക്കും മുഹമ്മദ് ഹാഫിസും ആദ്യ ഇലവനിലെത്തി.\nതുടക്കത്തില് തന്നെ ഇന്ത്യ ഞെട്ടി. ഷാഹിന് അഫ്രീദിയുടെ നാലാം പന്തില് സ്റ്റാര് ഓപ്പണര് രോഹിത് ശര്‍മ ഗോള്‍ഡന് ഡക്ക്. അതിമനോഹരമായ ഇന്‍സ്വിംഗറില് രോഹിത് വിക്കറ്റിന് മുന്നില് കുരുങ്ങി പോയി. റിവ്യൂ പോലും അസാധ്യമായ പന്ത്. ശരിക്കും പ്ലംമ്പ്ഡ്..! കെ.എല് രാഹുല് ആദ്യ രണ്ട് പന്തുകളെ ബഹുമാനിച്ച് മൂന്നാം പന്തില് സിംഗിള് നേടിയാണ് നാലാം പന്തില് രോഹിത് വന്നത്. ഗ്യാലറി സ്തംബ്ധരായ കാഴ്ച്ച.\nപാക്കിസ്താന് പതാകകള് ഗ്യാലറിയില് പറന്നു. സ്പിന്നര് ഇമാദ് വാസിമിനായിരുന്നു അടുത്ത ഓവര്. ആക്രമണത്തിന് രാഹുലോ, വിരാത് കോലിയോ മുതിര്‍ന്നില്ല. മൂന്നാം ഓവറിന് ഷാഹിന് അഫ്രിദി വന്നപ്പോള് ഇന്ത്യ വീണ്ടും ഞെട്ടി- ആദ്യ പന്തില് തന്നെ രാഹുല് ക്ലീന് ബൗള്‍ഡ്. സ്‌ക്കോര്‍ബോര്‍ഡില് കേവലം6റണ്‍സ് മാത്രമുള്ളപ്പോഴായിരുന്നു 29 കാരന്റെ മടക്കം. അഫ്രീദിയുടെ പന്തുകള്‍ക്ക് മുന്നില് ഇന്ത്യന് ബാറ്റര്‍മാര്‍ക്ക് മറുപടിയുണ്ടായിരുന്നില്ല. പക്ഷേ രാഹുലിന് പകരമെത്തിയ സൂര്യകുമാര് യാദവ് അഫ്രീദിയുടെ രണ്ടാം ഓവറിലെ അവസാന പന്ത് ഗ്യാലറിയിലെത്തിച്ചതോടെ കോലിയുടെ ടെന്‍ഷനും അകന്നു.\nഇതിഹാസ സീമര് ഇമ്രാന്‍ഖാനെ പോലെ വിക്കറ്റിലേക്ക് പറന്നടുക്കുന്ന അഫ്രീദിക്ക് പാക്കിസ്താന് നായകന് ബബര് അസം തുടര്‍ച്ചയായി മൂന്നാം ഓവറും നല്‍കി. ഈ ഓവറില് കോലിയുടെ സ്‌ട്രെയിറ്റ് സിക്‌സര് ഗ്യാലറിക്ക് ഹരമായി. അഫ്രീദിക്ക് പകരം വന്ന ഹസന് അലി തന്റെ ആദ്യ ഓവറിലെ നാലാം പന്തില് സൂര്യുകുമാറിനെ വീഴ്ത്തി. ഓഫ് സ്റ്റംമ്പിന് പുറത്ത് പോയ പന്തില് സുര്യകുമാര് ബാറ്റ് വെച്ചപ്പോള് പന്ത് വിക്കറ്റ് കീപ്പര് മുഹമ്മദ് റിസ്‌വാന്റെ കരങ്ങളില്. എട്ട് പന്തില് പതിനൊന്ന് റണ്‍സ് നേടിയ താരത്തിന് പകരം വിക്കറ്റ് കീപ്പര് റിഷാഭ് പന്ത്. തുടക്കത്തില് തന്നെ കോട്ട് ബിഹൈന്‍ഡ് അപ്പീല്. പാക്കിസ്താന് റിവ്യു നല്‍കി. പക്ഷേ ഹാഫിസിന്റെ പന്ത് റിഷാഭിന്റെ ബാറ്റില് തട്ടിയിരുന്നില്ല. പത്ത് ഓവര് പിന്നിടുമ്പോള് ഇന്ത്യന് സ്‌ക്കോര്3വിക്കറ്റിന് 60. ഹസന് അലി എറിഞ്ഞ പന്ത്രണ്ടാം ഓവറില് റിഷാഭ് രണ്ട് തവണ പന്ത് ഗ്യാലറി കടത്തി.\nസ്‌ക്കോര് ഉയരാന് തുടങ്ങി. എല്ലാ പന്തുകളെയും റിഷാഭ് ആക്രമിക്കാന് തുടങ്ങിയതോടെ വിക്കറ്റ്് സാഹസികമായി. ഷഹദാബ് ഖാന്റെ പന്ത് ഉയര്‍ത്തിയടിക്കാനുള്ള ശ്രമത്തില് കോട്ട് ആന്‍ഡ് ബൗള്‍ഡ്. 30 പന്തില് രണ്ട് സിക്‌സറും രണ്് ബൗണ്ടറിയും ഹരമേകിയ 39 റണ്‍സിന്റെ ഇന്നിംഗ്‌സ്. പകരം രവിന്ദു ജഡേജ. നായകന് കോലി അപ്പോഴും നങ്കുരക്കാരനായി കരുത്തനായി നില കൊള്ളുന്നുണ്ടായിരുന്നു. 15 ഓവര് പിന്നിടുമ്പോള് സ്‌ക്കോര് 100 കടന്നു. പതിനാറാം ഓവറില് കോലി രണ്ട് ബൗണ്ടറികള് നേടി. പക്ഷേ പതിനെട്ടാം ഓവറില് തിരിച്ചടിയേറ്റു. സ്ലോഗ് ഓവറുകളില് പന്തിനെ പ്രഹരിക്കുന്ന ജഡേജയെ ഹസന് അലി പുറത്താക്കി. അര്‍ധശതകം പൂര്‍ത്തിയാക്കി ക്രിസിലുണ്ടായിരുന്ന കോലിയിലേക്ക് ഇന്ത്യന് ആരാധകര് നോക്കി. അവസാനത്തില് അദ്ദേഹം ആഞ്ഞടിക്കുമെന്ന് കരുതിയ ഘട്ടത്തില് അഫ്രീദിയുടെ അവസാന ഓവറില് 57 ല് നായകന് മടങ്ങി. പിന്നെ അവസാനത്തിലേക്ക് വാലറ്റക്കാര് മാത്രം. ഭുവനേശ്വറിനും മുഹമ്മദ് ഷമിക്കും ആഞ്ഞടിക്കാനായില്ല. ഇന്ത്യന് സ്‌ക്കോര് 151 ല്.\nപാക് നിരയില് ഗംഭീരമായത് അഫ്രീദി തന്നെ. നാലോവറില് 31 റണ്‍സിന് മൂന്ന് വിക്കറ്റ്. ഹസന് അലി 44 റണ്‍സിന് രണ്ട് പേരെ മടക്കി. ഷദാബ് ഖാനും ഹാരിസ് റൗഫും ഓരോ വിക്കറ്റ് നേടി. ജയിക്കാന് 152 റണ്‍സ് വേണ്ടിയിരുന്ന പാക്കിസ്താന് വേണ്ടി നായകന് ബബര് അസമും മുഹമ്മദ് റിസ്‌വാനുമെത്തി. തുടക്കത്തില് വിക്കറ്റ് നേടിയാല് മാത്രം ഇന്ത്യക്ക് പ്രതീക്ഷ. പക്ഷേ ഭുവനേശ്വറും മുഹമ്മ് ഷമിയും ജസ്പ്രീത് ബുംറയുമെല്ലാം അടി വാങ്ങിയപ്പോള് പാക്കിസ്താന് പത്ത് വിക്കറ്റിന്റെ മാസ്മരിക വിജയം.


ഈ ചിത്രത്തിൽ ഇന്ന് പിറന്നാളാഘോഷിക്കുന്ന ഒരു താരമുണ്ട്; ആരെന്ന് മനസിലായോ?\nTamil Actor Childhood Photo Thala Birthday\nതന്റെ പിറന്നാൾ കൊണ്ടാടാനിരുന്ന ആരാധകരോട് ലോക്ക്‍ഡൗണിന്റെ പശ്ചാത്തലത്തിൽ ഇത്തവണ ആഘോഷങ്ങളൊന്നും വേണ്ടെന്ന് താരം നേരത്തെ തന്നെ അഭ്യർത്ഥിച്ചിരുന്നു\nMay 01, 2020 03:03:23 pm\nതമിഴകത്തിന്റെ സ്വന്തം തല അജിത്തിന്റെ ജന്മദിനമാണ് ഇന്ന്. ആരാധകർക്ക് വിനയത്തിന്റെയും എളിമയുടെയും പര്യായമാണ് അജിത്ത്. സാധാരണ മേയ് ഒന്നിന് തമിഴ്നാട്ടിൽ അജിത്ത് ആരാധകർ ഒരു ഉത്സവപ്രതീതി തന്നെ സൃഷ്ടിക്കാറുണ്ട്. എന്നാൽ ലോക്ക്ഡൗണിന്റെ പശ്ചാത്തലത്തിൽ ഇത്തവണ ആഘോഷങ്ങളൊന്നും വേണ്ടെന്ന് താരം തന്നെ ആരാധകരോട് അഭ്യർത്ഥിച്ചിരിക്കുകയാണ്.\nതാരത്തിന്റെ ഒരു കുട്ടിക്കാലചിത്രമാണ് ഇപ്പോൾ സമൂഹമാധ്യമങ്ങളുടെ ശ്രദ്ധ കവരുന്നത്. നഴ്സറി ക്ലാസ്സിൽ നിന്നുള്ള ചിത്രത്തിൽ ഏറ്റവും പിറകിലെ വരിയിൽ നാലാമതായി നിൽക്കുകയാണ് കുട്ടി അജിത്ത്. അജിത്തിന്റെ കുട്ടിക്കാലചിത്രത്തിന് മകൻ ആദ്വിക്കുമായി നല്ല മുഖസാദൃശ്യമുണ്ട്. 1971 മേയ് ഒന്നിനാണ് അജിത്തിന്റെ ജനനം. പിതാവ് പി സുബ്രഹ്മണ്യൻ പാലക്കാട് സ്വദേശിയാണ്. അമ്മ മോഹിനി സിന്ധി സ്വദേശിയും.\nGuess the bday Boy in the pic…. #hbdajith\nA post shared by Behind Talkies (@behindtalkies) on Apr 30, 2020 at 9:10pm PDT\nകൊവിഡ് മഹാമാരി കാലത്ത് ഒരു തരത്തിലുള്ള ആഘോഷവും നടത്തരുതെന്ന് ആരാധകരോട് അഭ്യർത്ഥിച്ച അജിത്ത് തമിഴ്‌നാട് മുഖ്യമന്ത്രിയുടെ ദുരിതാശ്വാസ നിധിയിലേക്ക് 50 ലക്ഷം രൂപ നല്‍കിയിരുന്നു. കൂടാതെ പ്രധാനമന്ത്രിയുടെ ദുരിതാശ്വാസ നിധിയിലേക്ക് 50 ലക്ഷവും നിത്യവേതനക്കാരായ സിനിമാപ്രവർത്തകരെ സഹായിക്കാനായി 25 ലക്ഷം രൂപയും താരം നല്‍കിയിരുന്നു.\nതമിഴകത്തും കേരളത്തിലും ഒരുപോലെ ആരാധകരുള്ള, പ്രേക്ഷകരുടെ ഇഷ്ടം കവർന്ന താരങ്ങളിൽ ഒരാൾ കൂടിയാണ് തല. മലയാളികളുടെ സ്വന്തം മാമാട്ടിക്കുട്ടി ശാലിനിയെ ജീവിതസഖിയായി കൂടെ കൂട്ടിയതോടെ ആ കുടുംബവും മലയാളികൾക്ക് ഏറെ പ്രിയപ്പെട്ടതാണ്.\nRead more: ജന്മദിനത്തിൽ ശാലിനിക്ക് അജിത് നൽകിയ സർപ്രൈസ്\nTags: Ajith, Birthday\n%e0%b4%88 %e0%b4%9a%e0%b4%bf%e0%b4%a4%e0%b5%8d%e0%b4%b0%e0%b4%a4%e0%b5%8d%e0%b4%a4%e0%b4%bf%e0%b5%bd %e0%b4%87%e0%b4%a8%e0%b5%8d%e0%b4%a8%e0%b5%8d %e0%b4%aa%e0%b4%bf%e0%b4%b1%e0%b4%a8%e0%b5%8d


Manoj Kumar Opens Up Asianet To Start Bigg Boss Malayalam Season4Soon, Suresh Gopi May Replace Mohanlal - Malayalam Filmibeat\n| Updated: Friday, May 28, 2021, 15:09 [IST]\nമലയാളി പ്രേക്ഷകരുടെ പ്രിയപ്പെട്ട റിയാലിറ്റി ഷോയാണ് ബിഗ് ബോസ്. 2018 സെപ്റ്റംബർ 30 ന് ആണ് ആദ്യത്തെ ബിഗ് ബോസ് ഷോ മലയാളത്തിൽ ആരംഭിക്കുന്നത്. മോഹൻലാൽ അവതാരകനായി എത്തിയ ഷോയിൽ പ്രേക്ഷകരുടെ പ്രിയപ്പെട്ട താരങ്ങളായിരുന്നു എത്തിയത്. മലയാളി പ്രേക്ഷകർക്ക് ഒരു പുതിയ അനുഭവമായിരുന്നു സീസൺ1. 2020 ൽ ആയിരുന്നു സീസൺ2ആരംഭിച്ചത്. എന്നാൽ കൊവിഡ് കാരണം ഷോ പൂർത്തിയാക്കാൻ കഴിഞ്ഞിരുന്നില്ല. കൊവിഡ് മാനദണ്ഡങ്ങൾ പാലിച്ച് 2021 ഫെബരുവരി 14 ന് ബിഗ് ബോസ് സീസൺ3ആരംഭിക്കുകയായിരുന്നു. മികച്ച പ്രേക്ഷക സ്വീകാര്യതയായിരുന്നു ഷോയ്ക്ക് ലഭിച്ചത്. സീസൺ3ഫിനാലെയ്ക്ക് എത്തുകയാണ്.\nസാരിയിൽ സാക്ഷിയുടെ സ്റ്റൈലൻ ഫോട്ടോഷൂട്ട്, ചിത്രം കാണാ\nആദ്യത്തെ സീസൺ മാത്രമാണ് 100 ദിവസം പൂർത്തിയാക്കിയത്. 2,3സീസണുകൾ കൊവിഡിനെ തുടർന്ന് നിർത്തി വയ്ക്കുകയായിരുന്നു 75ാം ദിവസമാണ് രണ്ടാം സീസൺ അവസാനിക്കുന്നത്. എന്നാൽ ഷോ തീരാൻ ദിവസങ്ങൾ മാത്രം അവശേഷിക്കവെയാണ് മൂന്നാം ഭാഗം നിർത്തി വയ്ക്കുന്നത്.95ാം ദിവസം ഷോ നിർത്തി വെച്ചുവെങ്കിലും വിജയിയെ പ്രഖ്യാപിക്കാൻ തയ്യാറെടുക്കുകയാണ് ബിഗ് ബോസ്.\nബിഗ് ബോസ് സീസൺ3അവസാനിക്കാൻ ദിവസങ്ങൾ മാത്രം ശേഷിക്കവെ നാലാം ഭാഗത്തിനെ കുറിച്ചുളള ചർച്ചകൾ സോഷ്യൽ മീഡിയയിൽ പുരോഗമിക്കുകയാണ്. നാലാം ഭാഗം ഉടൻ തന്നെ ഉണ്ടാകുമെന്നാണ് പുറത്ത് വരുന്ന റിപ്പോർട്ട്. ഇത് കൂടാതെ മോഹൻലാലിന് പകരം സുരേഷ് ഗോപി ഷോയുടെ അവതാരകനായി എത്തുമെന്നും വാർത്തകൾ പ്രചരിക്കുന്നുണ്ട്. ഇപ്പോൾ സോഷ്യൽ മീഡിയയിൽ വൈറലാകുന്നത് നടൻ മനോജ് കുമാറിന്റെ വീഡിയോയാണ്. അദ്ദേഹത്തിന്റെ യൂട്യൂബ് വീഡിയോയിലാണ് സീസൺ4നെ കുറിച്ചും അവതാരകനെ കുറിച്ചുമുള്ള സൂചന നൽകിയിക്കുന്നത്.\nസീസൺ4ഉടനെ തന്നെ ആരംഭിക്കുമെന്നാണ് താരം പറയുന്നത്. കഴിഞ്ഞ സീസണുകളെ പോലെ വൈകില്ല എന്നാണ് താരം പറയുന്നത്. സീസൺ2നെക്കാളും നല്ല ജനപിന്തുണ സീസൺ 3ക്ക് ലഭിച്ചിട്ടുണ്ട്. അതുകൊണ്ട് തന്നെ സീസൺ4പെട്ടെന്ന് തന്നെ ഏഷ്യനെറ്റ് ആരംഭിക്കും. കൊവിഡ് പ്രശ്നങ്ങൾ അവാസനിച്ചതിന് ശേഷമാകും നലാം ഭാഗം തുടങ്ങുകയെന്നും താരം പറയുന്നുണ്ട്. കൂടാതെ തന്നെ കേരളത്തിൽ ഷോ തുടങ്ങാനുള്ള സാധ്യതയെ കുറിച്ചും നടൻ പറയുന്നുണ്ട്. അതേസമയം സീസൺ4കേരളത്തിൽ തുടങ്ങാൻ സാധ്യത കുറവാണെന്നും താരം കൂട്ടിച്ചേർക്കുന്നു.\nബിഗ് ബോസ് ഗ്രാൻഡ് ഫിനാലെ ഗംഭീരമാക്കാനാണ് അണിയറ പ്രവർത്തകരുടെ തീരുമാനമെന്നും താരം പറയുന്നു. ശനിയാഴ്ച വോട്ടിങ്ങ് അവസാനിക്കുമ്പോൾ ഫിനാലെയെ കുറിച്ച് കൃത്യമായി അറിയിക്കുമെന്നാണ് താരം പറയുന്നത്. വെർച്വൽ രീതിയിലാകും ഫിനാലെയെന്നും മനോജ് പറയുന്നുണ്ട്. മത്സരാർഥികളുടെ വീട്ടിൽ പോയിട്ടോ സ്കൈപ്പിലൂടെയോ ആകും ഫിനാലെ ചിത്രീകരിക്കുക. വീട്ടിൽ പോയി ഷൂട്ട് ചെയ്യാനാകും സാധ്യത കൂടുതലെന്നും താരം പറയുന്നു.\nകൂടാതെ സീസൺ ഫോറിൽ മോഹൻലാൽ അവതാരകനായി എത്താൻ സാധ്യതയില്ലെന്നും മനോജ് പറയുന്നു. കാരണം തന്റെ സിനിമ ചിത്രീകരണത്തിന്റെ തിരക്കിലാണ്താരം, ഗോവ, എറണകുളം എന്നിവിടങ്ങളിലാണ് ബറോസിന്റെ ചിത്രീകരണം നടക്കുക. ഇതിനിടക്ക് മൂന്ന് ദിവസം പോയി വരുക എന്നത് അദ്ദേഹത്തെ സംബന്ധിച്ച് വലിയ പ്രശ്നമാണ്. ഇത് കൂടാതെ മറ്റ് പ്രോജക്ടുകളുണ്ട്, അതുകൊണ്ട് ലാലേട്ടൻ ഈ പരിപാടിയിൽ നിന്ന് സ്നേഹപൂർവ്വം ഒഴിയും. അദ്ദഹത്തിനും വലിയ ഇഷ്ടമാണ് ഈ പരിപാടി ഹോസ്റ്റ് ചെയ്യാൻ. എന്നാൽ മോഹൻലാൽ തന്നെ വേണമെന്നാണ് മോഹൻലാലിന്റെ ബിബി അണിയറപ്രവർത്തകകരുടേയും ആഗ്രഹം. എന്നാൽ അദ്ദേഹം ഉണ്ടാകില്ലെന്നാണ് ഇപ്പോൾ കേൾക്കുന്നത്.\nലാലേട്ടന് പകരം അതുപോലെ കട്ടയ്ക്ക് നിൽക്കുന്ന ആളെയാണ് ബിഗ് ബോസ് ടീം നോക്കുന്നത്. സുരേഷ് ഗോപിയുടേയും മുകേഷിന്റെയും പേരാണ് ഉയർന്നു കേൾക്കുന്നത്. എന്നാൽ സുരേഷ് ഗോപിയ്ക്കാണ് സാധ്യത കൂടുതൽ. കാരണം മുകേഷ് രാഷ്ട്രീയത്തിൽ സജീവമായിരിക്കുകയാണ്. സുരേഷ് ഗോപിയാണെങ്കിൽ ഷോ മറ്റൊരു തലത്തിൽ എത്തും. ലാലേട്ടൻ അധികം ആരേയും വേദനിപ്പിക്കാത്ത ആളാണ്. തീരെ നിവർത്തിയില്ലാതെ വരുമ്പോഴാണ് മോഹൻലാൽ വല്ലതും പറയുന്നത്. സുരേഷ് ഗോപിയും അങ്ങനെ തന്നെയാണ്. എന്നാൽ എന്തെങ്കിലും വലിയ തെറ്റ് വന്നാൽ ഷാജി കൈലാസ് പടത്തിലെ സുരേഷ് ഗോപിയാകും. അതൊരു വെറൈറ്റിയാകും. ഇതൊക്കെയാണ് സീസൺ4നെ കുറിച്ച് ലഭിക്കുന്ന വിവരങ്ങളെന്നാണ് മനോജ് പറയുന്നു.\nRead more about: suresh gopi mohanlal bigg boss malayalam season3bigg boss malayalam 3\nManoj Kumar Opens Up Asianet To Start Bigg Boss Malayalam Season4Soon, Suresh Gopi May Replace Mohanlal,


മഹീന്ദ്ര ഥാർ സ്വന്തമാക്കണേൽ കാത്തിരിക്കേണ്ടത് 11 മാസത്തോളം, ബുക്കിംഗ് കാലയളവ് വീണ്ടും ഉയരുന്നു - Malayalam DriveSpark\n36 min ago 2030 ഓടെ 1 ദശലക്ഷം ഇവി വിന്യസിക്കും; ഹീറോ ഇലക്ട്രിക്കുമായി പങ്കാളിത്തം പ്രഖ്യാപിച്ച് MoEVing\n1 hr ago ആഗോള തലത്തിൽ ഒരു ലക്ഷം യൂണിറ്റ് വിൽപ്പന എന്ന നാഴികക്കല്ല് പിന്നിട്ട് ടിവിഎസ്എസ് എൻ‌ടോർഖ് 125\n3 hrs ago ദക്ഷിണാഫ്രിക്കയിലെ ഏറ്റവും വില കുറഞ്ഞ കാർ ഒരു മെയ്‌ഡ് ഇൻ ഇന്ത്യ മോഡൽ\nNews സംസ്ഥാനത്ത് കൊവിഡ് വ്യാപനത്തില് ശുഭ സൂചനകള്, ലോക്ഡൗണ് തുടങ്ങിയതിന് ശേഷം കേസുകൾ കുറയുന്നു\nFinance കൊറോണ പ്രതിസന്ധി മില്‍മയെയും ബാധിച്ചു; പാല് സംഭരണം കുറച്ചു, ഇനിയുള്ള സാധ്യതകള്\nPublished: Monday, April 12, 2021, 14:01 [IST]\nകഴിഞ്ഞ ഒക്‌ടോബറിലാണ് വിപണിയിൽ എത്തിയതെങ്കിലും രണ്ടാം തലമുറ മഹീന്ദ്ര ഥാർ തരംഗം ഇതുവരെ കെട്ടടങ്ങിയിട്ടില്ല. ഇപ്പോഴും എസ്‌യുവിയുടെ ജനപ്രീതി ക്രമാനുഗതമായി വർധിച്ചുകൊണ്ടിരിക്കുകയാണ്.\nലൈഫ്-സ്റ്റൈൽ എസ്‌യുവിക്കായുള്ള ഉർന്ന ഡിമാന്റ് നിറവേറ്റുന്നതിനായി മഹീന്ദ്ര ഇതിനകം തന്നെ ഥാറിനായുള്ള ഉത്‌പാദനം വർധിപ്പിച്ചിട്ടുണ്ട്. എന്നാൽ വാഹനത്തിനായുള്ള ബുക്കിംഗ് കാലയളവ് ഇപ്പോഴും ഉയർന്നതാണ്.\nഅതായത് ഏകദേശം 11 മാസത്തോളമാണ് മഹീന്ദ്ര ഥാർ സ്വന്തമാക്കണേൽ കാത്തിരിക്കേണ്ടത്. നിലവിൽ തെരഞ്ഞെടുത്ത വേരിയന്റിനെ ആശ്രയിച്ച് പരമാവധി 46 അല്ലെങ്കിൽ 47 ആഴ്ച വരെ നീളുന്നതായാണ് പുതിയ റിപ്പോർട്ടുകൾ സൂചന നൽകുന്നത്.\nMOST READ: സിഎൻജി കരുത്തിൽ മാരുതി മാത്രമല്ല ബെൻസും അധികം ചെലവില്ലാതെ ഓടിക്കാം\nപെട്രോളും ഡീസലും ഹാർഡ് ടോപ്പ് ഓട്ടോമാറ്റിക് വേരിയന്റുകൾക്കാണ് ഏറ്റവും കൂടുതൽ കാത്തിരിപ്പ് കാലയളവുള്ളത്. അതേസമയം കൺവേർട്ടബിൾ ചെയ്യാവുന്ന മോഡലിന് 25 മുതൽ 26 ആഴ്ച വരെ ഏറ്റവും കുറഞ്ഞത് കാത്തിരിക്കണം.\nഇത്രയും ഉയർന്ന ബുക്കിംഗ് കാലയളവ് വരാനുള്ള പ്രധാന കാരണം ഉയർന്ന ഡിമാന്റ് അല്ല എന്നതാണ്. അർദ്ധചാലക ചിപ്പുകളുടെ ആഗോള ക്ഷാമവും ഇതിന് ഒരു പ്രധാന കാരണമാണ്. വാസ്തവത്തിൽ 7.0 ഇഞ്ച് ടച്ച്‌സ്‌ക്രീൻ ഇൻഫോടെയ്ൻമെന്റ് സംവിധാനമില്ലാതെയാണ് പുതിയ ഥാർ എസ്‌യുവികൾ ഡീലർഷിപ്പുകളിൽ എത്തുന്നത്.\nഈ യൂണിറ്റുകൾ അതത് ഉപഭോക്താക്കൾക്ക് കൈമാറുന്നതിനുമുമ്പ് അവരുടെ ഇൻഫോടെയ്ൻമെന്റ് സംവിധാനങ്ങൾ മോഡലിലേക്ക് എത്താനാണ് കമ്പനി കാത്തിരിക്കുന്നത്. 2.0 ലിറ്റർ ടർബോ-പെട്രോൾ, 2.2 ലിറ്റർ ടർബോ-ഡീസൽ എന്നിവയാണ് മഹീന്ദ്ര ഥാറിന് തുടിപ്പേകുന്നത്.\nരണ്ട് എഞ്ചിനുകൾക്കും ആറ് സ്പീഡ് മാനുവൽ, ആറ് സ്പീഡ് ഓട്ടോമാറ്റിക് ഗിയർബോക്സ് എന്നിവയും മഹീന്ദ്ര ഒരുക്കിയിട്ടുണ്ട്. 4×4 സിസ്റ്റവും എസ്‌യുവിയിൽ സ്റ്റാൻഡേർഡായാണ് സമ്മാനിച്ചിരിക്കുന്നത്.\nകൂടാതെ മൂന്ന് ഡ്രൈവ് മോഡുകളുള്ള ട്രാൻസ്ഫർ കേസും ഥാറിന്റെ പ്രത്യേകതയാണ്. എസ്‌യുവിക്ക് രഹാർഡ്-ടോപ്പ് ഫിക്സഡ് മേൽക്കൂരയും സോഫ്റ്റ്-ടോപ്പ് കൺവേർട്ടിബിൾ മേൽക്കൂരയും യഥാക്രമം ഉപഭോക്താക്കൾക്ക് തെരഞ്ഞെടുക്കാനും സാധിക്കും.\nസോഫ്റ്റ്-ടോപ്പ് ഫിക്സഡ് റൂഫ് വേരിയന്റിനായി മഹീന്ദ്ര നേരത്തെ തന്നെ ബുക്കിംഗ് നിർത്തിവെച്ചിരുന്നു. 12.10 ലക്ഷം രൂപ മുതൽ 14.15 ലക്ഷം രൂപ വരെയുള്ള എക്സ്ഷോറൂം വിലയ്ക്കാണ് രണ്ടാംതലമുറ മഹീന്ദ്ര ഥാറിന്റെ വില.\nനിലവിൽ മോഡലിന് നേരിട്ടുള്ള എതിരാളികളൊന്നുമില്ലെങ്കിലും ഫോഴ്‌സ് ഗൂർഖയുടെ പുതുക്കിയ പതിപ്പും മാരുതി സുസുക്കി ജിംനിയും കൂടി വിപണിയിൽ എത്തുമ്പോൾ സെഗ്മെന്റിലെ മത്സരം കൂടുതൽ കൊഴുക്കും.\nമറാസോ, KUV100 മോഡലുകളെ പിൻവലിക്കില്ലെന്ന് മഹീന്ദ്ര; കൂട്ടിന് പെട്രോൾ, ഓട്ടോമാറ്റിക് വേരിയന്റും എത്തും\nThe Waiting Period For Mahindra Thar Continues To Increase In India. Read in Malayalam\nStory first published: Monday, April 12, 2021, 14:01 [IST]


25-ആം സൂക്തത്തിലെ وَقَصَّ عَلَيْهِ الْقَصَصَ എന്ന വാക്യത്തില്‍നിന്ന് സ്വീകരിക്കപ്പെട്ടതാണ് അധ്യായനാമം. അല്‍ഖസ്വസ്വ് എന്ന പദമുള്ള അധ്യായമെന്ന് താല്‍പര്യം. സംഭവങ്ങളുടെ ക്രമപ്രകാരമുള്ള വിവരണം എന്നാണ് 'അല്‍ഖസ്വസ്വി'ന്റെ ഭാഷാര്‍ഥം. ആ നിലക്ക് വാക്കര്‍ഥം പരിഗണിച്ചും ഈ പദം സൂറയുടെ ശീര്‍ഷകമായിരിക്കാവുന്നതാണ്. എന്തുകൊണ്ടെന്നാല്, ഇതില് ഹദ്‌റത്ത് മൂസായുടെ ചരിത്രം വിസ്തരിച്ചിട്ടുണ്ട്.\nഅശ്ശുഅറാഅ്, അന്നംല്, അല്‍ഖസ്വസ്വ് എന്നിവ ഒന്നിനു പിറകെ ഒന്നായി അവതരിച്ച സൂറകളാണെന്ന ഇബ്‌നു അബ്ബാസിന്റെയുംN1342 ജാബിറുബ്‌നു സൈദിന്റെയുംN412 അഭിപ്രായങ്ങള് നാം സൂറ അന്നംലിന്റെ ആമുഖത്തിലുദ്ധരിച്ചിട്ടുണ്ടല്ലോ. ഈ മൂന്ന് സൂറകളുടെയും അവതരണകാലം ഏറക്കുറെ ഒന്നുതന്നെയാണെന്ന് അവയുടെ ഭാഷ, പ്രതിപാദനശൈലി, ഉള്ളടക്കം എന്നിവയില്‍നിന്നുകൂടി വ്യക്തമാകുന്നുണ്ട്. മൂസാനബിയുടെ ചരിത്രത്തിന്റെ വിവിധ ഭാഗങ്ങള് പരാമര്‍ശിക്കപ്പെടുന്നവ എന്ന നിലക്കും ഇവ തമ്മില് അടുത്ത ബന്ധമുണ്ട്. അവ സമുച്ചയിക്കപ്പെടുമ്പോള് ഹദ്‌റത്ത് മൂസായുടെ പൂര്‍ണ ചരിത്രമായിത്തീരുന്നു. സൂറ അശ്ശുഅറാഇല് പ്രവാചകദൗത്യം ഏറ്റെടുക്കുന്നതിന് ഒഴികഴിവു സമര്‍പ്പിച്ചുകൊണ്ട് മൂസാ (അ) പറയുന്നു: 'ഫറവോന് സമുദായം എന്നിലൊരു കുറ്റം ചുമത്തിയിട്ടുണ്ട്. അതിനാല്, അവിടെച്ചെന്നാല് അവരെന്നെ കൊന്നുകളയുമെന്ന് ഞാന് ഭയപ്പെടുന്നു.' പിന്നീട് ഹദ്‌റത്ത് മൂസാ ഫറവോന്റെ സന്നിധിയില് ചെന്നപ്പോള് അവന് പറഞ്ഞു: 'ശൈശവത്തില് നിന്നെ ഞങ്ങള് പോറ്റി വളര്‍ത്തിയില്ലേ? നീ വളരെ വര്‍ഷങ്ങള് ഞങ്ങള്‍ക്കിടയില് കഴിഞ്ഞുകൂടിയിട്ടുണ്ട്. പിന്നെ നീ ഒരു കടുംകൈ ചെയ്തിട്ടുമുണ്ട്.' ഈ സംഭവങ്ങളുടെ വിശദാംശങ്ങളൊന്നും അവിടെ പറയുന്നില്ല. ഈ സൂറയില് അത് വിശദമായി വിസ്തരിക്കുന്നു. അതേപ്രകാരം, സൂറ അന്നംലില് പെട്ടെന്ന് മൂസാചരിത്രം ഇങ്ങനെ തുടങ്ങുന്നു: അദ്ദേഹം സ്വകുടുംബത്തെയും കൂട്ടി സഞ്ചരിക്കുകയായിരുന്നു. യാദൃച്ഛികമായി ഒരു അഗ്നി കണ്ടു.' അദ്ദേഹം എങ്ങോട്ടാണ് പോയ്‌ക്കൊണ്ടിരിക്കുന്നതെന്നും എവിടന്നാണ് വരുന്നതെന്നും എങ്ങനെയാണ് സഞ്ചരിക്കുന്നതെന്നും ഒന്നും അവിടെ പറയുന്നില്ല. അതെല്ലാം ഈ അധ്യായത്തിലാണ് വിവരിക്കുന്നത്. ഇവ്വിധം ഈ മൂന്ന് സൂറകളും കൂടി ഹദ്‌റത്ത് മൂസായുടെ ചരിത്രം പൂര്‍ത്തീകരിക്കുന്നു.\nനബി(സ)യുടെ ദൗത്യത്തിനെതിരെ ഉന്നീതമായ സന്ദേഹങ്ങളുടെയും വിമര്‍ശനങ്ങളുടെയും പ്രതിരോധവും സത്യവിശ്വാസം സ്വീകരിക്കാതിരിക്കാന് മുന്നോട്ടുവെച്ചിരുന്ന ഒഴികഴിവുകളുടെ ഖണ്ഡനവുമാണ് ഈ അധ്യായത്തിന്റെ ഉള്ളടക്കം. ഇതിനുവേണ്ടി, ഒന്നാമതായി ഹദ്‌റത്ത് മൂസായുടെ കഥ വിവരിച്ചിരിക്കുന്നു. അവതരണ സാഹചര്യവുമായി കൂടിച്ചേര്‍ന്നുകൊണ്ട് അത് ശ്രോതാക്കളെ ചില യാഥാര്‍ഥ്യങ്ങള് ബോധ്യപ്പെടുത്തുന്നു. ഒന്ന്, അല്ലാഹു എന്തുദ്ദേശിക്കുന്നുവോ അതിനുവേണ്ടി അവന് അഗോചര മാര്‍ഗങ്ങളിലൂടെ നിമിത്തങ്ങളും ഉപാധികളും സജ്ജീകരിക്കുന്നു. ഫറോവ സ്വകരങ്ങള്‍കൊണ്ട് പോറ്റിവളര്‍ത്തിയ കുട്ടിതന്നെ ഒടുവില് അവന്റെ സിംഹാസനം തട്ടിത്തെറിപ്പിക്കേണ്ടതുണ്ടായിരുന്നു. ആ കുട്ടിയെ വളര്‍ത്തുമ്പോള്, താന് ആരെയാണ് പോറ്റുന്നതെന്ന് ഫറവോന്ന് അറിഞ്ഞുകൂടായിരുന്നു. ഇങ്ങനെയുള്ള ദൈവത്തിന്റെ ഇച്ഛയോട് മല്‍സരിക്കാന് ആര്‍ക്കാണ് സാധിക്കുക? ആരുടെ സാമര്‍ഥ്യമാണ് അവനോട് വിജയിക്കുക? രണ്ട്, ഒരാള്‍ക്ക് പ്രവാചകത്വം ലഭിക്കുന്നത് മഹാസഭയില്‍വെച്ച് ആകാശഭൂമികളെ കിടിലംകൊള്ളിക്കുന്ന മഹാപ്രഖ്യാപനത്തോടു കൂടിയൊന്നുമല്ല. മുഹമ്മദി(സ)ന് ആരുമറിയാതെ ഈ പ്രവാചകത്വം ലഭിച്ചതെവിടന്നാണെന്നും അദ്ദേഹം എങ്ങനെ പ്രവാചകനായിത്തീര്‍ന്നുവെന്നും നിങ്ങള് അദ്ഭുതപ്പെടുന്നു. لَوْلاَ أُوتِىَ مِثْلَ مَا أُوتِىَ مُوسَى (മൂസാക്ക് നല്‍കപ്പെട്ടത് ഇയാള്‍ക്ക് നല്‍കപ്പെടാത്തതെന്ത്?) എന്ന് നിങ്ങള് പ്രമാണമാക്കുന്ന മൂസാ (അ) ഉണ്ടല്ലോ, അദ്ദേഹത്തിനും ഇതുപോലെ, രാത്രിയില് സഞ്ചരിച്ചുകൊണ്ടിരിക്കുമ്പോഴാണ് പ്രവാചകത്വം ലഭിച്ചത്. അന്ന് ത്വൂര്‍സീനാ താഴ്‌വരയില് എന്തു നടന്നുവെന്ന് ആരുമറിഞ്ഞിരുന്നില്ല. തനിക്കെന്താണ് ലഭിക്കാന് പോവുന്നതെന്ന് ഒരു നിമിഷം മുമ്പുവരെ മൂസാക്കുപോലും അറിവുണ്ടായിരുന്നില്ല. അദ്ദേഹം തീ കൊണ്ടുവരാന് പോയി, പ്രവാചകത്വം ലഭിച്ചു. മൂന്ന്, അല്ലാഹു ഒരു ദാസനിലൂടെ വല്ലതും ചെയ്യാനുദ്ദേശിക്കുമ്പോള് അയാളെ വലിയ പടയും പരിവാരങ്ങളും സാധനസാമഗ്രികളും കൊടുത്തിട്ടൊന്നുമല്ല അയയ്ക്കുക. അയാള്‍ക്ക് സഹായികളൊന്നുമുണ്ടായിരിക്കുകയില്ല. പ്രത്യക്ഷത്തില് ഒരു ശക്തിയും അയാളുടെ കൈയിലുണ്ടാവില്ല. പക്ഷേ, വമ്പിച്ച ആളും അര്‍ഥവുമായി അദ്ദേഹത്തെ നേരിടാനൊരുമ്പെടുന്നവരൊക്കെ ഒടുവില് തകര്‍ന്നുപോകുന്നു. ഇന്ന് നിങ്ങള്‍ക്കും മുഹമ്മദി(സ)നും ഇടയില് കാണപ്പെടുന്നതിലേറെ ശാക്തികമായ അസന്തുലിതത്വമുണ്ടായിരുന്നു ഫറവോന്നും മൂസാ(അ)ക്കുമിടയില്. പക്ഷേ, നോക്കൂ; ഒടുവില് ആരാണ് വിജയിച്ചത്? ആരാണ് പരാജയപ്പെട്ടത്? നാല്, നിങ്ങള് മൂസായെ പ്രമാണമാക്കിക്കൊണ്ട്, മുഹമ്മദിന് എന്തുകൊണ്ട് മൂസാക്ക് ലഭിച്ചത് -- വടിയും തിളങ്ങുന്ന ഹസ്തവും മറ്റു ദൃഷ്ടാന്തങ്ങളും-- ലഭിച്ചില്ല എന്ന് നിരന്തരം ചോദിക്കുന്നുണ്ടല്ലോ. ഇതുകേട്ടാല് തോന്നും ഇത്തരം ദൃഷ്ടാന്തങ്ങള് കണ്ടാലുടനെ വിശ്വസിക്കാന് ഒരുങ്ങിയിരിക്കുകയാണ് നിങ്ങളെന്ന്. പക്ഷേ, ആ ദൃഷ്ടാന്തങ്ങളെല്ലാം കാണിക്കപ്പെട്ടവര് ചെയ്തതെന്താണെന്ന് നിങ്ങള്‍ക്കറിയാമോ? അവ കണ്ടിട്ടും അവര് വിശ്വസിച്ചില്ല. സത്യനിഷേധത്തിലും ദുഃശാഠ്യത്തിലും അകപ്പെട്ടതിനാല് ഇതൊക്കെ ആഭിചാരങ്ങളാണെന്ന് പറയുകയാണുണ്ടായത്. ഇതേ രോഗംതന്നെയാണ് നിങ്ങളെയും ബാധിച്ചിട്ടുള്ളത്. എന്നിരിക്കെ അത്തരത്തിലുള്ള ദൃഷ്ടാന്തങ്ങള് കണ്ടാല് നിങ്ങള് വിശ്വസിക്കുമോ? ദൃഷ്ടാന്തങ്ങള് കണ്ടിട്ട് വിശ്വസിക്കാന് വിസമ്മതിച്ചവരുടെ പരിണതിയെന്തായിരുന്നുവെന്ന് നിങ്ങള്‍ക്കറിയാമോ? അവസാനം അല്ലാഹു അവരെ നശിപ്പിച്ചു. ഇനി നിങ്ങളും സത്യനിഷേധികളായിക്കൊണ്ട് ദൈവികദൃഷ്ടാന്തങ്ങള് തേടി ആപത്ത് വിളിച്ചുവരുത്തുകയാണോ? മക്കയിലെ സത്യനിഷേധത്തിന്റെ ചുറ്റുപാടില് ഈ കഥ കേള്‍ക്കുന്നവരുടെ ഹൃദയങ്ങളിലേക്കിറങ്ങിച്ചെല്ലുന്ന സംഗതികള് ഇതൊക്കെയായിരുന്നു. കാരണം, അന്ന് മുഹമ്മദിനും മക്കയിലെ നിഷേധികള്‍ക്കുമിടയില് മൂസാക്കും ഫറവോന്നും ഇടയില് നടന്നതുപോലുള്ള ഒരു സംഘര്‍ഷം നടക്കുകയായിരുന്നു. പ്രസ്തുത ഘട്ടത്തില് ഈ കഥ കേള്‍പ്പിക്കുന്നതിന്റെ അര്‍ഥം അതിന്റെ ഓരോ ഘടകവും സന്ദര്‍ഭത്തിന്റെ സ്വഭാവങ്ങളുമായി നന്നായി യോജിക്കുന്നു എന്നാണ്. കഥയുടെ ഏതു ഭാഗം സന്ദര്‍ഭത്തിന്റെ ഏതു സ്വഭാവവുമായി യോജിക്കുന്നു എന്ന് മനസ്സിലാക്കാന് കഴിയാത്ത ഒരു പദംപോലും അതില് പറഞ്ഞിട്ടില്ല. അനന്തരം അഞ്ചാം ഖണ്ഡികയില് മൗലിക വിഷയത്തെക്കുറിച്ച് നേരിട്ട് സംസാരിച്ചുതുടങ്ങുന്നു. ആദ്യമായി മുഹമ്മദി(സ)ന്റെ പ്രവാചകത്വത്തെ സ്ഥിരീകരിക്കുന്ന ഒരു സംഗതി ഇതുതന്നെയാണ്. എന്തെന്നാല്, അദ്ദേഹം ഒരു നിരക്ഷരനാണ്. അതോടൊപ്പം രണ്ടായിരം വര്‍ഷം മുമ്പ് കഴിഞ്ഞുപോയ ചരിത്രസംഭവങ്ങള് കൃത്യമായും വിശദമായും അദ്ദേഹം കേള്‍പ്പിക്കുന്നു. അത്തരം കാര്യങ്ങള് മനസ്സിലാക്കാനുതകുന്ന ഒരു ഉപാധിയും അദ്ദേഹത്തിന്റെ കൈവശമില്ലെന്ന് നാട്ടുകാര്‍ക്കും സമുദായത്തിനും നന്നായറിയാം. പിന്നെ അദ്ദേഹത്തെ പ്രവാചകനാക്കുക വഴി അല്ലാഹു അവര്‍ക്ക് മഹത്തായ അനുഗ്രഹം ചെയ്തിരിക്കുകയാണെന്ന് സ്ഥിരപ്പെടുത്തുന്നു. അവര് പ്രജ്ഞാശൂന്യതയിലകപ്പെട്ടിരുന്നു. അല്ലാഹു അവര്‍ക്ക് സന്‍മാര്‍ഗദര്‍ശനത്തിനുള്ള ഏര്‍പ്പാടുകള് ചെയ്തുകൊണ്ടിരിക്കുകയാണ്. അനന്തരം, അവര് സദാ ഉന്നയിച്ചുകൊണ്ടിരിക്കുന്ന, 'ഈ പ്രവാചകന്, മൂസാ കാണിച്ചതുപോലുള്ള ദിവ്യാദ്ഭുതങ്ങള് കാണിക്കാത്തതെന്തുകൊണ്ട്?' എന്ന വിമര്‍ശനത്തിന് മറുപടി നല്‍കുന്നു. അവരോട് പറയുന്നു: ഇപ്പോള് ഈ നബിയില്‍നിന്ന് ദൃഷ്ടാന്തങ്ങളാവശ്യപ്പെടുന്ന നിങ്ങള് അല്ലാഹുവിങ്കല്‍നിന്നുള്ള ദൃഷ്ടാന്തങ്ങള് കൊണ്ടുവന്നവനെന്ന് നിങ്ങള്‍തന്നെ അംഗീകരിക്കുന്ന മൂസായില് എന്നാണ് വിശ്വസിച്ചിട്ടുള്ളത്? ജഡികേച്ഛകള്‍ക്കടിപ്പെട്ടിട്ടില്ലെങ്കില് ഇപ്പോള്‍തന്നെ നിങ്ങള്‍ക്ക് സത്യം കാണാന് കഴിയും. പക്ഷേ, നിങ്ങള് ആ രോഗത്തിനടിപ്പെട്ടിരിക്കുന്നുവെങ്കില് ദൃഷ്ടാന്തങ്ങള് വന്നാലും കണ്ണ് തുറക്കാനാവില്ല. തുടര്‍ന്ന് അക്കാലത്ത് മക്കയില് കുറേ ക്രിസ്ത്യാനികള് വന്നതിനെ സ്പര്‍ശിച്ചുകൊണ്ട് നിഷേധികളെ ഉദ്ബുദ്ധരാക്കുകയും ലജ്ജിതരാക്കുകയും ചെയ്യുന്നു. അവര് ഖുര്‍ആന് കേള്‍ക്കുകയും നബി(സ)യില് വിശ്വസിക്കുകയും ചെയ്തു. പക്ഷേ, മക്കാനിവാസികള് തങ്ങളുടെ മൂക്കിനു മുന്നില് വന്ന ഈ അവസരം പ്രയോജനപ്പെടുത്തുന്നില്ല. പ്രത്യുത, അവരുടെ കൂട്ടത്തിലുള്ള അബൂജഹ്ല്N5 അതിനെ പരസ്യമായി അവഹേളിക്കുകയാണ് ചെയ്തത്. അവസാനമായി നബി(സ)യില് വിശ്വസിക്കാതിരിക്കാന് മക്കാനിവാസികള് ഉന്നയിച്ചുകൊണ്ടിരുന്ന അടിസ്ഥാന ന്യായം പരിശോധിക്കുകയാണ്. അവരുടെ വാദമിതായിരുന്നു: ഞങ്ങള് അറബികളുടെ ബഹുദൈവമതമുപേക്ഷിച്ച് ഏകദൈവത്വം സ്വീകരിച്ചാല്, അറബികള്‍ക്കിടയില് ഞങ്ങള്‍ക്കുള്ള മതപരവും രാഷ്ട്രീയവും സാംസ്‌കാരികവുമായ മേധാവിത്വം പെട്ടെന്ന് നഷ്ടപ്പെട്ടുപോകും. പിന്നെ അറബികളിലെ ഏറ്റം ശ്രേയസ്സും പ്രതാപവുമുള്ള ഗോത്രം എന്ന നിലയില്‍നിന്ന് ഞങ്ങള് ഭൂമിയില് ഒരു ഗതിയുമില്ലാത്ത നിരാലംബരായിത്തീരും. ഖുറൈശികളെ സത്യവിരോധത്തിന് പ്രേരിപ്പിച്ച അടിസ്ഥാനകാരണം ഇതാണ്. മറ്റു സന്ദേഹങ്ങളെല്ലാം അവര് സാമാന്യ ജനങ്ങളെ വശീകരിക്കുന്നതിനുവേണ്ടി മെനഞ്ഞെടുത്തവയാണ്. അതുകൊണ്ട് സൂറയുടെ അവസാനംവരെ ഇതിനെപ്പറ്റി വിശദമായി സംസാരിച്ചിരിക്കുന്നു. ഖുര്‍ആന് ഈ പ്രശ്‌നത്തിന്റെ എല്ലാ വശങ്ങളിലേക്കും വെളിച്ചംവീശി, ഈ ആളുകളെ ഭൗതികതാല്‍പര്യങ്ങളുടെ വീക്ഷണകോണിലൂടെ സത്യാസത്യങ്ങള് നിര്‍ണയിക്കാന് പ്രേരിപ്പിക്കുന്ന അടിസ്ഥാന ദൗര്‍ബല്യം അങ്ങേയറ്റം യുക്തിപരമായ രീതിയില് ചികില്‍സിക്കുകയാണിവിടെ.


ബലെനോയെ പുറത്തിറക്കാന് ടൊയോട്ട, ആകാംഷയോടെ വിപണി - Malayalam DriveSpark\nUpdated: Monday, January 14, 2019, 14:18 [IST]\nബലെനോയെ പുറത്തിറക്കാനുള്ള തയ്യാറെടുപ്പിലാണ് ടൊയോട്ട. കേട്ടതു ശരിതന്നെ, മാരുതി ബലെനോയുടെ പരിഷ്‌കരിച്ച പതിപ്പിനെ ടൊയോട്ട സ്വന്തം പേരില് പുറത്തിറക്കും. ഇരു കമ്പനികളും തമ്മില് ഒപ്പുവെച്ച ധാരണപ്രകാരം ബലെനോ, ബ്രെസ്സ മോഡലുകളെയാണ് ജാപ്പനീസ് കമ്പനിക്ക് മാരുതി കൈമാറുക. പകരം കൊറോള ആള്‍ട്ടിസ് സെഡാനെ ടൊയോട്ടയില് നിന്ന് മാരുതി ഏറ്റുവാങ്ങും.\nകിട്ടിയ മോഡലുകളില് ആവശ്യമായ രൂപമാറ്റങ്ങള് വരുത്തി റീബാഡ്ജ് ചെയ്തു വില്‍പനയ്ക്ക് കൊണ്ടുവരികയാണ് ഇരു കമ്പനികളുടെയും ലക്ഷ്യം. അതായത് ബലെനോ, വിറ്റാര ബ്രെസ്സ മോഡലുകള് ടൊയോട്ടയുടെ പേരിലും കൊറോള ആള്‍ട്ടിസ് മാരുതിയ്ക്ക് കീഴിലും വിപണിയില് അണിനിരക്കും.\nബലെനോയുടെ ടൊയോട്ട പതിപ്പായിരിക്കും കൂട്ടുകെട്ടില് നിന്നും ആദ്യം പുറത്തുവരിക. അടുത്ത സാമ്പത്തികവര്‍ഷം രണ്ടാംപാദം ടൊയോട്ടയുടെ ബലെനോയെ പ്രതീക്ഷിക്കാം. അതായത് 2019 ഒക്ടോബറിനും 2020 മാര്‍ച്ചിനുമിടയില് ടൊയോട്ടയുടെ അച്ചില് നിന്നും ബലെനോ പുറത്തിറങ്ങുമെന്ന് സാരം.\nഈ വര്‍ഷാവസാനംതന്നെ 'ടെയോട്ട ബലെനോ' അവതരിക്കുമെന്നും അഭ്യൂഹമുണ്ട്. ബലെനോയുടെ ആകാരം നിലനിര്‍ത്തുമെങ്കിലും ഡിസൈന് ശൈലിയില് വ്യത്യസ്തമായ കാഴ്ച്ചപ്പാടാവും ടൊയോട്ട കൈക്കൊള്ളുക.\nഇന്ത്യന് വിപണിയിലുള്ള റെനോ ഡസ്റ്റര് - നിസാന് ടെറാനോ ജോഡികള് ബാഡ്ജ് എഞ്ചിനീയറിംഗിനുള്ള ഉത്തമ ഉദ്ദാഹരണമാണ്. വിലയില് ടൊയോട്ട പുറത്തിറക്കുന്ന ബലെനോ മോഡലിനായിരിക്കും വിലക്കൂടുതല്.\nടൊയോട്ടയും സുസുക്കിയും തമ്മിലുള്ള പങ്കാളിത്തം മുന്‍നിര്‍ത്തി കൈമാറിയ കാറുകള് അതത് ബ്രാന്‍ഡുകള്‍ക്ക് കീഴില് വില്‍പ്പനയ്ക്കു വരുമെന്ന് ടൊയോട്ട കിര്‍ലോസ്‌കര് മോട്ടോര് വൈസ് പ്രസിഡന്റ് അത്സുഷി ഓകി പറഞ്ഞു. റീബാഡ്ജ് ചെയ്ത കാറുകള്‍ക്ക് പുതിയ പേരും കമ്പനികള് നിശ്ചയിക്കും.\nരൂപഭാവത്തില് മാറ്റങ്ങള് പ്രതീക്ഷിക്കാമെങ്കിലും മെക്കാനിക്കല് തലത്തില് നിലവിലെ ബലെനോ തന്നെയായിരിക്കും ടൊയോട്ടയുടെ മോഡല്. മൂന്നു എഞ്ചിന് പതിപ്പുകളുണ്ട് ബലെനോയില്. 1.2 ലിറ്റര് പെട്രോള് എഞ്ചിന് 82 bhp കരുത്തും 113 Nm torque ഉം സൃഷ്ടിക്കും.\n1.0 ലിറ്റര് ടര്‍ബ്ബോ പെട്രോള് എഞ്ചിനുള്ളത് 101 bhp കരുത്തും 150 Nm torque ഉം. 1.3 ലിറ്റര് ഫിയറ്റ് മള്‍ട്ടിജെറ്റ് ടര്‍ബ്ബോ ഡീസല് എഞ്ചിന് 74 bhp കരുത്തും 190 Nm torque ഉം പരമാവധി കുറിക്കാനാവും. മൂന്നു എഞ്ചിന് പതിപ്പുകളിലും അഞ്ചു സ്പീഡാണ് സ്റ്റാന്‍ഡേര്‍ഡ് മാനുവല് ഗിയര്‍ബോക്‌സ്.\nഇതിനുപുറമെ സിവിടി ഓട്ടോമാറ്റിക് ഗിയര്‍ബോക്‌സുമുണ്ട് ബലെനോ നിരയില്. ചെറുകാറുകളില് പെട്രോള് എഞ്ചിന് നല്‍കാനാണ് ടൊയോട്ടയ്‌ക്കെന്നും താത്പര്യം. ഇക്കാരണത്താല് റീബാഡ്ജ് ചെയ്ത ബലെനോയില് പെട്രോള് എഞ്ചിനായിരിക്കും ടൊയോട്ട നിശ്ചയിക്കുക.\n2020 ഏപ്രില് മുതല് ഭാരത് സ്‌റ്റേജ് VI നിര്‍ദ്ദേശങ്ങള് കര്‍ശനമാവുന്നത് മാനിച്ച് 1.3 ലിറ്റര് ഫിയറ്റ് മള്‍ട്ടിജെറ്റ് ഡീസല് എഞ്ചിന് ഉപേക്ഷിക്കാനുള്ള തയ്യാറെടുപ്പിലാണ് മാരുതി. പകരം സ്വയം വികസിപ്പിച്ച 1.5 ലിറ്റര് ഡീസല് എഞ്ചിന് യൂണിറ്റിനെ കാറുകള്‍ക്ക് മാരുതി നല്‍കും. ബലെനോ ഡീസലിനെ ടൊയോട്ട പുറത്തിറക്കുമോയെന്ന കാര്യത്തില് സ്ഥിരീകരണമില്ല.\nഎന്തായാലും ബലെനോയെ ടൊയോട്ട അവതരിപ്പിക്കുന്നതിന് പിന്നാലെ കൊറോള ആള്‍ട്ടസുമായി മാരുതിയും കളംനിറയും. ഗ്രില്ല്, ബമ്പര്, ഹെഡ്‌ലാമ്പ്, ടെയില്‍ലാമ്പ് ഉള്‍പ്പെടെ ആള്‍ട്ടിസിന്റെ പുറംമോടിയില് വിപുലമായ മാറ്റങ്ങള് മാരുതി സ്വീകരിക്കുമെന്നാണ് വിവരം.\nMost Read: കൂട്ടുകൂടി ലാഭമുണ്ടാക്കാന് മഹീന്ദ്രയും ഫോര്‍ഡും\nമോഡലുകള്‍ക്ക് വേറിട്ട വ്യക്തിത്വമാണ് മാരുതിയും ടൊയോട്ടയും ആഗ്രഹിക്കുന്നത്. വിറ്റാര ബ്രെസ്സ, ബലെനോ മോഡലുകള് നിരയിലെ വിടവു നികത്തുമെന്ന് ടൊയോട്ട കരുതുന്നു. പ്രചാരമേറുന്ന കോമ്പാക്ട് എസ്‌യുവി ലോകത്ത് കടന്നുവരാന് ബ്രെസ്സ ടൊയോട്ടയെ സഹായിക്കും.\nടൊയോട്ടയുടെ പ്രീമിയം ഹാച്ച്ബാക്കായി ബലെനോ തലയുയര്‍ത്തുമ്പോള് വിപണി കൗതുകം പൂണ്ടുനില്‍ക്കുമെന്ന കാര്യമുറപ്പ്. സമാനമായി കൊറോള സെഡാന് മാരുതിയുടെ പ്രീമിയം നിരയ്ക്ക് പുത്തനുണര്‍വേകും. നിലവില് സിയാസ് മാത്രമാണ് മാരുതിയുടെ പ്രീമിയം സെഡാന്.\nസംയുക്ത പങ്കാളിത്തം മുന്‍നിര്‍ത്തി വിപണിയില് മോഡല് നിര വിപുലപെടുത്തുകയാണ് ഇരു നിര്‍മ്മാതാക്കളുടെയും ലക്ഷ്യം. മോഡലുകള് കൈമാറുന്നതിനുപുറമെ നിര്‍മ്മാണ, സാങ്കേതിക, വിപണന മേഖലകളില് ഒരുമിച്ചുനില്‍ക്കാനും ഇരു കമ്പനിക തമ്മില് ധാരണയുണ്ട്.\nRender Image Source: IAB\nവര്‍ഷാവസാനമായി, കാറുകള് വിറ്റുതീര്‍ക്കാന് ടൊയോട്ട — ആനുകൂല്യങ്ങള് ഇങ്ങനെ\nToyota Rebadged Maruti Baleno Premium Hatchback To Launch Next Fiscal Year. Read in Malayalam.


താടിയും മുടിയും നീട്ടി 10 മാസങ്ങൾക്ക് ശേഷം റേഞ്ച് റോവർ ഡ്രൈവ് ചെയ്ത് മമ്മൂട്ടിയെത്തി! - metromatinee.com Lifestyle Entertainment & Sports\nകോവിഡിന്റെയും ലോക്ക് ഡൗണിന്റെയും പശ്ചാത്തലത്തിൽ സിനിമ ചിത്രീകരണം മുടങ്ങിയതോടെ താരങ്ങളെല്ലാം വീടുകളിൽ തന്നെയായിരുന്നു. കഴിഞ്ഞ പത്ത് മാസം കോവിഡ് പ്രോട്ടോകോൾ പാലിച്ച് മെഗാസ്റ്റാർ മമ്മൂട്ടി വീട്ടിൽ തന്നെ കഴിച്ചുകൂട്ടുകയായിരുന്നു. കോവിഡ് വ്യാപനം കാരണം മമ്മൂക്കയുടെ ചില സിനിമകളുടെ റിലീസ് നീണ്ടുപോയിരുന്നു. മാസങ്ങള്‍ക്ക് ശേഷം സിനിമകളെല്ലാം ഉടന് റീലിസ് ചെയ്യാനുളള ഒരുക്കത്തിലാണ് അണിയറക്കാര്. ഇപ്പോൾ ഇതാ പത്ത് മാസത്തെ ഇടവേളയ്ക്ക് ശേഷം മമ്മൂട്ടി സിനിമ സെറ്റിൽ. ലോക്ക്ഡൗണിന് ശേഷം ആദ്യമായാണ് മമ്മൂട്ടി ഷൂട്ടിങ്ങിനെത്തുന്നത്.\nമുഖ്യമന്ത്രി കടയ്ക്കല് ചന്ദ്രനായി അഭിനയിക്കുന്ന വണ്ണിന്റെ അവസാന ഘട്ട ചിത്രീകരണത്തിനായാണ് നടന് എത്തിയത്. അതിനിടെ മമ്മൂട്ടി ലൊക്കേഷനിലേക്കെത്തുന്ന വീഡിയോ സോഷ്യല് മീഡിയയില് വൈറല് ആകുന്നു. സ്വന്തം റേഞ്ച് റോവര് സ്വയം ഡ്രൈവ് ചെയ്താണ് മമ്മൂട്ടി എത്തിയത്. കൊവിഡ് കാലത്തെ താടിയും മുടിയും നീട്ടിയ ലുക്കില്‍ത്തന്നെയാണ് അദ്ദേഹം ‘വണ്ണി’ന്‍റെ അവശേഷിക്കുന്ന ചിത്രീകരണത്തിനും എത്തിയത്. മുടി പോണിടെയ്‍ല് കെട്ടി സണ് ഗ്ലാസും മാസ്‍കും ധരിച്ച മമ്മൂട്ടിയെ വീഡിയോയില് കാണാം മമ്മൂക്കയുടെ മാസ് എന്‍ട്രി സോഷ്യല് മീഡിയയില് ആഘോഷമാക്കുകയാണ് ആരാധകര്.\nസന്തോഷ് വിശ്വനാഥിന്‍റെ സംവിധാനത്തിലെത്തുന്ന ‘വണ്ണി’ന്‍റെ ലൊക്കേഷനിലാണ് താരം എത്തിയത്. ഭൂരിഭാഗം ചിത്രീകരണവും കൊവിഡിനു മുന്‍പ് പൂര്‍ത്തിയാക്കിയിരുന്ന ചിത്രത്തിന് ചില പാച്ച് വര്‍ക്കുകള് മാത്രമാണ് അവശേഷിക്കുന്നത്. മമ്മൂട്ടി പങ്കെടുക്കേണ്ട രംഗങ്ങള് ഒറ്റദിവസം കൊണ്ട് പൂര്‍ത്തിയാക്കുമെന്നാണ് അറിയുന്നത്.\nവണ്ണിൽ കേരള മുഖ്യമന്ത്രിയായാണ് മമ്മൂട്ടി വേഷമിടുന്നത്. കടയ്‌ക്കൽ രാമചന്ദ്രൻ എന്നാണ് കഥാപാത്രത്തിന്റെ പേര്. ബോബി-സഞ്ജയ് ആണ് തിരക്കഥ. ഇച്ചായീസ് പ്രൊഡക്ഷന്‍സിന്റെ ബാനറില് ശ്രീലക്ഷ്‌മി.ആര് നിർമിക്കുന്ന ചിത്രത്തിൽ മമ്മൂട്ടിക്കൊപ്പം ജോജു ജോർജ്, സംവിധായകൻ രഞ്ജിത്ത്, ബാലചന്ദ്രമേനോൻ, ശങ്കർ രാമകൃഷ്‌ണൻ, സലിംകുമാർ, സുരേഷ് കൃഷ്ണ, ഗായത്രി അരുൺ, അലൻസിയർ തുടങ്ങിയവരും പ്രധാന വേഷങ്ങളിലെത്തുന്നു. മാര്‍ച്ച് 11ന് ചിത്രം തിയറ്ററുകളിലേക്ക് എത്തുമെന്നാണ് കരുതപ്പെടുന്നത്.\nഅതെ സമയം മമ്മൂട്ടിയുടെ ‘പ്രീസ്റ്റ്’ ഉടൻ തിയറ്ററുകളിലെത്തും. മമ്മൂട്ടിയും മഞ്ജു വാര്യറും ഒന്നിക്കുന്ന ആദ്യ ചിത്രമെന്ന പ്രത്യേകത പ്രീസ്റ്റിനുണ്ട്. വണ്ണിന് പുറമെ അമല് നീരദ് സംവിധാനം ചെയ്യുന്ന ബിലാലും മമ്മൂക്കയുടെതായി ആരാധകര് പ്രതീക്ഷകളോടെ കാത്തിരിക്കുന്ന ചിത്രമാണ്. വര്‍ഷങ്ങള്‍ക്ക് ശേഷമാണ് ബിഗ്ബിയുടെ രണ്ടാം ഭാഗവുമായി ഇരുവരും എത്തുന്നത്. ആദ്യഭാഗത്തിലെ താരങ്ങള്‍ക്കൊപ്പം ബിലാലില് ചില പുതിയ താരങ്ങളും എത്തുന്നുണ്ട്. മമ്മൂട്ടിയുടെ താടി ലുക്ക് കണ്ട് ബിലാലിന് വേണ്ടിയുളള തയ്യാറെടുപ്പാണോ എന്ന് ചോദിച്ച് ആരാധകര് മുന്‍പ് എത്തിയിരുന്നു.\nഅജയ് വാസുദേവ് സംവിധാനം ചെയ്ത ഷൈലോക്കാണ് മെഗാസ്റ്റാറിന്റെതായി ഒടുവില് തിയ്യേറ്ററുകളില് എത്തിയ ചിത്രം. സിനിമ തിയ്യേറ്ററുകളില് നിന്നും വലിയ വിജയം നേടിയിരുന്നു. മികച്ച പ്രതികരണത്തോടൊപ്പം ബോക്‌സോഫീസ് കളക്ഷന്റെ കാര്യത്തിലും നേട്ടമുണ്ടാക്കിയ മമ്മൂട്ടി ചിത്രമായിരുന്നു ഷെെലോക്ക്. ചിത്രത്തില് മമ്മൂക്കയുടെ പൂണ്ടുവിളയാട്ടം തന്നെയാണ് ശ്രദ്ധേയമായിരുന്നത്.


'കമ്മ്യൂണിറ്റി കിച്ചൺസ് ഇൻ ഇന്ഡ്യാ', മാത്യു ജോയിസ് എഴുതുന്നു.\nBy: 600008 On: Nov 17, 2021, 5:40 PM\nWritten By, Mathews Joys, Las Vegas.\nസുപ്രീം കോടതി പറഞ്ഞാലും പലതും നടപ്പിലാക്കാൻ വെച്ചു താമസിപ്പിക്കുന്ന ഒരു രാജ്യമാണല്ലോ നമ്മുടെ ഇൻഡ്യാ മഹാരാജ്യം. എന്തെങ്കിലും പഠനങ്ങളോ സർവേകളോ നടത്തിക്കൊണ്ടിരിക്കയാണ് എന്ന് പറഞ്ഞുകൊണ്ട് തത്കാലം വായടപ്പിക്കുന്ന, സർക്കാർമറുപടിയിൽ പലതും കുടുങ്ങിക്കിടക്കുന്ന കാഴ്ചയാണല്ലോ നാം കണ്ടുകൊണ്ടിരിക്കുന്നത്. അതിന്റെ ഏറ്റവും പുതിയ ഉദാഹരണമാണ്, കോടതി നിർദ്ദേശിക്കുന്ന സാമൂഹിക അടുക്കളകൾ.\nസാധാരണ ജനങ്ങൾ പട്ടിണിയില്ലാതെ ഭക്ഷണം കഴിക്കാൻ, സർക്കാർ സംവിധാനത്തിലോ മറ്റു സംഘടനകളോ ഫ്രീയായി ഭക്ഷണം വിതരണം ചെയ്യുന്ന സംവിധാനമാണ് കമ്മ്യൂണിറ്റി കിച്ചൺസ് അഥവാ സാമൂഹ്യ അടുക്കളകൾ. ഫ്രീ ഫുഡ് അല്ലെങ്കിൽ സൗജന്യ ഭക്ഷണം എന്നത് കൊണ്ട് വിവക്ഷിക്കുന്നത്, ഭക്ഷണമോ ഭക്ഷ്യപദാർത്ഥങ്ങളോ സ്വീകരിക്കുന്ന വ്യക്തിക്ക് ഒരു ചെലവും ഉണ്ടാകാത്ത ഒരു വ്യവസ്ഥയാണ്. ഫുഡ് ബാങ്ക് എന്നത് ഒരു ലാഭേച്ഛയില്ലാത്ത, ചാരിറ്റബിൾ ഓർഗനൈസേഷനാണ്, അവർ മുഖേന, ഭക്ഷണം വാങ്ങാൻ ബുദ്ധിമുട്ടുള്ളവർക്ക് ഭക്ഷണം വിതരണം ചെയ്യപ്പെടുന്നു, സാധാരണയായി ഭക്ഷണശാലകൾ, സൂപ്പ് കിച്ചണുകൾ എന്നിവ പോലുള്ള ഇടനിലക്കാർ വഴി. ചില ഫുഡ് ബാങ്കുകൾ അവരുടെ സ്വന്തം ഭക്ഷണശാലകളിൽ നേരിട്ട് ഭക്ഷണം വിതരണം ചെയ്യുന്നു. പട്ടിണി മരണങ്ങൾ നമ്മുടെ രാജ്യത്തു സംഭവിക്കുന്നില്ലെന്നു ഉറപ്പാക്കേണ്ടത്, കേന്ദ്രഗവണ്മെന്റിന്റെ ഉത്തരവാദിത്വമാണെന്ന് സുപ്രീം കോടതി അടിവരയിട്ടു നിര്ദേശിച്ചിട്ടും, ഈ വിഷയത്തിൽ കാര്യമായ യാതൊരു നടപടിയും പുരോഗമിക്കുന്നില്ലെന്നതിൽ ഇന്ത്യയിലെ സുപ്രീം കോടതിക്ക് അതൃപ്തി.\nനടപ്പാക്കാൻ ഉദ്ദേശിക്കുന്ന പദ്ധതിയുടെ പ്ലാൻ സമർപ്പിക്കാൻ കോടതി, മൂന്നാഴ്ച സമയം നല്കിയിരിക്കയാണ്. നടന്നു കിട്ടിയാൽ ജീവകാരുണ്യ പ്രവർത്തനത്തിലേക്കു ഒരു പടി കയറിയെന്ന് അഭിമാനിക്കാൻ സാധിക്കുമോ..? ഇന്ത്യയിൽ സാമൂഹിക അടുക്കളകൾ പല തോതിലും പലയിടങ്ങളിലും നടത്തി വിജയിച്ചിട്ടുണ്ട്. 2020 ഏപ്രിലിൽ ഇന്ത്യയുടെ 40 ദിവസത്തെ ലോക്ക്ഡൗൺ സമയത്ത് ഭക്ഷണം, മുഖംമൂടികൾ വിതരണം ചെയ്യാനും ഭക്ഷണ അടുക്കളകൾ പ്രവർത്തിപ്പിക്കാനും ഇന്ത്യയിലെ വനിതാ സ്വയം സഹായ സംഘ കമ്മ്യൂണിറ്റി കിച്ചണുകൾ സഹായിച്ചു. ലോകത്തിലെ ഏറ്റവും വലിയതെന്നറിയപ്പെടുന്ന അമൃതസറിലെ ഗോൾഡൻ ടെമ്പിളിൽ ദിവസേന 100,000-ലധികംപേർക്ക് സൗജന്യ ഭക്ഷണം നൽകുന്നത് സാമൂഹിക അടുക്കളയുടെ ഏറ്റവും പ്രമാദമായ ഉദാഹരണമാണ്. കൂടാതെ, ക്വാറന്റൈൻ ചെയ്ത വ്യക്തികളുടെ വീടുകളിൽ ഭക്ഷണം എത്തിക്കുന്ന നിരവധി തുറന്ന കമ്മ്യൂണിറ്റി കിച്ചണുകൾ കേരളത്തിലുണ്ട്. ഇക്കാര്യത്തിൽ കോവിഡ് വന്നപ്പോൾ കിറ്റ് കൊടുത്ത്, ആരെയും പട്ടിണിക്കിടാതെ കേരളജനതയെ പുളകം കൊള്ളിച്ചതിൽ കേരളാ സർക്കാരിനെ അഭിനന്ദിച്ചില്ലെങ്കിൽ അത് കേവലം രാഷ്‌ട്രീയ ദുരുദ്ദേശം ഉയര്ത്തിപ്പിടിക്കാൻ മാത്രമായിരിക്കാം..\nഈ ഭൂലോകത്തുനിന്നും പട്ടിണി തുടച്ചുമാറ്റാൻ ദശാബ്ദങ്ങളായി പല ആഗോള സംരംഭങ്ങളും കിണഞ്ഞു പരിശ്രമിച്ചുകൊണ്ടേയിരിക്കുന്നു. 2021 ലെ വ്യക്തിഗത വരുമാനാടിസ്ഥാനത്തിൽ ഏറ്റവും പാവപ്പെട്ട രാജ്യങ്ങളിൽ ബറൂണ്ടി, സോമാലിയ, മൊസാംബിഖ്, മഡഗാസ്കർ, അഫ്‌ഗാനിസ്ഥാൻ തുടങ്ങിയവ ഉൾപ്പെടുന്നു. (എന്നാൽ ഏറ്റവും പണക്കാരായ രാജ്യങ്ങളിൽ വാർഷിക വരുമാനാടിസ്ഥാനത്തിൽ. ലക്സംബർഗ്, സിംഗപ്പൂർ, അയർലാൻഡ്, ഖത്തർ, സ്വിറ്റസർലാൻഡ്, നോർവ്വേ, യൂ എസ് ഏ, ബ്രൂണെയ് എന്നിവ മുൻപന്തിയിൽ നിൽക്കുന്നു). സൊമാലിയയിൽ വാർഷിക വരുമാനം 310 ഡോളർ ആണെങ്കിൽ, മറുവശത്ത് ലക്സംബർഗിൽ 118,000 ഡോളർ ആയിരിക്കുന്നുവെന്ന് പറഞ്ഞാൽ, ഈ അജഗജാന്തരം പട്ടിണിയുടെ അളവുകോൽ കൂടിയാകുന്നു. അപ്പോൾ പാവപ്പെട്ട രാജ്യങ്ങളെ പട്ടിണിയുടെ കരാള ഹസ്തങ്ങളിൽനിന്നും മോചിപ്പിക്കാൻ, സമ്പന്നരാഷ്ട്രങ്ങളുടെയും ഐക്യരാഷ്ട്ര സംഘടനയുടെയും വിവിധ പരിപാടികൾ കാലങ്ങളായി നിലനിൽക്കുന്നുണ്ട്. വേൾഡ് ഫുഡ് പ്രോഗ്രാം, കെയർ, യുണിസെഫ്, ബ്രെഡ് ഫോർ ദി വേൾഡ്, കാരിത്താസ് ഇന്റർനാഷണൽ, ഹീഫർ ഇന്റർനാഷണൽ തുടങ്ങിയ വൻ സംഘടനകൾ ഇവയിൽ മുന്നിട്ടു നിൽക്കുന്നു.\nനമ്മുടെ ഇൻഡ്യാ മഹാരാജ്യത്ത് 2000-മാണ്ടിൽ സ്ഥാപിതമായ 'അക്ഷയപാത്ര' ഇന്ത്യയിലെ സർക്കാർ ഫണ്ടഡ് സ്‌കൂളുകളിൽ ഉച്ചഭക്ഷണ പദ്ധതി നടപ്പിലാക്കി. ക്ലാസ് മുറിയിലെ വിശപ്പ് ഇല്ലാതാക്കുക എന്ന ലക്ഷ്യത്തോടെ സ്ഥാപിതമായ ഒരു ഇന്ത്യൻ എൻജിഒ ആണ് അക്ഷയപാത്ര. അതിനുശേഷം, ഈ എൻ‌ജി‌ഒ ഈ പ്രോഗ്രാമിലെ ലോകത്തിലെ ഏറ്റവും വലിയ ഓർഗനൈസേഷനായി മാറി, രാജ്യത്തെ പന്ത്രണ്ട് ഇന്ത്യൻ സംസ്ഥാനങ്ങളിലെയും രണ്ട് കേന്ദ്രഭരണ പ്രദേശങ്ങളിലെയും 16.856 സ്കൂളുകളിൽ നിന്നുള്ള 1.8 ദശലക്ഷത്തിലധികം കുട്ടികൾക്ക് എല്ലാ സ്കൂൾ ദിനങ്ങളിലും ആരോഗ്യകരമായ ഭക്ഷണം നൽകുന്നു. നല്ലതു തന്നെ. പണ്ട് ശ്രീനിവാസൻ "പോളണ്ടിന്റെ കാര്യം മിണ്ടിപ്പോകരുതെന്നല്ലേ" സൂചിപ്പിച്ചത്! അതുകൊണ്ട് അമേരിക്കയുടെ കാര്യം പറഞ്ഞാൽ കുഴപ്പമില്ലായിരിക്കുമല്ലോ. അമേരിക്കയിൽ ഉടനീളം പട്ടിണിപ്പാവങ്ങളെ സഹായിക്കാൻ നിരവധി പദ്ധതികൾ ഉണ്ടു്. അമേരിക്കക്കാർക്ക് ജീവകാരുണ്യ പ്രവർത്തനങ്ങളുടെ കാര്യത്തിൽ അഭിമാനകരമായ ചരിത്രമുണ്ട്, നാട്ടിലും വിദേശത്തും തങ്ങളുടെ സഹമനുഷ്യന്റെ ക്ഷേമത്തിൽ ഉത്കണ്ഠയുള്ളവരാണവർ. വികസിത രാജ്യങ്ങൾക്ക് ഭക്ഷണം നൽകുന്ന ഫെഡറൽ ഗവൺമെന്റിന്റെ ഫുഡ് ഫോർ പീസ് പ്രോഗ്രാം ഇതിന് സാക്ഷ്യമാണ്. എന്നിരുന്നാലും, P.L 480 എന്നറിയപ്പെടുന്ന അമേരിക്കൻ ഭക്ഷണവിതരണത്തിന്റെവും, ദാരുണവുമായ, പ്രായോജകർ ആയിരുന്നു ഇന്ത്യയും. മൂന്നാം ലോക രാജ്യങ്ങൾക്കുള്ള ഏറ്റവും പ്രശസ്തമായ സഹായ പദ്ധതികളിലൊന്നായിരുന്നു അത്.\nഗ്ലോബൽ ഫുഡ് ബാങ്കിംഗ് നെറ്റ്‌വർക്കിന്റെ (GFN) ദൗത്യം ഫുഡ് ബാങ്കുകളെ ഒന്നിപ്പിച്ച് മുന്നോട്ട് കൊണ്ടുപോകുന്നതിലൂടെ ലോകത്തിലെ വിശക്കുന്നവരെ നല്ല ആഹാരം നല്കി പരിപോഷിപ്പിക്കുക എന്നതാണ്. "ഫീഡിംഗ് അമേരിക്ക" എന്ന പദ്ധതിയിലൂടെ രാജ്യത്തുടനീളമുള്ള വിദ്യാർത്ഥികൾക്ക് സൗജന്യ ഭക്ഷണം, പലചരക്ക് സാധനങ്ങൾ, ലഘുഭക്ഷണങ്ങൾ, മറ്റ് ഭക്ഷണ സാധനങ്ങൾ എന്നിവ വാഗ്ദാനം ചെയ്യുന്നു. വരുമാനവും സാമ്പത്തിക സ്ഥിതിയും പരിഗണിക്കാതെ എല്ലാ ഭക്ഷ്യവസ്തുക്കളും സൗജന്യമായി വിതരണം ചെയ്യുന്നു. സാധാരണഗതിയിൽ, വിദ്യാർത്ഥികൾക്ക് അവരുടെ അവധിയിലോ വാരാന്ത്യത്തിലോ പോഷകാഹാരം ലഭിക്കുന്നതിന് പോഷകസമൃദ്ധമായ പലചരക്ക് സാധനങ്ങൾ, ലഘുഭക്ഷണങ്ങൾ, ഭക്ഷണം എന്നിവ നിറഞ്ഞ ഒരു ബാക്ക്പാക്ക് നൽകുന്നു. വിദ്യാർത്ഥികൾക്ക് മാത്രമല്ല, അവരുടെ കുടുംബങ്ങൾക്കും ഈ സാധനങ്ങൾ ലഭിക്കും അമേരിക്കയിൽ "സൂപ്പ് കിച്ചൺ, ഹെല്പിങ് ഹാൻഡ്‌സ്" തുടങ്ങിയ പേരുകൾ പൊതുവേ എല്ലാവര്ക്കും അറിയാം. ഏറ്റവും താഴ്ന്ന വരുമാനം ഉള്ളവർക്ക്, ഭക്ഷണ സാധനങ്ങൾ സൗജന്യമായി ലഭിക്കുന്നതിന് "ഫുഡ് സ്റ്റാമ്പ്" എന്ന ഫെഡറൽ സംവിധാനവുമുണ്ട്.\nഇന്ന് ഭക്ഷണം കണ്ടെത്താൻ പാവപ്പെട്ടവരെ പ്രാദേശിക ഫുഡ് ബാങ്ക് സഹായിക്കും. 200 ഫുഡ് ബാങ്കുകളും 60,000 ഫുഡ് പാൻട്രികളും ഭക്ഷണ പരിപാടികളും ഉള്ള ഫീഡിംഗ് അമേരിക്ക നെറ്റ്‌വർക്ക് യുണൈറ്റഡ് സ്റ്റേറ്റ്സിലെ എല്ലാ കമ്മ്യൂണിറ്റികൾക്കും സേവനം നൽകുന്നു. ഒരു ഫുഡ് ബാങ്ക് ദൂരെയാണെങ്കിലും, വീടിനടുത്തുള്ള ഭക്ഷണം കണ്ടെത്താൻ അവർ സഹായിക്കാനാകും. ഫുഡ് ബാങ്ക് ലൊക്കേറ്റർ ഉപയോഗിച്ച് പിൻ കോഡ് അല്ലെങ്കിൽ സംസ്ഥാനം ഉപയോഗിച്ച് തിരയുമ്പോൾ, അവരവരുടെ പ്രദേശത്ത് സേവനം നൽകുന്ന ഫുഡ് ബാങ്കുമായി ബന്ധപ്പെടുത്തും. ഭക്ഷണസഹായം സൗജന്യവും സൗകര്യപ്രദവും രഹസ്യാത്മകവുമാണ്. എന്നിരുന്നാലും, ചെക്ക്-ഇൻ ചെയ്യുമ്പോൾ ചില പേപ്പർവർക്കുകൾ പൂർത്തിയാക്കേണ്ടി വന്നേക്കാം. അതുകൊണ്ട് സാധാരണക്കാർ ആരും പട്ടിണിയിൽ അമേരിക്കയിൽ മരിക്കാൻ സാധ്യതയില്ല.\nകോവിഡ് മഹാമാരി പടർന്നുപിടിച്ചപ്പോൾ അമേരിക്കയിൽ  നടന്നുകൊണ്ടിരുന്ന സൗജന്യഭക്ഷണ വിതരണം, ഇവിടുത്തെ ഗവണ്മെന്റുകളുടെ മാത്രമല്ല, സാമൂഹ്യ സേവന സംഘടനകളുടെയും, മൊത്തവിതരണക്കാരുടെയും, ഉദാരമനസ്കതയുടെ പാരമ്യപ്രവർത്തനമായിരുന്നു. അക്കാലത്തു ഏത് വഴിയേ പോയാലും, കേരളത്തിലെ ബിവറേജസിന്റെ മുമ്പിലെ പോലെ, അമേരിക്കയിൽ നീണ്ട വാഹന നിരകൾ സൗജന്യ ഭക്ഷണം വാങ്ങുന്നതിനായി നീണ്ടുകിടന്നതു കണ്ടിട്ടുണ്ട്. അച്ചടക്കത്തോടെ വാഹനങ്ങൾ ഒന്നിന് പുറകെ ഒന്നായി ഒഴുകിക്കൊണ്ടിരുന്നതിൽ, ഡ്രൈവ് ചെയ്യുന്നവർ വാഹനത്തിൽ നിന്നും ഇറങ്ങുകപോലും ചെയ്യേണ്ടിയിരുന്നില്ലെന്നു പറയുന്നു, വാഹനത്തിന്റെ പിറകിൽ നിറയെ ഭക്ഷണവും, വെള്ളം തുടങ്ങിയ സാമഗ്രികളും, പഴങ്ങളുടെ കാർട്ടണുകളും എടുത്തുവെക്കുവാൻ നിരവധി വോളന്റീയർമാരും, ഒരു യുദ്ധകാലാടിസ്ഥാനത്തിൽ പണിയെടുത്തിരുന്നു. വിവിധ ഭക്ഷ്യ സഹായങ്ങളിലൂടെ താഴ്ന്ന വരുമാനമുള്ള കുടുംബങ്ങളെ സഹായിക്കുന്ന നിരവധി പ്രാദേശിക, സംസ്ഥാന, ഫെഡറൽ ഗവൺമെന്റ് പ്രോഗ്രാമുകൾ ഉണ്ട്. കൂടാതെ, ലാഭേച്ഛയില്ലാതെ പ്രവർത്തിക്കുന്ന നിരവധി സംഘടനകളും പള്ളികളും, സൗജന്യ ഭക്ഷണവും പലചരക്ക് സാധനങ്ങളും സാമ്പത്തിക സഹായവും വാഗ്ദാനം ചെയ്യുന്ന ചാരിറ്റികളും ഉണ്ട്. വൈവിധ്യമാർന്ന ഭക്ഷണ, പോഷകാഹാര സഹായ സേവനങ്ങളിലൂടെയും പ്രോഗ്രാമുകളിലൂടെയും താഴ്ന്ന വരുമാനമുള്ള കുടുംബങ്ങളെ സഹായിക്കുന്ന പ്രോഗ്രാമുകളും ഏജൻസികളുമാണ് ഇവ. സാൽവേഷൻ ആർമി, ചാരിറ്റബിൾ ഓർഗനൈസേഷനുകൾ, പള്ളികൾ എന്നിവ അമേരിക്കയിലെ സൗജന്യ ഭക്ഷണ വിതരണത്തിന്റെ മറ്റ് ഉറവിടങ്ങളാണ്. കാത്തലിക് ചാരിറ്റീസ് ദിവസവും പലചരക്ക് സാധനങ്ങൾ വിതരണം ചെയ്യുന്നു. നിങ്ങൾക്ക് ഒരു റഫറൽ ആവശ്യമില്ല, സഹായം ലഭിക്കുന്നതിന് മറ്റു രാജ്യങ്ങളിൽ നിരവധി പദ്ധതികളും മാർഗ്ഗങ്ങളും നിലവിലുണ്ട്. ഏറ്റവും സാധാരണമായ ചില പരിപാടികളിൽ SNAP, മീൽസ് ഓൺ വീൽസ്, വിദ്യാർത്ഥികൾക്ക് സൗജന്യ ഭക്ഷണം മുതലായവ ഉൾപ്പെടുന്നു. താഴ്ന്ന വരുമാനക്കാരായ കുടുംബങ്ങളുടെ പോഷകാഹാര ആവശ്യകതകൾ നിറവേറ്റുന്നതിനും പട്ടിണി ഇല്ലാതാക്കുന്നതിനുമാണ് അവ രൂപകൽപ്പന ചെയ്തിരിക്കുന്നത്.\nഅതേപോലെ സൗജന്യ ഭക്ഷണം വിതരണത്തിനായി Free Food For All (FFFA) IPC സ്റ്റാറ്റസുള്ള സിംഗപ്പൂരിൽ 2015-ൽ രജിസ്റ്റർ ചെയ്ത ഒരു ചാരിറ്റി സംരംഭം, എല്ലാ ജാതിയിലും മതത്തിലും പെട്ട നിർഭാഗ്യരായ പാവപ്പെട്ടവർക്ക് സൗജന്യ ഭക്ഷണം നൽകുന്നു. ദരിദ്രരായ ആളുകൾക്ക് സൗജന്യ ഭക്ഷണം നൽകാനും സമൂഹത്തിൽ സംഭാവന ചെയ്യുന്ന അംഗങ്ങളാകാൻ മറ്റു പൗരന്മാരെ പ്രാപ്തരാക്കാനും ഈ പ്രവർത്തനം സഹായിക്കുന്നു. ആസ്ട്രേലിയായിലും ഇത് പോലെ നിരവധി പദ്ധതികൾ ഉണ്ടു്. അവിടെ പാവപ്പെട്ടവരെ ഭക്ഷണം നല്കി സഹായിക്കുന്ന മിഷൻ ആസ്ട്രേലിയാ നടത്തുന്ന ജോർജ് മിനു മലയാളിദമ്പതികൾ തുടങ്ങിയവരുടെ നിർലോഭമായ സഹായ സേവനങ്ങൾ പ്രശംസയർഹിക്കുന്നു. അങ്ങനെയെങ്കിൽ, ഇൻഡ്യാ പോലെയുള്ള ഒരു മഹാരാജ്യത്തിൽ “അർഹരായ പാവപ്പെട്ടവർക്ക് സൗജന്യ ഭക്ഷണം” എന്നത് കേന്ദ്രഗവൺമെന്റിന് നടപ്പാക്കാവുന്ന ഒരു പദ്ധതി ആണെന്നതിൽ സംശയമില്ല.\nപാവപ്പെട്ടവന്റെ കഞ്ഞിപ്പാത്രത്തിലും കയ്യിട്ടു വാരാൻ രാഷ്ട്രീയക്കാരെ അനുവദിക്കാതിരുന്നാൽ മാത്രം മതി. വൻ കമ്പനികളുടെയും കുത്തക മുതലാളിമാരുടെയും സഹകരണം ആവശ്യപ്പെടാവുന്നതാണ്; അങ്ങനെയുള്ളവർക്ക് ടാക്സ് ഇൻസെന്റീവ് തുടങ്ങിയ പ്രോത്സാഹനങ്ങൾ വാഗ്ദാനം ചെയ്യാവുന്നതാണ്. വിവിധ മത സാമൂഹ്യ സംഘടനകളെയും ഉൾപ്പെടുത്തി പദ്ധതികൾ ആവിഷ്കരിക്കാവുന്നതാണ്. രാഷ്ട്രീയ പ്രവർത്തകർക്ക് കൊടുത്തുകൊണ്ടിരിക്കുന്ന പല ആനുകൂല്യങ്ങൾ വെട്ടിക്കുറച്ചും, എല്ലാവര്ക്കും ഒരേ പെൻഷൻ പോലെയുള്ള ആശയങ്ങളെ സമന്വയിപ്പിച്ചും, കള്ളപ്പണം സ്വർണ്ണക്കടത്ത് തുടങ്ങിയവയിൽ വ്യാപൃതരായവരുടെ അനധികൃത സമ്പാദ്യങ്ങൾ വില്പന നടത്തിയും വേണ്ടത്ര സ്രോതസുകൾ കണ്ടെത്താവുന്നതാണ്. ഇതൊക്കെ മറ്റു രാജ്യങ്ങൾ നടപ്പാക്കുന്നത്, ഇതിന്റെ ആവശ്യകത ബോധ്യമുള്ള ഭരണകർത്താക്കൾ നേതൃനിരയിൽ അവിടെ ഉള്ളതുകൊണ്ടാണ്. അല്ലാതെ തൊട്ടതിനും പിടിച്ചതിനും സുപ്രീം കോടതി നിർദ്ദേശങ്ങളും അന്ത്യശാസനങ്ങളും നൽകിയിട്ടല്ല എന്ന് കൂടി അറിഞ്ഞിരിക്കേണ്ടതാണ് !


കാണികളുടെ ആരവമില്ല; ഐഎസ്എല് ഫുട്‌ബോള് ചാംപ്യന്‍ഷിപ്പിന് ഇന്ന് ഗോവയില് തുടക്കം\nMon Jul 04 2022 03:23:19 GMT+0530 (India Standard Time)\n11 ടീമുകള്,മൂന്നു വേദികള്,115 മല്‍സരങ്ങള് എന്നിങ്ങനെയാണ് ഇത്തവണത്തെ ഐഎസ്എല് ചാംപ്യന്‍ഷിപ്പ്. കൊവിഡിന്റെ പശ്ചാത്തലത്തില് അടച്ചിട്ട സ്റ്റേഡിയങ്ങളിലാണ് മുഴുവന് മല്‍സരങ്ങളും നടക്കുക.ബാംബോളിമിലെ ജിഎംസി സ്റ്റേഡിയത്തില് നടക്കുന്ന ഉദ്ഘാടന മല്‍സരത്തില് നിലവിലെ ചാംപ്യന്‍മാരായ എടികെ മോഹന്‍ബഗാനെ നേരിടുന്നത് കേരള ബ്ലാസ്റ്റേഴ്സ്. വൈകിട്ട് 7.30നാണ് കിക്കോഫ്\nBY TMY20 Nov 2020 2:51 AM GMT\nTMY20 Nov 2020 2:51 AM GMT\nകൊച്ചി: സ്‌റ്റേഡിയങ്ങളില് തിങ്ങിനിറയുന്ന കാണികളുടെ ആരവില്ലാതെ ഇന്ത്യന് സൂപ്പര് ലീഗ് ഫുട്‌ബോള് ചാംപ്യന്‍ഷിപ്പ്ഏഴാമത് സീസണ് ഗോവയുടെ മണ്ണില് ഇന്ന് തുടക്കമാകും.11 ടീമുകള്,മൂന്നു വേദികള്,115 മല്‍സരങ്ങള് എന്നിങ്ങനെയാണ് ഇത്തവണത്തെ ഐഎസ്എല് ചാംപ്യന്‍ഷിപ്പ്. കൊവിഡിന്റെ പശ്ചാത്തലത്തില് അടച്ചിട്ട സ്റ്റേഡിയങ്ങളിലാണ് മുഴുവന് മല്‍സരങ്ങളും നടക്കുക.ബാംബോളിമിലെ ജിഎംസി സ്റ്റേഡിയത്തില് നടക്കുന്ന ഉദ്ഘാടന മല്‍സരത്തില് നിലവിലെ ചാംപ്യന്‍മാരായ എടികെ മോഹന്‍ബഗാനെ നേരിടുന്നത് കേരള ബ്ലാസ്റ്റേഴ്സ്. വൈകിട്ട് 7.30നാണ് കിക്കോഫ്.ഇന്ത്യക്ക് പുറമെ 82 രാജ്യങ്ങളിലും മത്സരത്തിന്റെ തത്സമയ സംപ്രേക്ഷണമുണ്ട്. കൊവിഡിനെ തുടര്‍ന്നുള്ള അടച്ചിടലുകള്‍ക്ക് ശേഷം ഇന്ത്യയില് നടക്കുന്ന ആദ്യ കായിക മാമാങ്കം കൂടിയാണിത്.\nഐ ലീഗ് ചാംപ്യന്‍മാരായ മോഹന് ബഗാന് എടികെയില് ലയിച്ച് ഒരു ടീമായതും ഈസ്റ്റ് ബംഗാള് പതിനൊന്നാമത്തെ ടീമായി രംഗപ്രവേശനം ചെയ്തതുമാണ് ഏഴാം പതിപ്പിന്റെ പ്രധാന സവിശേഷത. കഴിഞ്ഞ സീസണില് 95 മല്‍സരങ്ങളുണ്ടായിരുന്നത് ഇത്തവണ 115 ആയി. എല്ലാ ക്ലബ്ബുകളും ഹോം-എവേ ഫോര്‍മാറ്റുകളിലായി പരസ്പരം രണ്ട് തവണ ഏറ്റുമുട്ടും. സീസണ് അവസാനം പോയിന്റ് റാങ്കിങ്ങില് ആദ്യമെത്തുന്ന മികച്ച നാലു ക്ലബ്ബുകള് പ്ലേ ഓഫിലേക്ക് യോഗ്യത നേടും. കൊവിഡ് പശ്ചാത്തലത്തില് കളിക്കാരുടെ കായികക്ഷമതയും സുരക്ഷയും കണക്കിലെടുത്ത് പകരക്കാരായുള്ള പരമാവധി കളിക്കാരുടെ താരങ്ങളുടെ എണ്ണം മൂന്നില് നിന്ന് അഞ്ചായി ഉയര്‍ത്തിയിട്ടുണ്ട്. അഞ്ചു താരങ്ങളെ പരമാവധി മൂന്ന് ഇടവേളകളില് ഉപയോഗിക്കാം. ഹാഫ്ടൈം ഇടവേളയിലെ മാറ്റങ്ങള് ഉള്‍പ്പെടുത്താതെയാണിത്. പുതിയ നിയമപ്രകാരം എല്ലാ ടീമിലും ഒരു ഏഷ്യന് വിദേശ താരവും ഉള്‍പ്പെട്ടിട്ടുണ്ട്. ഫത്തോര്‍ഡ ജവഹര്‍ലാല് നെഹ്റു സ്റ്റേഡിയം, വാസ്‌കോ തിലക് നഗര് സ്റ്റേഡിയം എന്നിവയാണ് മറ്റു മല്‍സരവേദികള്. ഐപിഎല് ക്രിക്കറ്റില് വേദികളില് കണ്ട ഫാന് വാള് സംവിധാനം ഐഎസ്എലിലും പരീക്ഷിക്കുന്നുണ്ട്.\nകഴിഞ്ഞ രണ്ടു സീസണുകളില് തീര്‍ത്തും നിരാശപ്പെടുത്തിയ കേരള ബ്ലാസ്റ്റേഴ്സ് ഇത്തവണയും അടിമുടി മാറ്റം വരുത്തിയാണ് പുതിയ സീസണിനിറങ്ങുന്നത്. ലീഗില് ഇതുവരെ കപ്പുയര്‍ത്താന് ടീമിനായിട്ടില്ല. രണ്ടു തവണ ഫൈനലിലെത്തിയെങ്കിലും ചാംപ്യന് പട്ടം മാത്രം സ്വപ്‌നമായി അവശേഷിച്ചു. സ്പോര്‍ട്ടിങ് ഡയക്ടര് കരോലിസ് സ്‌കിങ്കിസ് ടീമിന്റെ ഭാഗമായതോടെയാണ് ബ്ലാസ്റ്റേഴ്സില് വലിയ മാറ്റങ്ങളുണ്ടായത്. ഷട്ടോരിയെ ഒഴിവാക്കി സ്പാനിഷ് പരിശീലകന് കിബു വികുനയെ ടീമിലെത്തിച്ചു. കഴിഞ്ഞ ഐ ലീഗ് സീസണില് മോഹന് ബഗാന് കിരീടം സമ്മാനിച്ച പരിശീലകന് അതേ ടീം ചേര്‍ന്നിണങ്ങിയ ക്ലബ്ബ് തന്നെയാണ് ആദ്യ പരീക്ഷണം. ബ്ലാസ്റ്റേഴ്സിന്റെ പ്രധാന താരമായിരുന്ന സന്ദേശ് ജിംഗന് ഇത്തവണ ടീമിനൊപ്പമില്ല. സ്പാനിഷ് മിഡ്ഫീല്‍ഡര് സെര്‍ജിയോ സിഡോഞ്ച മാത്രമാണ് ടീമില് നിലനിര്‍ത്തപ്പെട്ട കഴിഞ്ഞ തവണയുണ്ടായിരുന്ന ഏക വിദേശ താരം.\nബര്‍ത്തൊലൊമി ഒഗ്ബെച്ചെ, മാറ്റെജ് പോപ്ലാറ്റ്നിക്, സ്ലാവിസ സ്റ്റോജനൊവിച്ച്, ജിയാനി സുയിവര്‍ലൂണ്, മരിയോ ആര്‍ക്വസ് എന്നീ വിദേശ താരങ്ങള്‍ക്കൊപ്പം ഹാലിചരന് നര്‍സാരിയും, ടി.പി രഹനേഷും അടങ്ങുന്ന ഇന്ത്യന് താരങ്ങളും ക്ലബ് വിട്ടു.അതേ സമയം മികച്ച ഇന്ത്യന് താരങ്ങളുടെ സാനിധ്യമുണ്ട് ഇത്തവണയും ടീമില്. കഴിഞ്ഞ സീസണിലെ മികച്ച പ്രകടനത്തിലൂടെ ശ്രദ്ധനേടിയ ലെഫ്റ്റ് ബാക്ക് ജെസ്സല് കെര്‍ണെയ്റോയ്ക്കൊപ്പം സെത്യാസെന് സിങ്, കെ പി രാഹുല് ,കെ പ്രശാന്ത്, അബ്ദുല് ഹക്കു, സഹല് അബ്ദുള് സമദ് എന്നിവരുടെയും കരാര് നീട്ടി. ബംഗളൂരു എഫ്സിയില് നിന്ന് നിഷു കുമാറിനെ ടീമിലെത്തിക്കാനായത് നേട്ടമായി. ഐലീഗില് നിന്ന് റിത്വിക് ദാസ്, ദെനചന്ദ്ര മേത്തയ്, ഗിവ്സണ് സിങ്്, സന്ദീപ് സിങ് എന്നിവരും ബ്ലാസ്റ്റേഴ്സിന്റെ ഭാഗമായി. മറ്റു ക്ലബ്ബുകളില് നിന്ന് രോഹിത് കുമാര്, പ്യൂട്ടിയ, പ്രഭുഖാന് സിങ് ഗില് എന്നിവരും മഞ്ഞപ്പടയിലെത്തി.വിദേശ താരങ്ങളുടെ സൈനിങിലും ടീം വിജയിച്ചു. മികച്ച വേഗതയും ടാക്ടിക്സും കൈമുതലുള്ള അര്‍ജന്റീനന് താരം ഫക്കുണ്ടോ പെരേര, റൊണാള്‍ഡോ, മെസി തുടങ്ങിയ താരങ്ങള്‍ക്കൊപ്പം കളിച്ച് അനുഭവ സമ്പത്തുള്ള വിസെന്റെ ഗോമസ്, മുന്‍നിര ഇംഗ്ലീഷ് പ്രീമിയര് ലീഗ് ക്ലബ്ബുകളില് കളിച്ച ഗാരി ഹൂപ്പര്, മുന് സിംബാബ്വെ ഇന്റര്‍നാഷണല് കോസ്റ്റ നമൊയിന്‍സു, മുന് ലിയോണ് സെന്‍ട്രല് ഡിഫന്‍ഡര് ബക്കാരി കോനെ, ഓസ്ട്രേലിയന് ഫോര്‍വേര്‍ഡ് ജോര്‍ദാന് മറെ എന്നിവരാണ് ടീമിന്റെ വിദേശകരുത്ത്.\nകൂടുതല് കരുത്തരായിട്ടാണ് എടികെ മോഹന്‍ബഗാന് എത്തുന്നത്.കഴിഞ്ഞതവണ ഐഎസ്എല് കിരീടം നേടിയ എടികെയ്ക്കൊപ്പം ഐ ലീഗ് കിരീടം നേടിയ മോഹന്‍ബഗാന് ലയിച്ചാണ് പുതിയ ടീം. ഐഎസ്എലില് മികച്ച റെക്കോഡുള്ള ടീമാണ് എടികെ എംബി. അന്റോണിയോ ലോപ്പസ് ഹബാസിന്റെ കീഴില് നാലാം ലീഗ് കിരീടമാണ് ടീം ലക്ഷ്യമിടുന്നത്. അതിനൊത്ത താരനിര ഇത്തവണയും ടീമിനുണ്ട്. റോയ് കൃഷ്ണ, ഡേവിഡ് വില്യംസ്, എഡു ഗാര്‍സിയ എന്നിവരുടെ ആക്രമണ മികവാണ് പോയ സീസണില് ടീമിന് കരുത്തായത്. പ്രീതം കോട്ടാല്, പ്രബീര് ദാസ്, സുമിത് രതി, പ്രണെയ് ഹാല്‍ഡര്, ജവി ഹെര്‍ണാണ്ടസ്, കാള് മക് ഹഗ്, ജയേഷ് റാണെ, മൈക്കല് സൂസൈരാജ്, അരിന്ദം ഭട്ടാചാര്‍ജ എന്നിവരും കഴിഞ്ഞ സീസണില് എടികെയുടെ കിരീട വിജയത്തിന്റെ ഭാഗമായിരുന്നു. ഈ താരനിരയിലേക്ക് സുഭാഷിഷ് ബോസ്, സന്ദേഷ് ജിംഗന് എന്നിവര് കൂടി എത്തുന്നത് ടീമിന്റെ പ്രതിരോധത്തെ കൂടുതല് ശക്തിപ്പെടുത്തും. മിഡ്ഫീല്‍ഡില് ബ്രാഡന് ഇന്‍മാന്, ഗ്ലാന് മാര്‍ട്ടിന്‍സും എന്നിവരുടെ സാനിധ്യവും തുണയാകുമെന്നാണ് പ്രതീക്ഷ\nISL- football championship- kicks off- in - Goa - today


മഞ്ഞപ്പട ഒന്നാമത് – Chandrika Daily\nBy chandrika Thursday August 10, 2017 16:38 pm\nസൂറിച്ച്: പുതിയ ഫിഫ റാങ്കിങ്ങില് ബ്രസീലിന് നേട്ടം. ഒരു മാസത്തിന് ശേഷം ബ്രസീല് റാങ്കിങ്ങില് ഒന്നാം സ്ഥാനം തിരിച്ചുപിടിച്ചു. ലോക ചാമ്പ്യന്‍മാരായ ജര്‍മ്മനിയെ രണ്ടാം സ്ഥാനത്തേയ്ക്ക്…\nസൂറിച്ച്: പുതിയ ഫിഫ റാങ്കിങ്ങില് ബ്രസീലിന് നേട്ടം. ഒരു മാസത്തിന് ശേഷം ബ്രസീല് റാങ്കിങ്ങില് ഒന്നാം സ്ഥാനം തിരിച്ചുപിടിച്ചു. ലോക ചാമ്പ്യന്‍മാരായ ജര്‍മ്മനിയെ രണ്ടാം സ്ഥാനത്തേയ്ക്ക് പിന്തള്ളിയാണ് ബ്രസീലിന്റെ ഈ നേട്ടം.\nഅര്‍ജന്റീന മൂന്നാം സ്ഥാനം നിലനിര്‍ത്തിയപ്പോള് ക്രിസ്റ്റ്യാനോ റൊണാള്‍ഡോയുടെ പോര്‍ച്ചുഗല് ടീം നാലാം സ്ഥാനത്തു നിന്നും രണ്ട് സ്ഥാനം പിന്നോട്ട് തള്ളി ആറാം സ്ഥാനത്തേയ്ക്ക് വീണു. സ്വിറ്റ്‌സര്‍ലന്‍ഡും പോളണ്ടും ഒരു സ്ഥാനം വീതം മുന്നേറി നാല്, അഞ്ച് സ്ഥാനങ്ങളിലെത്തി. ചിലി (ഏഴ്) കൊളംബിയ (എട്ട്), ബെല്‍ജിയം (9) ഫ്രാന്‍സ് (10) എന്നീ രാജ്യങ്ങളാണ് ആദ്യ പത്ത് സ്ഥാനങ്ങളില്. മുന് ലോക ചാമ്പ്യന്‍മാരായ സ്‌പെയിന് 11ലും ഇറ്റലി 12-ാം സ്ഥാനത്തുമാണ്. ഒരു സ്ഥാനം പിന്നാക്കം പോയി 24-ാം സ്ഥാനത്തു നില്‍ക്കുന്ന ഇറാനാണ് ഏഷ്യന് രാജ്യങ്ങളില് റാങ്കിങില് മുന്നില്. അതേ സമയം പുതിയ റാങ്കിങ്ങില് ഇന്ത്യയ്ക്ക് തിരിച്ചടിയേറ്റു. ഒരു സ്ഥാനം പിന്നോട്ടിറങ്ങി 97-ാം സ്ഥാനത്താണ് നിലവില് ടീം ഇന്ത്യ. കഴിഞ്ഞ മാസമാണ് 21 വര്‍ഷത്തിനിടയിലെ ഏറ്റവും മികച്ച റാങ്കിങ്ങില് ഇന്ത്യന് ടീം എത്തിയത്. ഒരു മാസത്തിനിടെ ഒരു അന്താരാഷ്ട്ര മത്സരം പോലും കളിക്കാത്തതാണ് ഇന്ത്യയ്ക്ക് വിനയായത്. കഴിഞ്ഞ ജൂണ് രണ്ടിന് നേപ്പാളിനെതിരെയാണ് ഇന്ത്യ അവസാനമായി കളിച്ചത്. അന്ന് 2-0ന് വിജയിച്ചിരുന്നു. 341 പോയിന്റാണ് ഇന്ത്യയ്ക്ക് നിലവില് ഉളളത്.\nനാല് പോയിന്റ് കൂടുതലുളള സാംബിയയാണ് ഇന്ത്യയ്ക്ക് മുന്നില് 96ാം സ്ഥാനത്ത്. കഴിഞ്ഞ വര്‍ഷം ഇന്ത്യ 171-ാം സ്ഥാനത്തായിരുന്നു. അവിടെ നിന്നാണ് നീലപ്പട 97ല് എത്തിനില്‍ക്കുന്നത്. ഈ മാസം 19 മുതല് 27 വരെ ചെന്നൈ ജവഹര്‍ലാല് നെഹ്‌റു സ്‌റ്റേഡിയത്തില് നടക്കുന്ന ത്രിരാഷ്ട്ര ടൂര്‍ണമെന്റാണ് ഇനി ഇന്ത്യക്ക് മുന്നിലുള്ള വെല്ലുവിളി.\nമൗറീഷ്യസ്, സെന്റ് കിറ്റ്‌സ് ആന്റ് നെവിസ് ടീമുകളാണ് ഇന്ത്യയെ കൂടാതെ ടൂര്‍ണമെന്റില് കളിക്കുന്നത്. ടൂര്‍ണമെന്റിനു ശേഷം ഒക്ടോബര് രണ്ടിന് ഇന്ത്യ ഫലസ്തീന് സൗഹൃദ മത്സരവും നടക്കും.


Young dad gets HUGE tattoo of his baby's face on his face | അച്ഛന് മകന്റെ ചിത്രം മുഖത്ത് പച്ചകുത്തി - Malayalam Oneindia\n16 min ago യുഡിഎഫ്-വെല്‍ഫെയര് ബന്ധം; സമസ്തയുടെ വിഷയമല്ലെന്ന് തങ്ങള്, അഭിപ്രായം പറയേണ്ട ആവശ്യമില്ല\nPublished: April 28 2015, 12:57 [IST]\nഹൂസ്റ്റന് : മകനോട് സ്‌നേഹം കൂടിപ്പോയപ്പോള് അച്ഛന് ചെയ്ത പണി എന്താണെന്നറിയണോ? ടാറ്റു കുത്തുന്നത് ഇപ്പോള് ഒരു ഫേഷന് ആണ് .തന്റെ മകന്റെ ചിത്രം മുഖത്ത് ടാറ്റൂ ചെയ്തിരിക്കുകയാണ് ഹൂസ്റ്റണില് നിന്നുളള ക്രിസ്റ്റീന് സെക്രൈസ്റ്റ് എന്ന 20കാരന്.\nതന്റെ കുഞ്ഞിന്റെ ജനനം ആഘോഷിക്കാനാണ് ക്രിസ്റ്റീന് ഈ അപൂര്‍വ്വ ടാറ്റു സ്വന്തം മുഖത്ത് തന്നെ പതിപ്പിച്ചത്. മകന്റെ മുഖം അതേ രൂപത്തില് തന്നെയാണ് ഇദ്ദേഹം പകര്‍ത്തിയിരിക്കുന്നത്.\nപച്ചകുത്തല് ഏറെ ഇഷ്ടപ്പെട്ടിരുന്ന ഇയാളിപ്പോള് സ്വന്തം സുഹൃത്തുക്കളെയും രക്ഷിതാക്കളെയും അമ്പരപ്പിച്ചിരിക്കുകയാണ്. ഒരു പക്ഷെ ക്രിസ്റ്റീന് സെക്രൈസ്റ്റ് ആവും സ്വന്തം മകന്റെ മുഖം തന്റെ ടാറ്റു കുത്തിയ ആദ്യത്തെ അച്ഛന്.\nസ്വന്തം ടാറ്റു ചിത്രങ്ങള് ഫേസ്ബുക്കിലും ഇയാള് പോസ്റ്റ് ചെയ്തിട്ടുണ്ട്. അതിസുന്ദരം എന്നാണ് ഇയാള് സ്വയം വിശേഷിപ്പിച്ചിരിക്കുന്നത്. ക്രിസ്റ്റീന് സെക്രൈസ്റ്റിന്റെ ഈ പച്ചകുത്തലിനെ അനുകുലിച്ചും പ്രതികൂലിച്ചും ഇതിനോടകം നിരവധി പ്രതികരണങ്ങള് വന്നു കഴിഞ്ഞു.\nfather baby tattoo facebook അച്ഛന് മകന് ടാറ്റൂ ഫേസ്ബുക്ക്


ഒരുവര്‍ഷത്തിലേറെയായി ഫേസ്ബുക്ക് ഉപയോഗിക്കുന്നില്ല, പിന്നെ വിലക്ക് എന്തിന്?; ബിജെപി എംഎല്‍എ - BIGNEWSLIVE | Latest Malayalam News\nഒരുവര്‍ഷത്തിലേറെയായി ഫേസ്ബുക്ക് ഉപയോഗിക്കുന്നില്ല, പിന്നെ വിലക്ക് എന്തിന്?; ബിജെപി എംഎല്‍എ\nഹൈദരാബാദ്: താന് ഒരുവര്‍ഷത്തിലേറെയായി ഫേസ്ബുക്കില് നിന്ന് വിട്ടുനില്ക്കുകയായിരുന്നുവെന്ന് വിദ്വേഷ ഉള്ളടക്കങ്ങളുടെ പേരില് ഫേസ്ബുക്ക് വിലക്ക് ഏര്‍പ്പെടുത്തിയ വിവാദ ബിജെപി എംഎല്‍എ രാജാ സിങ്. വിലക്ക് ഏര്‍പ്പെടുത്തിയത് കോണ്‍ഗ്രസിന്റെ സമ്മര്‍ദ്ദം മൂലമാണെന്നും രാജാ സിങ് പറഞ്ഞു.\nഫേസ്ബുക്ക് പക്ഷപാതരഹിതമായി പ്രവര്‍ത്തിക്കുന്ന ഒരു വേദിയാണ്. താനുമായി ബന്ധപ്പെട്ട സംഭവങ്ങളെ ബിജെപിയുമായി ബന്ധിപ്പിക്കരുതെന്നും എല്ലാ നിയമങ്ങളും പാലിച്ച് പ്രവര്‍ത്തിക്കാമെന്ന ഉറപ്പ് നല്കി പുതിയ അക്കൗണ്ടു തുറക്കാന് അനുവാദം തേടി ഫേസ്ബുക്കിന് കത്ത് അയയ്ക്കുമെന്നും രാജാ സിങ് പറയുന്നു.\nഫേസ്ബുക്കില് ഔദ്യോഗിക അക്കൗണ്ട് തുറക്കാന് അനുവാദം തേടി അവര്‍ക്ക് കത്തയയ്ക്കും. അതുപയോഗിക്കാന് പാലിക്കേണ്ട എല്ലാ നിബന്ധനകളും നിയമങ്ങളും ഞാന് പാലിക്കും- രാജാ സിങ് പറഞ്ഞു. 2019 മുതല് തനിക്ക് ഫേസ്ബുക്ക് അക്കൗണ്ടില്ല.\nതന്റെ വെരിഫൈഡ് ഫേസ്ബുക്ക് പേജ് ഹാക്ക് ചെയ്യപ്പെട്ടതിനെ തുടര്‍ന്ന് 2018 ഒക്ടോബര് എട്ടിന് താന് ഹൈദരാബാദ് പോലീസിന് പരാതി നല്കിയിരുന്നു. തുടര്‍ന്ന് മറ്റൊരു പേജ് ഉണ്ടാക്കിയെങ്കിലും 2019 ഏപ്രിലില് ഡിലീറ്റ് ചെയ്തു. അന്നുമുതല് തനിക്ക് ഫേസ്ബുക്കില് അക്കൗണ്ടില്ലെന്നും ഇല്ല.\nഅതിനാല് തനിക്ക് വിലക്ക് ഏര്‍പ്പെടുത്തേണ്ട പ്രശ്‌നം ഉദിക്കുന്നില്ലെന്നും അദ്ദഹം പറഞ്ഞു.\nTags: bjp mlacongress\nജനങ്ങള്‍ക്കുവേണ്ടി ഒന്നും ചെയ്യാന് കഴിഞ്ഞില്ല: കോണ്‍ഗ്രസ് മന്ത്രി നമശ്ശിവായം രാജിവെച്ചു; 27ന് ബിജെപിയില് ചേരും\nസ്വന്തക്കാരന് വേണ്ടി കളത്തിലിറങ്ങി അടൂർ പ്രകാശ്; കെ സുധാകരന്റെ അടുപ്പക്കാരന് വേണ്ടി പാർട്ടിക്കാരും; സ്ഥാനാർത്ഥി ചർച്ച ആരംഭിച്ചതിന് പിന്നാലെ കോന്നി കോൺഗ്രസിൽ പൊട്ടിത്തെറി\nകോളേജ് പഠനകാലത്ത് കെഎസ്‌യു ബന്ധം; വട്ടിയൂര്‍ക്കാവില് കോണ്‍ഗ്രസ് സ്ഥാനാര്‍ത്ഥിയായി പിന്നണി ഗായകന് ജി വേണുഗോപാല്..? സജീവ ചര്‍ച്ച\nഇന്‍ഡിഗോ എയര്‍ലൈന്‍സ് സെപ്റ്റംബര് 11 മുതല് കണ്ണൂര്-മുംബൈ സര്‍വീസുകള് ആരംഭിക്കും\nഓട്ടം ഇല്ലാതായതോടെ കൂലിപ്പണിക്ക് പോയി, അതിനിടെ വാടക തന്നില്ലെങ്കില് വീടൊഴിയണമെന്ന് വീട്ടുടമയും; ഓട്ടോ ഡ്രൈവറുടെ മരണത്തില് പരാതിയുമായി ഭാര്യ\nമഹാരാഷ്ട്രയില് വൈറസ് ബാധിതരുടെ എണ്ണം എട്ടരലക്ഷത്തിലേക്ക്; പുതുതായി രോഗം സ്ഥിരീകരിച്ചത് 18000ത്തിലധികം പേര്‍ക്ക്


ഡെൽഹിയിലൊരു കറക്കം -Tips – ആക്കോളി കുറിപ്പുകള്\nഡെൽഹിയിലൊരു കറക്കം -Tips\nവീട്ടുകാരേയും കൊണ്ടുള്ള താജ്മഹൽ യാത്ര വളരെ കാലത്തെ ഒരു ആഗ്രഹമായിരുന്നു. അങ്ങിനെ നമ്മുടെ പയ്യന്റെ പിറന്നാൾ പ്രമാണിച്ച് ഒരു യാത്ര നടത്താൻ ആലോചന തുടങ്ങിയപ്പോൾ ഡൽഹി തന്നെ എന്നു തീരുമാനമെടുത്തു .വീട്ടുകാരെയും കൊണ്ടു ഒരാഴ്ച നീണ്ട ഡൽഹി യാത്രയുടെ പ്ലാനിങ് അവിടുന്നു തുടങ്ങി. വീട്ടുകാർ എന്നു പറയുമ്പോൾ ഭാര്യയും,ഞാനും ,പയ്യനും,പിന്നെ ഞങ്ങൾ രണ്ടു പേരുടെയും അച്ഛനമ്മമാരും. മൊത്തം പയ്യനടക്കം7പേരു. ആദ്യ കടമ്പ എവിടെയൊക്കെ പോകണം, എങ്ങനെ യാത്ര ചെയ്യണം തുടങ്ങിയവ ആയിരുന്നു. ലക്ഷ്യസ്ഥാനത്ത് കണ്ടിരുന്നത് രാഷ്ട്രപതി ഭവന്, മുഗൾ ഗാർഡൻ, താജ് മഹൽ , അമൃത്സർ, വാഗാ ബോർഡർ, കുത്തബ്മിനാർ , റെഡ് ഫോർട്ട് , ഹുമയൂൺ ടോംബ് തുടങ്ങിയവ ആയിരുന്നു.\nതുടർന്ന് കുറച്ചു ദിവസങ്ങൾ, നെറ്റിൽ സ്ഥലങ്ങളെ കുറിച്ചു തിരയുക ആയിരുന്നു പ്രധാന ജോലി. പല ട്രാവൽ ഏജൻസികളുടെയും പാക്കേജ് വായിച്ചു.അതിൽ നിന്നും നല്ല പ്ലാനുകൾ നോക്കി വെച്ചു. നിരവധി യാത്രാ വിവരണങ്ങൾ വായിച്ചു. തുടർന്ന് ഒരു പ്ലാൻ സ്വന്തം നിലയിൽ ഉണ്ടാക്കി.പ്ലാനിൽ പ്രധാനമായും ശ്രദ്ധിച്ച കാര്യങ്ങൾ ഇവിടെ കുറിക്കുന്നു\n1. ഡൽഹിയിൽ തിങ്കളാഴ്ച മിക്കവാറും ടൂറിസ്റ്റ് സെന്ററുകൾ അടഞ്ഞു കിടക്കുകയായിരിക്കും.\n2.  ശനിയും ഞായറും ടൂറിസ്റ് സെന്ററുകളുടെ അടുത്തേക്ക് പോകരുത്. വലിയ തിരക്ക് ആയിരിക്കും.\n3.ആർക്കിയോളജിക്കൽ സർവ്വെ ഓഫ് ഇന്ത്യയുടെ വെബ്സൈറ്റിൽ അവരു നോക്കിനടത്തുന്ന നിർമിതികളുടെ ടിക്കറ്റ് ഓൺലൈൻ ആയി ബുക്ക് ചെയ്യാവുന്നതാണ്.Q നിന്ന് സമയം കളയണ്ട ആവശ്യം തീരെയില്ല.\n4. രാഷ്ട്രപതി ഭവനിലെ മുഗൾ ഗാർഡൻ ഫെബ്രുവരി മുതൽ മാർച്ച് വരെ പൊതുജനങ്ങൾക്ക തുറന്നു കൊടുത്തിരിക്കുകയാണ്.\n5.  ശനിയാഴ്ച രാഷ്ട്രപതിഭവൻ സന്ദർശിച്ചാൽ Guard Changing Ceremony യും, അശോകഹാളും, ദർബാർ ഹാളും ഉൾപ്പെടുന്ന Circuit 1 tour ഉം നടത്താം.\n6.ഡൽഹി മെട്രോ പരമാവധി ഉപയോഗപെടുത്താവുന്നതാണ്. എയർപോർട്ട് നിന്നും ടാക്സി ഇല്ലാതെ നേരിട്ട് സിറ്റിയിൽ മെട്രോ വഴി വരാവുന്നത് ആണ്. അതിനു പുറമേ ഡൽഹിയിലെ മിക്കവാറും സ്ഥലങ്ങളിലേക്ക് നല്ല connectivity മെട്രോക്ക് ഉണ്ട്.\n7.നേരത്തെ ബുക്ക് ചെയ്താൽ കുറഞ്ഞ കാശിനു ഫ്ലൈറ്റ് ടിക്കറ്റ് കിട്ടും. ട്രയിനിനെ അപേക്ഷിച്ച് വൻ സമായലാഭം.3മണിക്കൂർ കൊണ്ട് ബാംഗ്ലൂർ നിന്നും ഡൽഹി പിടിക്കാം.\n8.താജ്മഹൽ വെള്ളിയാഴ്ച കാണാൻ സാധിക്കില്ല. സന്ദർശന നിയത്രണമുണ്ട്.പ്രാർത്ഥനക്കു വേണ്ടി നാട്ടുകാർക്കു മാത്രം അന്നു മാറ്റി വെച്ചിട്ടുണ്ട്.\n9.വാഗ ബോർഡർ കാണാൻ working day മാത്രം പോവുക. ശനി ,ഞായർ ദിവസങ്ങൾ നല്ല തിരക്ക് ആയിരിക്കും.\n10. അക്ഷർധാം വൈകീട്ട്7മണിക്ക് ഉള്ള വാട്ടർ ഷോ കാണാൻ പറ്റുന്ന രീതിയിൽ പോവുക.\n11.അക്ഷർധാം പോവുമ്പോൾ കയ്യിൽ ഒന്നും കൊണ്ടു പോവാതെ ഇരിക്കാൻ ശ്രദ്ധിക്കുക. അപ്പോൾ ലോക്കർ റൂമിന്റെ ആവശ്യം വരില്ല. അവിടുത്തെ Q അങ്ങിനെ ഒഴിവാക്കാം.\n12. താജ്മഹൽ രാവിലെ നേരത്തെ തന്നെ പോവാൻ ശ്രദ്ധിക്കുക. തിരക്ക് ആപ്പോൾ കുറവായിരിക്കും.\n13. ഭക്ഷണസാധനങ്ങൾ ASI യുടെ കീഴിലുള്ള സ്ഥലങ്ങളിൽ അനുവദനീയം അല്ല. വെള്ളം ഒഴികേയുള്ള വസ്തുക്കൾ വാഹനത്തിൽ വെച്ചു പോവുക.\n14.  പൗരാണിക നിർമിതികളിൽ guide നെ ഉപയോഗപ്പെടുത്തിയാൽ കാര്യങ്ങൾ മനസ്സിലാക്കി ആസ്വദിച്ചു യാത്ര ചെയ്യാം. അല്ലെങ്കിൽ അതു വെറും ഒരു കെട്ടിടം എന്ന രീതിയിൽ ആസ്വദിക്കേണ്ടി വരും.\n15. പോകേണ്ട ഓരോ സ്ഥലത്തും എത്ര സമയമാണ് ചിലവഴിക്കാൻ വേണ്ടത് എന്നു ആദ്യമേ മനസ്സിലാക്കി വെക്കുക. തുടർന്ന് അവിടെ എത്തുമ്പോൾ തിരക്കിന്റെ അടിസ്‌ഥാനത്തിൽ പ്ലാനിൽ പുനഃക്രമീകരണങ്ങൾ നടത്തുക.\n16.അമൃത്സറിലേക്ക് ഡൽഹിയിൽ നിന്നുമുള്ള യാത്ര രാത്രിയിൽ ആക്കിയാൽ സമായലാഭം ഉണ്ട്. ക്ഷീണം ഉണ്ടാവില്ല. ഞങ്ങൾ ട്രെയിനിൽ ആയിരുന്നു പോയത്.മടക്കവും അങ്ങിനെ തന്നെ.\n17.ഡൽഹിയിൽ നിന്നും ആഗ്രയിലേക്കോ ,തിരിച്ചോ ഒരു തവണയെങ്കിലും Gathiman ട്രെയിൻ ഉപയോഗിക്കുക. ഇൻഡ്യയിലെ ഇപ്പോളത്തെ ഏറ്റവും വേഗം കൂടിയ ട്രെയിൻ ആണ്. വൃത്തിയും വെടിപ്പുമുള്ള ട്രെയിൻ എന്നു പറയാം.\n18.Uber/Ola തുടങ്ങിയ ടാക്സികൾ പരമാവധി ഉപയോഗപ്പെടുത്തുന്നത് ആണ് പുറമേ നിന്നും വണ്ടി വിളിക്കുന്നതിലും ലാഭവും സുരക്ഷയും.\n19. രാഷ്‌ട്രപതി ഭവൻ കാണാൻ അവരുടെ website പോയി നേരത്തെ ബുക്ക് ചെയ്യുക.\n20. ഓരോ സ്ഥലത്തും ഉള്ള നല്ല റെസ്റ്റോറന്റ് ,ഭക്ഷണ വിഭവങ്ങൾ തുടങ്ങിയവ നേരത്തെ മനസിലാക്കി വെക്കുക. ആഗ്രയിലെ പാഞ്ചി പേദ, ഡൽഹിയിലെ കരിം ഹോട്ടൽ തുടങ്ങിയവയുടെ ലിസ്റ്റ് പോകുന്നതിനു മുൻപ് തന്നെ സ്വന്തം താത്പര്യം അനുസരിച്ച് ഉണ്ടാക്കുക.\nഞങ്ങളുടെ യാത്ര തുടങ്ങിയത് ഒരു തിങ്കളാഴ്ച രാത്രിയായിരുന്നു.തിരിച്ചു ഞായറാഴ്ച വരുന്ന രീതിയിൽ കാര്യങ്ങൾ\n3 thoughts on “ഡെൽഹിയിലൊരു കറക്കം -Tips”\nനല്ല tips ആണ് അല്ലോ …… ഇനി ആരെങ്കിലും ഡൽഹി പോകാൻ പ്ലാൻ ഇടുക അന്നെകിൽ ഈ blog കാണിച്ച് കൊടുത്ത മതി അല്ലെ……. 👌👌👌👌👍👍\nഇതു ചെറുത് .വലുതായി ഉള്ളത് പതിയെ പോസ്റ്റാം എന്നു കരുതുന്നു.\nഓ ആയിക്കോട്ടെ……. Bst of luck…..👍👍


അസാധുനോട്ടുകള് മാറിയെടുക്കാന് വീണ്ടും അവസരം നല്‍കണം: സുപ്രീം കോടതി | Muhimmath\nHome » National , News » അസാധുനോട്ടുകള് മാറിയെടുക്കാന് വീണ്ടും അവസരം നല്‍കണം: സുപ്രീം കോടതി\nഅസാധുനോട്ടുകള് മാറിയെടുക്കാന് വീണ്ടും അവസരം നല്‍കണം: സുപ്രീം കോടതി\nWritten By Muhimmath News on Tuesday,4July 2017 | 18:18\nന്യൂഡല്‍ഹി: അസാധുവായ 500,1000 രൂപയുടെ നോട്ടുകള് മാറ്റിയെടുക്കാന് പൗരന്മാര്‍ക്ക് അവസരം നല്‍കണമെന്ന് സുപ്രീം കോടതി. ഈ മാസം 17നകം ഇക്കാര്യത്തില് അഭിപ്രായമറിയിക്കാന് കേന്ദ്ര സര്‍ക്കാറിനോടും റിസര്‍വ് ബേങ്കിനോടും സുപ്രീം കോടതി ആവശ്യപ്പെട്ടു.\nചെയ്യാത്ത തെറ്റിന്റെ പേരില് ഒരാള് ന്യായമായ രീതിയില് സമ്പാദിച്ച പണം ഏറ്റെടുക്കാന് സര്‍ക്കാറിന് അധികാരമില്ലെന്നും സുപ്രീം കോടതി പറഞ്ഞു. ന്യായമായ കാരണങ്ങളാല് പറഞ്ഞ സമയത്തിനുള്ളില് പണം നിക്ഷേപിക്കാന് ഒരു വ്യക്തിക്ക് സാധിച്ചില്ലെങ്കില് അതില് നിന്ന് അയാളെ വിലക്കാന് സാധിക്കില്ല. ഈ സമയത്ത് ജയിലിലായിരുന്ന ആള്‍ക്കാര്‍ക്കും അസുഖം ബാധിച്ചവര്‍ക്കും നോട്ട് മാറ്റാന് കഴിഞ്ഞില്ലെങ്കില് എന്ത് ചെയ്യുമെന്നും ചീഫ് ജസ്റ്റിസ് ജെഎസ് ഖെഹാര് ചോദിച്ചു.\nകഴിഞ്ഞ വര്‍ഷം നവംബറിലാണ് 500,1000 രൂപയുടെ നോട്ടുകള് പിന്‍വലിക്കുകയാണെന്ന് പ്രധാനമന്ത്രി നരേന്ദ്ര മോദി പ്രഖ്യാപിച്ചത്. കള്ളപ്പണം തടയാനെന്ന പേരിലായിരുന്നു നടപടി. നോട്ടുകള് മാറിയെടുക്കാന് ഡിസംബര് 30വരെയാണ് ആദ്യം സമയം അനുവദിച്ചിരുന്നത്. പിന്നീട് അത് മാര്‍ച്ച് അവസാനം വരെ നീട്ടിയിരുന്നു.


Actress Sruthi Lakshmi About Monson Mavunkal ശ്രുതി ലക്ഷ്മി\n'നന്നായി ഇടപെടുന്ന വ്യക്തി, എന്ത് മരുന്ന് തന്നാലും എഫക്ടീവ് ആയിരുന്നു'; തട്ടിപ്പുകാരനെന്ന വാര്‍ത്ത കേട്ട് ഞെട്ടിയെന്ന് ശ്രുതി ലക്ഷ്മി\n01 Oct, 2021, 10:54 am\nതട്ടിപ്പ് കേസില് അറസ്റ്റ് ചെയ്ത മോന്‍സണ് മാവുങ്കലിനെ ഡോക്ടറെന്ന നിലയിലും, പ്രവാസി മലയാളി അസോസിയേഷനുമായി ബന്ധപ്പെട്ടുമാണ് പരിചയമെന്ന് നടി ശ്രുതി ലക്ഷ്മി. മോന്‍സണ് മാവുങ്കലും താനുമായി അടുപ്പമുണ്ടെന്ന വാര്‍ത്തകള് അടിസ്ഥാന രഹിതമാണ്, പ്രവാസിമലയാളി അസോസിയേഷമുമായി ബന്ധപ്പെട്ട നൃത്തപരിപാടികളില് പങ്കെടുത്തതും മറ്റ് മെഗാ ഷോകളില് പരിപാടി അവതരിപ്പിച്ചതുമാണ് മോന്‍സണുമായുള്ള ഏക ബന്ധം. ഡോക്ടറെന്ന നിലയിലും അദ്ദേഹത്തിന്റെ സേവനം ലഭിച്ചിട്ടുണ്ടെന്നും ശ്രുതി ലക്ഷ്മി പറഞ്ഞു. മനോരമ ഓണ്‍ലൈനിനോടായിരുന്നു പ്രതികരണം.\nമോന്‍സണ് തട്ടിപ്പുകാരനെന്ന വാര്‍ത്ത കേട്ട് ഞെട്ടിയെന്നും ശ്രുതി ലക്ഷ്മി. തികച്ചും പ്രഫഷണലായ ബന്ധം മാത്രമാണ് മോന്‍സണുമായി ഉള്ളത്. വളരെ നന്നായി ഇടപെടുന്ന വ്യക്തിയായതുകൊണ്ടാണ് അദ്ദേഹം വിളിച്ച പരിപാടികളില് പങ്കെടുത്തത്. ഒരു പരിപാടിക്കിടെയാണ് പരിചയപ്പെട്ടത്. ആ പരിപാടിയില് എന്റെ അമ്മയും സഹോദരിയുമായിരുന്നു പോയത്. അതിനു ശേഷം പ്രവാസി മലയാളിയുടെ പരിപാടികളുടെ ഡാന്‍സ് പ്രോഗ്രാം എന്റെ ടീമിനെ ആണ് ഏല്‍പിച്ചിരുന്നത്. അങ്ങനെ കുറച്ച് നൃത്ത പരിപാടികള് അദ്ദേഹത്തിനു വേണ്ടി ചെയ്തിട്ടുണ്ട്. ചേര്‍ത്തലയില് നടന്ന ഒരു മെഗാ ഇവന്റില് എം.ജി. ശ്രീകുമാറിന്റെയും റിമി ടോമിയുടെയും ഗാനമേളയും എന്റെ ടീമിന്റെ ഡാന്‍സ് പരിപാടിയും ഒക്കെ ഉണ്ടായിരുന്നു. അന്ന് അവിടെ ഒരുപാട് താരങ്ങള് വന്നിരുന്നു. അതിനു ശേഷം അദ്ദേഹത്തിന്റെ പിറന്നാള് ആഘോഷത്തിനും വിളിച്ചു. അത് കൊവിഡ് സമയത്ത് ആയതിനാല് അധികം ആര്‍ട്ടിസ്റ്റുകളൊന്നും ഇല്ലാതെ ഞാനും ചേച്ചിയും മറ്റു കുറച്ചുപേരുമാണ് നൃത്തം ചെയ്തത്. ആ വിഡിയോ ആണ് ഇപ്പോള് വളരെ മോശമായി പ്രചരിച്ചുകൊണ്ടിരിക്കുന്നത്.\nഎല്ലാവരോടും വളരെ നന്നായിട്ടു പെരുമാറിയിട്ടുള്ള ആളാണ് മോന്‍സണ് മാവുങ്കല്. പരിപാടികള്‍ക്ക് പേയ്‌മെന്റ് കൃത്യമായി തരും. ആര്‍ട്ടിസ്റ്റുകള് അതു മാത്രമല്ലേ നോക്കാറുള്ളൂ. ഞാന് ഒരു പരിപാടിക്ക് പോകുമ്പോള് പ്രതിഫലത്തേക്കാള് കൂടുതല് സുരക്ഷിതമായി തിരികെ വീട്ടില് എത്തുക എന്നുള്ളതിനാണ് മുന്‍ഗണന കൊടുക്കുന്നത്. ആ സുരക്ഷിതത്വം അവിടെ കിട്ടിയിരുന്നു. അതുകൊണ്ടാണ് പിന്നീടും അദ്ദേഹം വിളിച്ചപ്പോള് പരിപാടികള്‍ക്കു പോയത്. അപ്പോഴെല്ലാം അദ്ദേഹത്തിന്റെ കുടുംബവും ഉണ്ടാകുമെന്നും നടി പറഞ്ഞു.\nഏറെ നാളായി തന്നെ അലട്ടിയിരുന്ന മുടികൊഴിച്ചില് നിന്നത് മോന്‍സണ് നല്‍കിയ മരുന്ന് ഉപയോഗിച്ച ശേഷമാണെന്നും ശ്രുതി ലക്ഷ്മി കൂട്ടിച്ചേര്‍ത്തു. മോന്‍സണ് ഡോക്ടര് ആണോ എന്നറിയില്ല, പക്ഷേ എന്നെ വളരെ നാളായി വിഷമിപ്പിച്ചിരുന്ന അസുഖമാണ് മുടി കൊഴിച്ചില്. അത് സാധാരണ മുടി കൊഴിച്ചില് അല്ല, അലോപ്പേഷ്യ എന്ന അസുഖമാണ്. ഒരുപാട് ആശുപത്രികളില് ചികില്‍സിച്ചിട്ടു മാറാത്ത അസുഖം അദ്ദേഹം മരുന്നു തന്നപ്പോള് മാറി. അത് എനിക്ക് വളരെ ആശ്വാസം തന്ന കാര്യമായിരുന്നു. മോന്‍സണ് എന്തു മരുന്ന് തന്നാലും അത് നല്ല എഫക്ടീവ് ആയിരുന്നുവെന്നും ശ്രുതി ലക്ഷ്മി പറഞ്ഞു.